ಮಿಯಾಮಿ

ಮಿಯಾಮಿ ನಗರವು  ಅಥವಾ , ಅಮೇರಿಕ ಸಂಸ್ಥಾನಗಳಲ್ಲಿರುವ, ನೈಋತ್ಯಫ್ಲೋರಿಡಾದ, ಅಟ್ಲಾಂಟಿಕ್ ತೀರ ಪ್ರದೇಶದಲ್ಲಿರುವ ಅತ್ಯಂತ ಪ್ರಮುಖ ಮತ್ತು ದೊಡ್ಡ ನಗರವಾಗಿದೆ.  ಫ್ಲೋರಿಡಾದ ಅತ್ಯಂತ ಪ್ರಖ್ಯಾತ ಪ್ರಾಂತವಾದ, ಮಿಯಾಮಿ ದೇಡ್ ಪ್ರಾಂತ್ಯದ ಆಸನ ಸ್ಥಳ ಎಂದೇ, ಮಿಯಾಮಿ ನಗರವನ್ನು ಗುರುತಿಸಲಾಗುತ್ತದೆ.  ದಕ್ಷಿಣ ಫ್ಲೋರಿಡಾ ಮಹಾನಗರದ, ಪ್ರಮುಖ ಹಾಗೂ ಬಹುಮುಖ್ಯ ಪಟ್ಟಣವಾಗಿರುವ ಫ್ಲೋರಿಡಾದ ಜನಸಂಖ್ಯೆ ಸುಮಾರು ೫,೪೧೪,೭೧೨; ಇದು ಅಮೇರಿಕಾದ ೭ನೆಯ ಅತಿ ದೊಡ್ಡ ನಗರವಾಗಿದೆ.     ನಗರೀಕೃತ ಮಿಯಾಮಿ ಜನವಸತಿ ಪ್ರದೇಶವು (ಜನಗಣತಿ ನಿಗಮದ ಪ್ರಕಾರ), ೨೦೦೦ದಲ್ಲಿನ ಜನಗಣತಿ ವರದಿಗಳ ಪ್ರಕಾರ, ೪,೯೧೯,೦೩೬ ಅಮೇರಿಕಾದ, ಐದನೆಯ ಅತ್ಯಂತ ದೊಡ್ಡ ಜನಸಂಖ್ಯೆಯುಳ್ಳ, ನಗರ ಪ್ರದೇಶವಾಗಿದೆ.  ೨೦೦೮ರಲ್ಲಿ ಮಿಯಾಮಿ ನಗರ ಪ್ರದೇಶದ ಜನಸಂಖ್ಯೆಯು ೫,೨೩೨,೩೪೨ನ್ನು  ತಲುಪಿತ್ತು. ಅಲ್ಲಿಗೆ ಅದು ಅಮೇರಿಕಾದ ನಾಲ್ಕನೆಯ ಅತಿ ದೊಡ್ಡ ಜನಸಂಖ್ಯೆಯುಳ್ಳ ನಗರವಾಗಿತ್ತು. ಇದೇ ಸಾಲಿನಲ್ಲಿ ನ್ಯೂಯಾರ್ಕ್, ಲಾಸ್ಎಂಜಲಿಸ್ ಮತ್ತು ಚಿಕಾಗೋ ನಗರಗಳೂ ಇದ್ದವು.

ಆರ್ಥಿಕ, ಹಣಕಾಸು ವಿಷಯ, ಸಂಸ್ಕೃತಿ, ಸಂವಹನ, ಫ್ಯಾಶನ್, ಶಿಕ್ಷಣ, ಮುದ್ರಣ ಮಾಧ್ಯಮ, ಪತ್ರಿಕೋದ್ಯಮ, ಕಲೆ, ಸಿನಿಮಾ, ಅಂತರಾಷ್ಟ್ರೀಯ ವ್ಯಾಪಾರ - ಇವೇ ಮೊದಲಾದ ಅಂಶಗಳಿಂದಾಗಿ, ಮಿಯಾಮಿ ನಗರವು ಜಾಗತಿಕವಾಗಿ ಪ್ರಾಮುಖ್ಯತೆಯನ್ನು ಗಳಿಸಿರುವ ನಗರಗಳಲ್ಲಿ ಒಂದೆನಿಸಿದೆ.  ಅಮೇರಿಕಾದ ದ್ವಾರಬಾಗಿಲು ಎಂದೇ ಹೆಸರಾಗಿರುವ ಮಿಯಾಮಿ ನಗರ ಮನರಂಜನೆ, ಶಿಕ್ಷಣ, ಮಾಧ್ಯಮ, ಸಂಗೀತ, ಫ್ಯಾಶನ್, ಸಿನಿಮಾ, ಸಂಸ್ಕೃತಿ, ಪತ್ರಿಕೋದ್ಯಮ, ಮತ್ತು ಪ್ರದರ್ಶನ ಕಲೆಗಳಿಗಾಗಿ ಜಾಗತಿಕ ಮಟ್ಟದಲ್ಲಿ ಹೆಸರುವಾಸಿಯಾಗಿರುವುದಲ್ಲದೆ, ಅವೆಲ್ಲವುಗಳಿಗೂ ಪ್ರಮುಖ ವೇದಿಕೆಯೆನಿಸಿದೆ.

ಡೌನ್ ಟೌನ್ ಮಿಯಾಮಿಯು ಅಮೆರಿಕದಲ್ಲಿನ, ಅಂತರಾಷ್ಟ್ರೀಯ ಬ್ಯಾಂಕುಗಳ ಅತ್ಯಂತ ದೊಡ್ಡ ಕೇಂದ್ರಸ್ಥಾನವಾಗಿದೆ. ಅಲ್ಲದೆಯೇ, ಹಲವಾರು ಕಾರ್ಪೋರೆಟ್ ಕೇಂದ್ರಸ್ಥಾನಗಳಿಗೆ ಮತ್ತು ಟೆಲಿವಿಶನ್ ಸ್ಟೂಡಿಯೋಗಳಿಗೆ ಹೆಸರುವಾಸಿಯಾಗಿದೆ.  ಇದೆಲ್ಲದರ ಜೊತೆಗೆ, ಮಹಾನಗರದ, ಹೆಸರಿಗಷ್ಟೇ ಎನ್ನುವಂತಿರುವ ಮಿಯಾಮಿ ಬಂದರು(ಪೋರ್ಟ್), ಪ್ರಪಂಚದ ಅತ್ಯಂತ ಜನನಿಬಿಡ ಸಾರ್ವಜನಿಕ ಹಡಗು ಯಾನದ ಕೇಂದ್ರವೆನಿಸಿದೆ ಮತ್ತು ಯಾವಾಗಲೂ ಬಿಡುವಿರದ, ಜನಪ್ರಿಯ ಹಡಗುಯಾನದ ತಾಣ ಹಾಗೂ ನೌಕಾಯಾವೂ ಆಗಿದೆ.

ಇತಿಹಾಸ 

ಸುಮಾರು ಒಂದು ಸಾವಿರ ವರ್ಷಗಳ ಹಿಂದೆ ತೆಕೆಸ್ಟಾ ಜನಾಂಗದವರಿಂದ ಅನ್ವೇಷಣೆಗೊಂಡ ಮಿಯಾಮಿ ನಗರವು ನಂತರ ೧೫೬೬ರಲ್ಲಿ ಸ್ಪೇನ್ ನ ಪೆಡ್ರೋ ಮೆನೆನ್ ಡೆಜ್ ಡೆ ಅವಿಲೆಸ್ ನಿಂದ ವಶಪಡಿಸಿಕೊಳ್ಳಲ್ಪಟ್ಟಿತು. ಒಂದು ವರ್ಷದ ನಂತರ, ೧೫೬೭ರಲ್ಲಿ ಸ್ಪ್ಯಾನಿಶ್ ಮಿಶನ್ ವೊಂದರ ನಿರ್ಮಾಣವಾಯಿತು.  ೧೮೩೬ರಲ್ಲಿ, ಫೋರ್ಟ್ ಡಲ್ಲಾಸ್ ನಗರದ ನಿರ್ಮಾಣದ ನಂತರ, ಎರಡನೆಯ ಸೆಮಿನೋಲ್ ಯುದ್ಧದ ಸಮಯದಲ್ಲಿ, ಮಿಯಾಮಿ ನಗರವು ಕ್ರಮೇಣ ಯುದ್ಧಭೂಮಿಯಾಗಿ ಮಾರ್ಪಟ್ಟಿತು.

ಜೂಲಿಯ ಟಟಲ್  ಎಂಬ ಕ್ಲೀವ್ ಲ್ಯಾಂಡ್ ಮೂಲದ, ಕಿತ್ತಳೆಯನ್ನು ಬೆಳೆಯುತ್ತಿದ್ದ ಒಬ್ಬ, ಸ್ಥಳೀಯ, ಶ್ರೀಮಂತ ಮಹಿಳೆಯಿಂದ ಸುಪರ್ದಿಗೆ ತೆಗೆದುಕೊಳ್ಳಲ್ಪಟ್ಟ, ಅಮೇರಿಕಾದ ಏಕೈಕ ಮಹಾನಗರವೆಂಬ ಖ್ಯಾತಿಯೂ ಮಿಯಾಮಿಯದ್ದು.  ತನ್ನ, ಮೊದಮೊದಲ ಬೆಳವಣಿಗೆಯ ಕಾಲದಲ್ಲಿ, ಮಿಯಾಮಿ ನಗರವು 'ಬಿಸ್ಕೆನ್ ಬೇ ಕಂಟ್ರಿ' ಎಂದೇ ಹೆಸರಾಗಿತ್ತು.  ಆಗೆಲ್ಲ ಪ್ರಕತವಾಗುತ್ತಿದ್ದ ಪತ್ರಿಕಾ ವರದಿಗಳು ಮಿಯಾಮಿ ನಗರವನ್ನು ಭವಿಷ್ಯದ, ಮಹಾಭಯಂಕರ ನಗರವಾಗಿಯೇ ವರ್ಣಿಸುತ್ತಿದ್ದವು.  ಫ್ಲೋರಿಡಾದ ಅತ್ಯಂತ ಸುಂದರವಾದ ಕಟ್ಟಡಗಳ ನಗರ ಎಂತಲೂ ಮಿಯಾಮಿ ಹೆಸರಾಗಿದ್ದಿತು.  ೧೮೯೪-೧೮೯೫ರ ಮಹಾ ಹಿಮಪಾತವು, ಮಿಯಾಮಿಯ ಬೆಳವಣಿಗೆಯನ್ನು ತ್ವರಿತಗೊಳಿಸಿತೆಂದೆ ಹೇಳಬಹುದು. ಇಡೀ ಫ್ಲೋರಿಡಾ ಪ್ರಾಂತ್ಯದಲ್ಲಿ, ಮಿಯಾಮಿ ಒಂದರಲ್ಲಿಯೇ ಬೆಳೆಗಳು ನಾಶವಾಗದೇ ಇದ್ದುದೂ ಈ ಕ್ಷಿಪ್ರ ಬೆಳವಣಿಗೆಗೆ ಕಾರಣವಾಗಿತ್ತು.   ಕಾಲಾನುಕ್ರಮದಲ್ಲಿ, ಜೂಲಿಯಾ ಟಟಲ್, ರೈಲ್ವೆ ಮಹಾಉದ್ಯಮಿಯಾಗಿದ್ದ ಹೆನ್ರಿ ಫ್ಲಾಗರ್ ನನ್ನು, ಫ್ಲೋರಿಡಾದ ಪೂರ್ವ ಕೋಸ್ಟಲ್ ರೈಲ್ವೆಮಾರ್ಗವನ್ನು ಮಿಯಾಮಿಯವರೆಗೆ ವಿಸ್ತರಿಸುವಂತೆ ಮನವೊಲಿಸುತ್ತಾಳೆ. ಅದೇ ಕಾರಣಕ್ಕಾಗಿ ಆಕೆ 'ಮಿಯಾಮಿಯ ಮಹಾತಾಯಿ' ಎಂತಲೇ ಹೆಚ್ಚು ಜನಪ್ರಿಯಳು.  ಮಿಯಾಮಿಯು ಅಧಿಕೃತವಾಗಿ ೧೮೯೬ರ ಜುಲೈ ೨೮ರಂದು, ಕೇವಲ ೩೦೦ ಜನರ ಜನಸಂಖ್ಯೆಯೊಂದಿಗೆ, ನಗರ ಪ್ರದೇಶವೆಂದು ಘೋಷಿಸಲ್ಪಟ್ಟಿತು.

ಸುಮಾರು ೧೯೨೦ರ ಸಮಯದಲ್ಲಿ ಮಿಯಾಮಿಯು ಜನಸಂಖ್ಯಾ ಹೆಚ್ಚಳ ಮತ್ತು ನಗರ ನಿರ್ಮಾಣದ ವಿಷಯದಲ್ಲಿ ಅಭಿವೃದ್ಧಿಯ ಉತ್ತುಂಗದಲ್ಲಿದ್ದರೂ, ಕ್ರಮೇಣ, ೧೯೨೦ರಲ್ಲಿ ಫ್ಲೋರಿಡಾದಲ್ಲಿನ ಭೂಮೌಲ್ಯದ ಕುಸಿತ ಹಾಗೂ, ೧೯೨೬ರ ಮಿಯಾಮಿ ಚಂಡಮಾರುತಗಳಿಂದ ಉಂಟಾದ ಹಾನಿ ಮತ್ತು ೧೯೩೦ರಲ್ಲಿ ಅತ್ಯಂತ ಹೆಚ್ಚಿನ ರೀತಿಯಲ್ಲಿ ಆದ ಆರ್ಥಿಕ ಬಿಕ್ಕಟ್ಟು ಉಂಟು ಮಾಡಿದ ದುಷ್ಪರಿಣಾಮಗಳ ಫಲವಾಗಿ, ಅದರ ಜನಪ್ರಿಯತೆ ಮತ್ತು ಅಭಿವೃದ್ಧಿಗಳೆರಡೂ ಕುಸಿತ ಕಾಣುತ್ತವೆ.   ಎರಡನೆಯ ವಿಶ್ವ ಯುದ್ಧ ಪ್ರಾರಂಭವಾದಾಗ, ಮಿಯಾಮಿಯು, ಫ್ಲೋರಿಡಾದ ದಕ್ಷಿಣ ಸಾಗರ ತೀರದ ಮೇಲಿನ ತನ್ನ ಭದ್ರವಾದ ಭೌಗೋಳಿಕ ಅಸ್ತಿತ್ವದಿಂದಾಗಿ, ಜರ್ಮನ್ ಸಬ್ ಮರೈನ್ ಗಳ ವಿರುದ್ಧದ ನೌಕಾಸಮರದಲ್ಲಿ ಹೆಚ್ಚಿನ ಮಹತ್ವದ ಪಾತ್ರ ವಹಿಸಿತ್ತು.  ಈ ಯುದ್ಧವು ಮಿಯಾಮಿಯ ಜನಸಂಖ್ಯಾ ಹೆಚ್ಚಳಕ್ಕೂ ಕಾರಣವಾಗಿದ್ದುದಾಗಿ ಕಂಡು ಬರುತ್ತದೆ. ೧೯೪೦ರ ಹೊತ್ತಿಗೆ, ಅಲ್ಲಿ ವಾಸವಾಗಿದ್ದ ಜನರ ಸಂಖ್ಯೆ ೧೭೨,೧೭೨ ಎಂದು ತಿಳಿದು ಬರುತ್ತದೆ.  ೧೯೫೯ರಲ್ಲಿ ಫಿಡೆಲ್ ಕ್ಯಾಸ್ಟ್ರೋ ಅಧಿಕಾರಕ್ಕೆ ಬಂದ ನಂತರ, ಅಸಂಖ್ಯಾತ ಕ್ಯೂಬನ್ನರು ಮಿಯಾಮಿಗೆ ವಲಸೆ ಬಂದದ್ದರಿಂದಾಗಿ ಮಿಯಾಮಿ ಜನಸಂಖ್ಯೆಯಲ್ಲಿ ಹೆಚ್ಚಳ ಕಂಡುಬರುತ್ತದೆ.   ೧೯೮೦ ಮತ್ತು ೧೯೯೦ರ ದಶಕದಲ್ಲಿ, ಆರ್ಥರ್ ಮೆಕ್ಡಫ್ ಹೊಡೆದಾಟಗಳು, ಅದನ್ನು ಹಿಂಬಾಲಿಸಿದಂತೆ ಜರುಗಿದ ದಂಗೆಗಳು, ಡ್ರಗ್ ಸಮರಗಳು, ಅಂದ್ರ್ಯೂ ಚಂಡಮಾರುತಗಳು, ಮತ್ತು ಎಲಿಯನ್ ಗೊಂಜಾಲೆಜ್ ಗಲಭೆಗಳು - ಮೊದಲಾದ ಹಲವಾರು ವಿಕೋಪಗಳು ದಕ್ಷಿಣ ಫ್ಲೋರಿಡಾವನ್ನು ಘಾಸಿಪಡಿಸಿ ಬಿಡುತ್ತವೆ. ಇದೆಲ್ಲದರ ನಂತರವೂ, ೨೦ನೆಯ ಶತಮಾನದ ಉಳಿದರ್ಧದಲ್ಲಿ, ಮಿಯಾಮಿ ಆರ್ಥಿಕವಾಗಿ, ಸಾಂಸ್ಕೃತಿಕವಾಗಿ ಅಂತರಾಷ್ಟ್ರೀಯ ಮಟ್ಟದಲ್ಲಿ ಮನ್ನಣೆ ಗಳಿಸಿದ ಪ್ರಮುಖ ರಾಷ್ಟ್ರವಾಗಿ ರೂಪುಗೊಳ್ಳುತ್ತದೆ.

ಕೇವಲ ೧೧೦ ವರ್ಷಗಳಲ್ಲಿ (೧೮೯೬–೨೦೦೬) ಮಿಯಾಮಿ ಮತ್ತದರ ನಗರೀಕೃತ ಪ್ರದೇಶಗಳು, ಬರಿಯ ಒಂದು ಸಾವಿರದಷ್ಟಿದ್ದ ಜನಸಂಖ್ಯೆಯಿಂದ ಒಮ್ಮೆಲೇ ಹತ್ತಿರ ಹತ್ತಿರ ಐದೂವರೆ ದಶಲಕ್ಷ ಜನವಸತಿಯಷ್ಟು ಹೆಚ್ಚಳವನ್ನು ಸಾಧಿಸುತ್ತವೆ.  ಜನಸಂಖ್ಯೆಯಲ್ಲಿ, ಅತ್ಯಂತ ಕ್ಷಿಪ್ರವಾಗಿ ಉಂಟಾದ ಈ ರೀತಿಯ ಅಪಾರ ಪ್ರಮಾಣದ ಹೆಚ್ಚಳದಿಂದಾಗಿಯೇ, ಈ ನಗರಕ್ಕೆ ಮ್ಯಾಜಿಕ್ ಸಿಟಿ  ಎಂಬ ಹೆಸರೂ ಬಂದಿದೆ.  ಚಳಿಗಾಲದ ಅಲ್ಲಿನ ಪ್ರವಾಸಿಗರಂತೂ, ಕೇವಲ ಒಂದೇ ವರ್ಷದಲ್ಲಿ ಹೆಚ್ಚಿದ ಜನಸಂಖ್ಯೆ ಮತ್ತು ನಗರಾಭಿವೃದ್ಧಿಯನ್ನು ಕಂಡು ಅಪಾರ ಅಚ್ಚರಿ ವ್ಯಕ್ತಪಡಿಸಿದ ಉದಾಹರಣೆಗಳೂ ಇವೆ.

ಆರ್ಥಿಕತೆ 

ಮಿಯಾಮಿಯು ಅಮೇರಿಕಾದ ಅತ್ಯಂತ ಪ್ರಮುಖ ಹಾಗೂ ಜನಪ್ರಿಯ ಆರ್ಥಿಕ ಕೇಂದ್ರಗಳಲ್ಲಿ ಒಂದೆನಿಸಿದೆ.  ಅರ್ಥಿಕ, ಹಣಕಾಸು ವ್ಯವಹಾರಗಳು, ಕಾರ್ಪೋರೆಟ್ ಹೆಡ್ ಕ್ವಾರ್ಟರ್ಸ್ ಮೊದಲಾದವುಗಳಿಗೆ ಮುಖ್ಯನೆಲೆಯಾಗಿರುವ ಮಿಯಾಮಿ ಸದೃಢ, ಅಂತರಾಷ್ಟ್ರೀಯ ವ್ಯಾಪಾರ ಸಂಪರ್ಕಗಳ, ವಹಿವಾಟುಗಳ ತಾಣವಾಗಿದೆ.   ಗ್ಲೋಬಲೈಸೇಶನ್ ಅಂಡ್ ವರ್ಲ್ಡ್ ಸಿಟೀಸ್ ಸ್ಟಡಿ ಗ್ರೂಪ್ ಅಂಡ್ ನೆಟ್ವರ್ಕ್ ನ (GaWC) ಸಮೀಕ್ಷೆಯ ವರದಿಗಳ ಪ್ರಕಾರ ಮತ್ತು ಮಿಯಾಮಿಯಲ್ಲಿ ನೆಲೆಗೊಂಡಿರುವ ಗ್ಲೋಬಲ್ ಕಾರ್ಪೋರೆಟ್ ಸೇವಾಸಂಸ್ಥೆಗಳ ಅಧ್ಯಯನದ ವರದಿಗಳ ಪ್ರಕಾರ, ಮಿಯಾಮಿಯನ್ನು 'ಬೀಟಾ ವಿಶ್ವನಗರ' ಎಂದು ಗುರುತಿಸಲಾಗಿದೆ.

ಹಲವಾರು ಪ್ರಮುಖ ಕಂಪನಿಗಳ ಕೇಂದ್ರಕಾರ್ಯಸ್ಥಾನಗಳು (ಸೇರಿವೆ ಆದರೆ ನಿಯಮಿತವಲ್ಲ) ಮಿಯಾಮಿ ಮತ್ತದರ ಸುತ್ತಮುತ್ತಲಿನ ನಗರಗಳಲ್ಲಿ ನೆಲೆಗೊಂಡಿವೆ. 
ಅಲಿಯೇನ್ವೇರ್, ಆರ್ಕಿಟೆಕ್ಟೋನಿಕಾ, ಆರೋ ಏರ್, ಬಕಾರ್ಡಿ, ಬೆನಿಹಾನ, ಬ್ರೈಟ್ ಸ್ಟಾರ್ ಕಾರ್ಪೋರೇಶನ್, ಬರ್ಗರ್ ಕಿಂಗ್, ಸೆಲೆಬ್ರಿಟಿ ಕ್ರೂಸಸ್, ಕಾರ್ನೈವಲ್ ಕಾರ್ಪೋರೇಶನ್, ಕಾರ್ನೈವಲ್ ಕ್ರೂಸ್ ಲೈನ್ಸ್, ಕಾಂಪ್USA, ಕ್ರಿಸ್ಪಿನ್ ಪೋರ್ಟರ್ + ಬೊಗಸ್ಕಿ, ಎಸ್ಪಿರಿಟೋ ಸ್ಯಾಂಟೋ ಫೈನಾನ್ಶಿಯಲ್ ಗ್ರೂಪ್, ಫಿಜ್ಬೇರ್.ಕಾಂ, ಗ್ರೀನ್ ಬರ್ಗ್ ಟ್ರೋವ್ರಿಗ್, ಇಂಟರ್ವಲ್ ಇಂಟರ್ನ್ಯಾಷನಲ್, ಲೆನ್ನರ್, ನಾರ್ವೆಯನ್ ಕ್ರೂಸ್ ಲೈನ್ಸ್, ಪೆರ್ರಿ ಎಲ್ಲಿಸ್ ಇಂಟರ್ನ್ಯಾಷನಲ್, RCTV ಇಂಟರ್ನ್ಯಾಷನಲ್, ರಾಯಲ್ ಕೆರೀಬಿಯನ್ ಕ್ರೂಸ್ ಲೈನ್ಸ್, ರೈಡರ್ ಸಿಸ್ಟಮ್ಸ್, ಸೀಬೋರ್ನ್ ಕ್ರೂಸ್ ಲೈನ್, ಟೆಲಿಫೋನಿಕಾ USA, ಟೆಲಿಫ್ಯುಚುರಾ, ಟೆಲಿಮುಂಡೋ, ಯುನಿವಿಶನ್, ಯು.ಎಸ್. ಸೆಂಚುರಿ ಬ್ಯಾಂಕ್ ಮತ್ತು ವರ್ಲ್ಡ್ ಫ್ಯುಎಲ್ ಸರ್ವಿಸಸ್.    ಲ್ಯಾಟಿನ್ ಅಮೇರಿಕಾದ ಸಂಪರ್ಕ ಹೆಚ್ಚು ಇರುವುದರಿಂದ ಮಿಯಾಮಿ ಲ್ಯಾಟಿನ್ ಅಮೇರಿಕಾದ, ೧೪೦೦ಕ್ಕೂ ಅಧಿಕ ಬಹುರಾಷ್ಟ್ರೀಯ ಸಂಸ್ಥೆಗಳ ಹೆಡ್ ಕ್ವಾರ್ಟರ್ಸ್ ಕಾರ್ಯಗಳನ್ನು ನಿರ್ವಹಿಸುತ್ತದೆ. ಅವುಗಳಲ್ಲಿ ಮುಖ್ಯವಾದ ಕೆಲವೆಂದರೆ, 
AIG, ಅಮೇರಿಕನ್ ಏರಲೈನ್ಸ್, ಸಿಸ್ಕೋ, ಡಿಸ್ನೀ, ಎಕ್ಸಾನ್, ಫೆಡ್ ಎಕ್ಸ್, ಕ್ರಾಫ್ಟ್ ಫೂಡ್ಸ್, ಮೈಕ್ರೋಸಾಫ್ಟ್, ಒರಾಕಲ್, SBC ಕಮ್ಯುನಿಕೇಶನ್ಸ್, ಸೋನಿ, ವೀಸಾ ಇಂಟರ್ ನ್ಯಾಷನಲ್, ಮತ್ತು ವಾಲ್-ಮಾರ್ಟ್.

೨೦೦೧ರಿಂದಲೂ, ಮಿಯಾಮಿಯಲ್ಲಿ ನೂತನ ಶೈಲಿಯ ಕಟ್ಟಡಗಳ ನಿರ್ಮಾಣ ಕಾರ್ಯ ಹೆಚ್ಚಿನ ಪ್ರಗತಿಯಲ್ಲಿದ್ದು, ೫೦ಕ್ಕೂ ಹೆಚ್ಚು ನಿರ್ಮಾಣದ ಹಂತದಲ್ಲಿರುವ ಗಗನಚುಂಬಿ ಕಟ್ಟಡಗಳು ಹಾಗೂ ಬಹುಮಹಡಿ ಸಂಕೀರ್ಣಗಳಿವೆ.   ಮಿಯಾಮಿಯ ಸ್ಕೈಲೈನ್ ನ್ನು ಅಮೇರಿಕಾದ ಮೂರನೆಯ, ಅತಿ ದೊಡ್ಡ ಹಾಗೂ ಅತ್ಯಾಕರ್ಷಕ, ಸ್ಕೈಲೈನ್ ಎಂದು ಗುರುತಿಸಲಾಗಿದೆ. ಮೊದಲನೆಯ ಸ್ಥಾನದಲ್ಲಿ ನ್ಯೂಯಾರ್ಕ್ ನಗರ ಮತ್ತು ಚಿಕಾಗೋ ನಗರಗಳು ಇವೆ. ಅಲ್ಮನಾಕ್ ಆಫ್ ಆರ್ಕಿಟೆಕ್ಚರ್ ಮತ್ತು ಡಿಸೈನ್ ಸಂಸ್ಥೆಯ ಸಮೀಕ್ಷೆಯ ಪ್ರಕಾರ ವಿಶ್ವದ ಅತಿ ಎತ್ತರದ ಕಟ್ಟಡಗಳ ಪೈಕಿ ಮಿಯಾಮಿ ೧೯ನೆಯ ಸ್ಥಾನದಲ್ಲಿದೆ.      ಇಡೀ ಫ್ಲೋರಿಡಾ ರಾಜ್ಯದಲ್ಲಿಯೇ. ಮಿಯಾಮಿಯು ಎಂಟು, ಅತಿ ಎತ್ತರದ ಕಟ್ಟಡಗಳನ್ನು (ಹದಿನಾಲ್ಕು ಎತ್ತರದ ಕಟ್ಟಡಗಳ ಪೈಕಿ ಹದಿಮೂರು ಎತ್ತರದ ಕಟ್ಟಡಗಳನ್ನೂ)ಹೊಂದಿದೆ. ಇವುಗಳ ಪೈಕಿ, ಫೋರ್ ಸೀಸನ್ಸ್ ಹೋಟೆಲ್ ಮತ್ತು ಟವರ್ ಅತಿ ಎತ್ತರದ್ದಾಗಿದೆ.

ಮಿಯಾಮಿ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣ ಮತ್ತು ಮಿಯಾಮಿ ಬಂದರುಗಳು ದೇಶದ ಅತ್ಯಂತ ಹೆಚ್ಚು ಬಿಡುವಿರದ, ಸತತವಾಗಿ ಕಾರ್ಯ ನಿರ್ವಹಿಸುವ ಬಂದರುಗಳೆಂದು ಹೆಸರುವಾಸಿಯಾಗಿವೆ. ವಿಶೇಷವಾಗಿ, ದಕ್ಷಿಣ ಅಮೇರಿಕ ಮತ್ತು ಕೆರೀಬಿಯನ್ ನ ಬಿಡುವಿಲ್ಲದ ಸರಕು ಸಾಗಾಣಿಕೆಯ ಪ್ರವೇಶ ದ್ವಾರಗಳೆನಿಸಿವೆ.  ಇದರ ಜೊತೆಗೆ, ಡೌನ್ ಟೌನ್ ಬೃಹತ್ ಮಟ್ಟದ, ಅಂತರಾಷ್ಟ್ರೀಯ ಬ್ಯಾಂಕುಗಳ ಕೇಂದ್ರೀಕೃತ ಕಾರ್ಯಸ್ಥಾನವನ್ನು, ಮಿಯಾಮಿಯ ಆರ್ಥಿಕ ಜಿಲ್ಲೆ ಎಂದೇ ಹೆಸರಾಗಿರುವ ಬ್ರಿಕೆಲ್ ನಲ್ಲಿ ಹೊಂದಿದೆ.   ಮಿಯಾಮಿಗೆ ೨೦೦೩ರಲ್ಲಿ ಜರುಗಿದ ಫ್ರೀ ಟ್ರೇಡ್ ಏರಿಯಾ ಆಫ್ ದಿ ಅಮೆರಿಕನ್ಸ್ ನೆಗೊಶಿಯೇಶನ್ಸ್ ಸಮಾವೇಶದ ಅತಿಥೇಯ ನಗರ ಎಂಬ ಹೆಗ್ಗಳಿಕೆಯೂ ಇದ್ದು, ಇದು ಅತಿಮುಖ್ಯ ಟ್ರೇಡಿಂಗ್ ಬ್ಲಾಕ್ ಗಳ ಕೇಂದ್ರಕಾರ್ಯಸ್ಥಾನಗಳ ಪೈಕಿ ಒಂದೆನಿಸಿದೆ.    
ಪ್ರವಾಸೋದ್ಯಮ, ಮಿಯಾಮಿಯ ಮತ್ತೊಂದು ಪ್ರಮುಖ ಉದ್ದಿಮೆಯಾಗಿದೆ.  ಮಿಯಾಮಿಯಲ್ಲಿರುವ ಬೀಚುಗಳು, ಸಮ್ಮೇಳನಗಳು, ಉತ್ಸವಗಳು ಮತ್ತು ಸಮಾರಂಭಗಳು, ದೇಶಾದ್ಯಂತ, ವಿಶ್ವದಾದ್ಯಂತ ವರ್ಷಕ್ಕೆ ಸುಮಾರು ೧೨ ದಶಲಕ್ಷ ಪ್ರವಾಸಿಗರನ್ನು ಬರಮಾಡಿಕೊಳ್ಳುತ್ತವೆ ಮತ್ತು ಇದಕ್ಕೆ ತಗುಲುವ ವೆಚ್ಚ ಸುಮಾರು $೧೭.೧ ಬಿಲಿಯನ್ ಗಳಷ್ಟು.    ಸೌತ್ ಬೀಚ್ ನಲ್ಲಿರುವ ಐತಿಹಾಸಿಕ ಆರ್ಟ್ ಡೆಕೋ ಜಿಲ್ಲೆ ತನ್ನಲ್ಲಿನ ಜನಪ್ರಿಯ ನೈಟ್ ಕ್ಲಬ್ ಗಳು, ಬೀಚುಗಳು, ಇತಹಾಸ ಪ್ರಸಿದ್ಧ ಕಟ್ಟಡಗಳು, ಮತ್ತು ಮಾರುಕಟ್ಟೆಗಾಗಿ ವಿಶ್ವದ ಅತ್ಯಂತ ಮನೋಹರ ನಗರಗಳಲ್ಲಿ ಒಂದೆನಿಸಿದೆ.  ಇಲ್ಲಿ ಮುಖ್ಯವಾಗಿ ಗಮನಿಸಬೇಕಾಗಿರುವುದು, ಮಿಯಾಮಿ ನಗರ ಮತ್ತು ಮಿಯಾಮಿ ಬೀಚ್, ಬೇರೆ ಬೇರೆ ಸ್ಥಳಗಳು ಎನ್ನುವುದು.

ಮಿಯಾಮಿಯು ರಾಷ್ಟ್ರೀಯ ಚಂಡಮಾರುತ ಕೇಂದ್ರದ ನೆಲೆಯಾಗಿದ್ದು, ಯುನೈಟೆಡ್ ಸ್ಟೇಟ್ಸ್ ಸದರ್ನ್ ಕಮ್ಯಾಂಡ್ ನ ಕೇಂದ್ರ ಕಾರ್ಯಸ್ಥಾನವೂ ಆಗಿದೆ. ಸೆಂಟ್ರಲ್ ಮತ್ತು ಸೌತ್ ಅಮೆರಿಕಾದ ಮಿಲಿಟರಿ ಕಾರ್ಯಗಳನ್ನು ನಿರ್ವಹಿಸುವ ಜವಾಬ್ದಾರಿ ಇದರದ್ದು.    ಈ ಎಲ್ಲವುಗಳ ಜೊತೆಗೆ, ಮಿಯಾಮಿಯು ಕಲ್ಲುಬಂಡೆಗಳನ್ನು ಒಡೆಯುವ ಮತ್ತು ಸಂಗ್ರಹಿಸುವ ಕಾರ್ಖಾನೆಗಳ ಪ್ರಮುಖ ನೆಲೆಯೂ ಆಗಿದೆ.

೨೦೦೪ರ ಯು.ಎಸ್. ಸೆನ್ಸಸ್ ಬ್ಯೂರೋದ ಸಮೀಕ್ಷೆಗಳ ಪ್ರಕಾರ, ಮಿಯಾಮಿಯು, ಫೆಡರಲ್ ಪಾವೆರ್ಟಿ ರೇಖೆಯ ಕೆಳಗೆ ಬರುವ, ಅತಿ ಹೆಚ್ಚಿನ ಕೌಟುಂಬಿಕ ಆದಾಯಗಳಿರುವ, ಮೂರನೆಯ ದೊಡ್ಡ ನಗರವೆನಿಸಿದೆ. ಇದು ಅಮೇರಿಕಾದ ಮೂರನೆಯ ಬಡತನದ ನಗರವೆನಿಸಿದೆ. ಇದಕ್ಕೂ ಮೊದಲಿನ ಸರದಿಯಲ್ಲಿ ನಿಲ್ಲುವ ನಗರಗಳೆಂದರೆ, ಡೆಟ್ರಾಯ್ಟ್, ಮಿಚಿಗನ್(೧ನೆ ಸ್ಥಾನದಲ್ಲಿದೆ), ಎಲ್ ಪಾಸೋ, ಟೆಕ್ಸಾಸ್(೨ನೆ ಸ್ಥಾನದಲ್ಲಿದೆ).   ೨೦೦೧ರಲ್ಲಿ, ಸ್ಥಳೀಯ ಸರಕಾರವೇ ದಿವಾಳಿಯೆದ್ದು ಹೋಗಿದ್ದ ಕೆಲವೇ ಕೆಲವು ನಗರಗಳ ಪೈಕಿ ಮಿಯಾಮಿಯೂ ಒಂದು.   ಇಷ್ಟೆಲ್ಲದರ ನಡುವೆಯೂ, ಆ ಸಮಯದಿಂದ ಮಿಯಾಮಿಯು ಮರುಹುಟ್ಟನ್ನು ಪಡೆಯುತ್ತಲೇ ಇದೆ. ೨೦೦೮ರಲ್ಲಿ, ಫೋರ್ಬ್ಸ್ ಪತ್ರಿಕೆಯ ಸಮೀಕ್ಷೆಯ ಪ್ರಕಾರ, ಮಿಯಾಮಿ ಅಮೇರಿಕಾದ ಅತ್ಯಂತ ಸ್ವಚ್ಛ ನಗರ ಎಂಬ ಹೆಗ್ಗಳಿಕೆಗೆ ಪಾತ್ರವಾಗಿತ್ತು. ಇದಕ್ಕೆ ಕಾರಣವಾಗಿದ್ದು, ವರ್ಷಪೂರ್ತಿ ಆ ನಗರದಲ್ಲಿ ಲಭ್ಯವಿದ್ದ ಶುದ್ಧಗಾಳಿ, ಎಲ್ಲೆಡೆಯೂ ಕಂಡು ಬರುತ್ತಿದ್ದ ದಟ್ಟಹಸಿರು ವಾತಾವಾರಣ, ಶುದ್ಧ ಕುಡಿಯುವ ನೀರು, ಸ್ವಚ್ಛ ಬೀದಿಗಳು ಮತ್ತು ನಗರದೆಲ್ಲೆಡೆ ಸೈಕ್ಲಿಂಗ್ ಮಾಡಬಹುದಾಗಿದ್ದ ಮುಕ್ತ ವಾತಾವರಣ.       ೨೦೦೯ರಲ್ಲಿ, UBS ನಡೆಸಿದ, ವಿಶ್ವದ ೭೩ ನಗರಗಳ ಅಧ್ಯಯನದ ಪ್ರಕಾರ, ಮಿಯಾಮಿ ಅಮೇರಿಕಾದ (ಸರ್ವೇ ಮಾಡಲಾದ ನಾಲ್ಕು ನಗರಗಳ ಪೈಕಿ) ಅತ್ಯಂತ ಶ್ರೀಮಂತ ನಗರವಾಗಿತ್ತು. ಕೊಳ್ಳುವಿಕೆಯ ಬಲದ ವಿಷಯದಲ್ಲಿ ವಿಶ್ವದರ್ಜೆಯಲ್ಲಿ ಅದರ ಸ್ಥಾನ ಐದನೆಯದಾಗಿತ್ತು.

೨೦೦೫ರಲ್ಲಿ, ಮಿಯಾಮಿಯು ೧೯೨೦ರಿಂದಲೂ ಕಂಡು ಕೇಳರಿಯದಿದ್ದ, ವ್ಯಾಪಕವಾದ ರಿಯಲ್ ಎಸ್ಟೇಟ್ ಕ್ರಾಂತಿಗೆ ಸಾಕ್ಷಿಯಾಗಿತ್ತು.  ನೂರಕ್ಕೂ ಹೆಚ್ಚು, ಅಂಗೀಕೃತ ಕಟ್ಟಡ ನಿರ್ಮಾಣದ ಯೋಜನೆಗಳನ್ನು ಹೊಂದಿರುವ ಮಿಡ್ ಟೌನ್ ನಗರ ಇದಕ್ಕೊಂದು ನಿದರ್ಶನ.  ೨೦೦೭ರ ಹೊತ್ತಿಗೆ, ಗೃಹೋದ್ಯಮದ ವ್ಯಾಪಾರ ಕುಸಿದು, ಸುಮಾರು ೨೩,೦೦೦ ಗೃಹಸಮುಚ್ಚಯಗಳು ಮಾರಾಟಕ್ಕೆ ಇಡಲ್ಪಟ್ಟವು ಅಥವಾ ಮುಂಗಡವಾಗಿಯೇ ಮುಚ್ಚಿಹೋದವು.        ಹೀಗೆ ಮುಚ್ಚಿಹೋದ ಗೃಹಸಮುಚ್ಚಯಗಳನ್ನು ಹೊಂದಿದ ಎಂಟನೆಯ ನಗರ ಮಿಯಾಮಿಯಾಗಿತ್ತು.

ಭೌಗೋಳಿಕತೆ 

ಕೇವಲ ಭೂಪ್ರದೇಶದ ವಿಷಯಕ್ಕೆ ಬಂದರೆ, ಮಿಯಾಮಿಯು ಅಮೇರಿಕಾದ ಯಾವುದೇ ಮಹಾನಗರಗಳ ಪೈಕಿ ಅತ್ಯಂತ ಕಡಿಮೆ ಭೂವಿಸ್ತೀರ್ಣವನ್ನು ಹೊಂದಿದ್ದು, ಕನಿಷ್ಠ ೨.೫ ದಶಲಕ್ಷ ಜನಸಂಖ್ಯೆಯ ಭೂವಸತಿ ಪ್ರದೇಶವಿದೆ.  ದಿ ಸಿಟಿ ಪ್ರಾಪರ್ ಅಂತೂ ದಕ್ಷಿಣ ಫ್ಲೋರಿಡಾದ ೧೩ ಜನರ ಪೈಕಿ ಒಬ್ಬರಿಗೆ ನೆಲೆ ನೀಡುವ ನಗರವಾಗಿದೆ.  ಇದರೊಂದಿಗೆ, ಮಿಯಾಮಿ-ಡೇಡ್ ಕಾಂಟಿಯ ಶೇಕಡಾ ೫೨ರಷ್ಟು ಜನ ಒಗ್ಗೂಡಿತ ನಗರಗಳಲ್ಲಿ ವಾಸಿಸುವುದಿಲ್ಲ.  ಮಿಯಾಮಿ ಎರಡು ರಾಷ್ಟ್ರೀಯ ಉದ್ಯಾನವನಗಳನ್ನು ಗಾಡಿಯಲ್ಲಿ ಹೊಂದಿರುವ, ಅಮೇರಿಕಾದ ಏಕೈಕ ನಗರವಾಗಿದ್ದು, ಪಶ್ಚಿಮಕ್ಕೆ ಎವರ್ಗ್ಲೇಡ್ಸ್ ರಾಷ್ಟ್ರೀಯ ಉದ್ಯಾನವನ ಮತ್ತು ಪೂರ್ವಕ್ಕೆ ಬಿಸ್ಕೆನ್ ರಾಷ್ಟ್ರೀಯ ಉದ್ಯಾನವನವಿದೆ.

ಮಿಯಾಮಿ ಮತ್ತದರ ಉಪನಗರಗಳು ಫ್ಲೋರಿಡಾ ಎವರ್ಗ್ಲೆಡ್ಸ್ ನಿಂದ ಪಶ್ಚಿಮಕ್ಕೆ ಮತ್ತು ಬಿಸ್ಕೆನ್ ಬೇನಿಂದ ಪೂರ್ವಕ್ಕೆ, ವಿಶಾಲವಾದ ಭೂಪ್ರದೇಶದ ಮೇಲೆ ಸ್ಥಿತವಾಗಿವೆ. ಬಿಸ್ಕೆನ್ ಬೇ, ಪೂರ್ವದಿಂದ ಉತ್ತರಕ್ಕೆ ಫ್ಲೋರಿಡಾ ಬೇ ತನಕ ಮತ್ತು ಒಕೀಕೊಬೀ ಸರೋವರದ ತನಕ ಚಾಚಿಕೊಂಡಿದೆ.    ಸಮುದ್ರ ಮಟ್ಟದಿಂದ ಮೇಲೆ ಇರುವ ಈ ಪ್ರದೇಶವು ಮೇಲ್ಭಾಗಕ್ಕೆ  ಏಳುವುದು ತೀರಾ ಅಪರೂಪ ಮತ್ತು ಸರಾಸರಿ ಮಧ್ಯಮ ಸಮುದ್ರ ಮಟ್ಟದಿಂದ ಮೇಲಕ್ಕೆ, ಕೆಲವು ಪ್ರದೇಶಗಳಲ್ಲಿ, ವಿಶೇಷವಾಗಿ ಕಡಲ ತೀರದ ಪ್ರದೇಶಗಳಲ್ಲಿ ಮಾತ್ರವೇ ಮೇಲೆ ಬರುತ್ತದೆ.  ಅತಿ ಹೆಚ್ಚಿನ ಉಬ್ಬುತಗ್ಗುಗಳು ಮಿಯಾಮಿ ಕಡಲ ತೀರದಲ್ಲಿ, ಮಿಯಾಮಿ ಕಲ್ಲು ದಿಣ್ಣೆಯಗುಂಟ ಕಾಣಸಿಗುತ್ತವೆ. ಇದರ ಹೆಚ್ಚಿನ ಭಾಗವು ಪೂರ್ವ ಮಿಯಾಮಿ ನಗರ ಪ್ರದೇಶದಲ್ಲಿ ಹರಡಿಕೊಂಡಿದೆ.  ನಗರದ ಹೆಚ್ಚಿನ ಭೂಭಾಗವು ಬಿಸ್ಕೆನ್ ಬೇಯ ತೀರಾ ಪ್ರದೇಶದ ಮೇಲೆ ವಿಸ್ತರಿಸಿಕೊಂಡಿದ್ದು, ಹಲವಾರು ನೂರು ನೈಸರ್ಗಿಕ ಮತ್ತು ಕೃತಕವಾಗಿ ನಿರ್ಮಿಸಲಾಗಿರುವ ಕಡಲುದ್ವೀಪತಡೆಗಳಿಂದ ಸುತ್ತುವರಿದಿದೆ. ಇದರಲ್ಲೇ ಅತಿ ದೊಡ್ಡ ಕಡಲು ದ್ವೀಪವು ಮಿಯಾಮಿ ಬೀಚ್ ಮತ್ತು ಸೌತ್ ಬೀಚ್ ನ್ನು ಹೊಂದಿದೆ.     ದಿ ಗಲ್ಫ್ ಸ್ಟ್ರೀಮ್, ಒಂದು ಬೆಚ್ಚನೆಯ ಕಡಲ ಪ್ರವಾಹವಾಗಿದ್ದು, ಸಮುದ್ರ ತೀರದಿಂದ ಸ್ವಲ್ಪ ಮುಂದೆ ಬಂದು, ಉತ್ತರಕ್ಕೆ ಹರಿಯುತ್ತದೆ. ಇದು ನಗರದ ಹವಾಮಾನವನ್ನು ವರ್ಷವಿಡೀ ಹದವಾಗಿ, ಬೆಚ್ಚಗೆ ಇಟ್ಟಿರುತ್ತದೆ.

ಭೂವಿಜ್ಞಾನ 

ಮಿಯಾಮಿ ಭೂಭಾಗದ ಮೇಲ್ಮೈ ಕಲ್ಲುಹಾಸನ್ನು ಮಿಯಾಮಿ ಊಲೈಟ್  ಅಥವಾ ಮಿಯಾಮಿ ಲೈಮ್ ಸ್ಟೋನ್  ಎಂದು ಕರೆಯಲಾಗುತ್ತದೆ.  ಈ ಕಲ್ಲುಹಾಸನ್ನು ತೆಳುವಾದ ಮಣ್ಣಿನಪದರು ಆವರಿಸಿದ್ದು, ಅದು ದಪ್ಪ ಇರುವುದೇ ಇಲ್ಲ.  ಇತ್ತೀಚಿನ ಗ್ಲೆಸಿಯೇಶನ್ ಅಥವಾ ಐಸ್ ಏಜ್ ಗಳ  ಪರಿಣಾಮವಾಗಿ ಉಂಟಾದ ಸಮುದ್ರಮಟ್ಟದಲ್ಲಿ ಉಂಟಾಗುವ ತೀವ್ರ ಮತ್ತು ಹಠಾತ್ ಬದಲಾವಣೆಗಳಿಂದಾಗಿ  ಮಿಯಾಮಿ ಲೈಮ್ ಸ್ಟೋನ್ ರೂಪುಗೊಂಡಿರುತ್ತದೆ.  ಆರಂಭದ ಸುಮಾರು ೧೩೦,೦೦೦ ವರ್ಷಗಳ ಹಿಂದೆ, ಸಾಂಗಮೊನಿಯನ್ ಘಟ್ಟವು ಸಮುದ್ರಮಟ್ಟವನ್ನು ಕರಾರುವಕ್ಕಾಗಿ ಈಗಿರುವ ಮಟ್ಟದಿಂದ ಮೇಲಕ್ಕೆ ಏರಿಸಿದೆ.   ದಕ್ಷಿಣ ಫ್ಲೋರಿಡಾದ ಸಂಪೂರ್ಣ ಭಾಗವು ಆಳವಿಲ್ಲದ ಸಮುದ್ರದಿಂದ ಸುತ್ತುವರೆದಿದೆ.  ಸಮುದ್ರದಲ್ಲಿ ಮುಳುಗಿರುವ ಫ್ಲೋರಿಡಾದ ಭೂಭಾಗವನ್ನು ದಿಬ್ಬದ ಹಲವಾರು ಸಮಾನಾಂತರ ರೇಖೆಗಳು ಸುತ್ತುವರೆದಿದ್ದು, ಈಗಿನ ಮಿಯಾಮಿ ಪ್ರದೇಶದಿಂದ ಪ್ರಸ್ತುತ ಡ್ರೈ ಟಾರ್ಚುಗಾಸ್ ಎಂದು ಕರೆಯಲ್ಪಡುವ ಪ್ರದೇಶದ ತನಕ ಆವರಿಸಿವೆ.  ದೊಡ್ಡದಾದ ಕಡಲುಗೊಳವೊಂದರ ಪರಿಣಾಮವಾಗಿ, ಈ ದಿಬ್ಬಪ್ರದೇಶದ ಹಿಂದುಗಡೆಯ ಜಾಗ ನಿರ್ಮಾಣಗೊಂಡಿದೆ ಮತ್ತು ಊಲೈಟ್ ಹಾಗೂ ಬ್ರಯೋಜೋನ್ಸ್ ಚಿಪ್ಪುಗಳ ರೂಪುಗೊಳ್ಳುವಿಕೆಯಿಂದಾಗಿ, ಮಿಯಾಮಿ ಲೈಮ್ ಸ್ಟೋನ್ ನಿರ್ಮಾಣವಾಗಿದೆ.  ಆರಂಭದ ಸುಮಾರು ೧೦೦,೦೦೦ ವರ್ಷಗಳ ಹಿಂದೆ ವಿಸ್ಕೊಸಿನ್ ಗ್ಲೆಸಿಯೇಶನ್ ನ ಪರಿಣಾಮವಾಗಿ ಸಮುದ್ರ ಮಟ್ಟ ಕುಸಿಯತೊಡಗಿ, ಕಡಲುಗೊಳಗಳ ನೆಲಹಾಸು ತೆರೆದುಕೊಂಡದ್ದಾಗಿ ಕಂಡು ಬರುತ್ತದೆ.   ೧೫,೦೦೦ವರ್ಷಗಳ ಕೆಳಗೆ, ಸಮುದ್ರ ಮಟ್ಟವು ೩೦೦ಕ್ಕೆ, ಅಂದರೆ ತನ್ನ ಸಹಜ, ಸಮಕಾಲೀನ ಮಟ್ಟಕ್ಕಿಂತಲೂ ಕೆಳಕ್ಕೆ ಇಳಿದಿರುವ ಉಲ್ಲೇಖಗಳಿವೆ.   ಅಡ್ಡದ ನಂತರ, ೪೦೦೦ ವರ್ಷಗಳ ಕೆಳಗೆ ಸಮುದ್ರ ಮಟ್ಟದಲ್ಲಿ ದಿಢೀರ್ ಏರಿಕೆ ಕಂಡುಬಂದು, ಈಗಿನ ಮಟ್ಟವನ್ನು ಮುಟ್ಟಿರುವ ಸಾಧ್ಯತೆಗಳಿವೆ. ಇದು ದಕ್ಷಿಣ ಫ್ಲೋರಿಡಾದ ಮೇನ್ ಲ್ಯಾಂಡ್ ನ್ನು ಸಮುದ್ರ ಮಟ್ಟದಿಂದ ಸ್ವಲ್ಪವೇ ಮೇಲಕ್ಕೆ ಇರಿಸಿದೆ.

ಸಮತಟ್ಟು ರೇಖೆಗಳ ಕೆಳಗೆ, ಬಿಸ್ಕೆನ್ ಅಕ್ವಿಫಾರ್ ಎಂಬ ನೈಸರ್ಗಿಕ, ಶುದ್ಧ ಕದಿಯುವ ನೀರಿನ ಸೆಲೆಯು ಉಂಟಾಗಿದ್ದು, ಅದು ಸದರ್ನ್ ಪಾಮ್ ಬೀಚ್ ಕಾಂಟಿ ಪ್ರದೇಶದಿಂದ ಫ್ಲೋರಿಡಾ ಬೇಯ ತನಕ ಚಾಚಿಕೊಂಡಿದೆ. ಮಿಯಾಮಿ ಸ್ಪ್ರಿಂಗ್ಸ್ ನಗರದ ಸುತ್ತಮುತ್ತಲಿನ ಪ್ರದೇಶ ಮತ್ತು ಹಿಯಾಲೆಹ್ ನಲ್ಲಂತೂ ಈ ನೀರಿನ ಚಿಲುಮೆ ಹೆಚ್ಚಿನ ಪ್ರಮಾಣದಲ್ಲಿ ಉಕ್ಕಿ ಹರಿಯುತ್ತದೆ.  ದಕ್ಷಿಣ ಫ್ಲೋರಿಡಾ ಮಹಾನಗರದ ಹೆಚ್ಚಿನ ಭಾಗಕ್ಕೆ ಈ ಒರತೆಯೇ ಕುಡಿಯುವ ನೀರಿನ ಮೂಲವಾಗಿದೆ.  ಈ ಅಕ್ವಿಫಾರ್ ನಿಂದಾಗಿ, ನಗರದ ಒಳಭಾಗದಲ್ಲಿ, ನೀರನ್ನು ಸೋಕದೆಯೇ, ನೆಲವನ್ನು ಅಗತ್ಯಕ್ಕಿಂತ ಹೆಚ್ಚು ಆಳಕ್ಕೆ ಅಗೆಯುವುದು ದುಸ್ಸಾಧ್ಯವಾಗಿದ್ದು, ಹಾಗೆ ಮಾಡಿದಲ್ಲಿ ಅದು ಭೂಗರ್ಭದ ನಿರ್ಮಾಣ ಕಾರ್ಯಗಳಿಗೆ ಧಕ್ಕೆ ಉಂಟು ಮಾಡುವಂಥದ್ದಾಗಿದೆ.  ಇದೆ ಕಾರಣದಿಂದಾಗಿ, ಮಿಯಾಮಿಯ ಆಸುಪಾಸಿನ ಸಮೂಹ ಸಾರಿಗೆ ವ್ಯವಸ್ಥೆಗಳು ಭೂಭಾಗದಿಂದ ಮೇಲಕ್ಕಿವೆ ಅಥವಾ ಅವನ್ನು ಮೇಲಕ್ಕೆ ನಿರ್ಮಿಸಲಾಗಿದೆ.

ನಗರದ ಪಶ್ಚಿಮ ಭಾಗದ ಅಂಚಿನ ಹೆಚ್ಚಿನ ಭಾಗವು ಎವರ್ಗ್ಲೇಡ್ಸ್ ತನಕವೂ ಚಾಚಿಕೊಂಡಿದ್ದು, ಯು.ಎಸ್.ನ ದಕ್ಷಿಣಕ್ಕೆ, ಫ್ಲೋರಿಡಾ ರಾಜ್ಯದ ತನಕ ಎವರ್ಗ್ಲೇಡ್ಸ್ ಉಪಉಷ್ಣವಲಯದ ಮಾರ್ಷ್ ಲ್ಯಾಂಡ್ ಆಗಿದೆ.   ಇದರ ಪರಿಣಾಮವಾಗಿ, ಅಪರೂಪಕ್ಕೊಮ್ಮೆ, ಮೊಸಳೆ ಜಾತಿಯ ಸ್ಥಳೀಯ ವನ್ಯಜೀವಿಗಳು, ಮಿಯಾಮಿ ಜನವಸತಿ ಪ್ರದೇಶದಲ್ಲಿ ಅಥವಾ ಪ್ರಮುಖ ಹೈವೇಗಳ ಮೇಲೆ ಬಂದುಬಿಡುತ್ತವೆ.

ಭೂಭಾಗದ ವಿಷಯವಾಗಿ ಹೇಳುವುದಾದರೆ, ಯುನೈಟೆಡ್ ಸ್ಟೇಟ್ಸ್ ನಲ್ಲಿಯೇ ಅತ್ಯಂತ ಚಿಕ್ಕ, ಪ್ರಮುಖ ನಗರ ಮಿಯಾಮಿ ಎಂದು ಹೇಳಬಹುದು.  ಯು.ಎಸ್. ಸೆನ್ಸಸ್ ಬ್ಯೂರೋನ ಸಮೀಕ್ಷೆಯ ಪ್ರಕಾರ, ಮಿಯಾಮಿಯು ರಷ್ಟನ್ನು ಆವರಿಸಿದೆ.  ಅದರಲ್ಲಿ ರಷ್ಟು ಭಾಗ ಭೂಮಿ ಮತ್ತು ರಷ್ಟು ಭಾಗ ನೀರು.  ಅಂದರೆ, ಮಿಯಾಮಿಯು ಸುಮಾರು ೪೦೦,೦೦೦ಕ್ಕೂ ಹೆಚ್ಚು ಜನಸಂಖ್ಯೆಯನ್ನು ಹೊಂದಿದ್ದು, ಅಮೇರಿಕಾದಲ್ಲಿ, ನ್ಯೂಯಾರ್ಕ್, ಸ್ಯಾನ್ ಫ್ರಾನ್ಸಿಸ್ಕೋ ಮತ್ತು ಚಿಕಾಗೋ ನಗರಗಳ ನಂತರ, ಅತ್ಯಂತ ಹೆಚ್ಚು ಜನಸಂಖ್ಯೆಯುಳ್ಳ ನಗರವೆಂದು ಖ್ಯಾತಿ ಪಡೆದಿದೆ.  ಮಿಯಾಮಿಯು ಲ್ಲಿ ಸ್ಥಿತವಾಗಿದೆ.

ಹವಾಗುಣ 

ಮಿಯಾಮಿಯು ಸಮಶೀತೋಷ್ಣ ಮಾನ್ಸೂನ್ ಹವಾಗುಣವಾದ ಕೊಪ್ಪೆನ್ ಕ್ಲೈಮೆಟ್ ಕ್ಸ್ಲಾಸಿಫಿಕೆಶನ್ ಆಮ್   ನ್ನು ಹೊಂದಿದ್ದು, ಅದು ಬಿಸಿ ಮತ್ತು ಸೆಖೆಯಿಂದ ಕೂಡಿದ ಬೇಸಗೆಗಳನ್ನು ಹಾಗೂ ಬೆಚ್ಚನೆಯ ಚಲಿಗಾಳಗಳಿಂದ ಕೂಡಿದೆ. ಕೆಲವೊಮ್ಮೆ ಚಳಿಗಾಲದಲ್ಲಿ, ಒಣ ಹವಾಮಾನವೂ ಇರುತ್ತದೆ.    ಅದರ ಸಮುದ್ರ ಮಟ್ಟದಲ್ಲಿ ಏರಿಕೆಯುಂಟಾದಾಗ, ಕರ್ಕಾಟಕ ವೃತ್ತದ ಮೇಲ್ಮೈನ ಸ್ವಲ್ಪ ಕಡಲ ತೀರದ ಭಾಗ ಮತ್ತು ಗಲ್ಫ್ ಸ್ಟ್ರೀಮ್ ಗೆ ಸಮೀಪದಲ್ಲಿರುವ ಭೌಗೋಳಿಕತೆ, ಅದರ ಹವಾಮಾನವನ್ನು ನಿರ್ಧರಿಸುತ್ತದೆ.    ಸರಾಸರಿ ಜನವರಿ ಹೊತ್ತಿಗೆ, ಚಳಿಗಾಲವು ಬೆಚ್ಚನೆಯ ಹವಾಗುಣಕ್ಕೆ ಬದಲಾಗುತ್ತದೆ. ಹೆಚ್ಚು ಅನ್ನುವಷ್ಟಿಲ್ಲದಿದ್ದರೂ, ಸ್ವಲ್ಪವಾದರೂ ಮಳೆಯನ್ನೂ ಸುರಿಸುವ ಚಳಿಗಾಳಿಯ ನಂತರವೆ ಚಳಿ ಹರಡಿಕೊಳ್ಳುತ್ತದೆ.  ಇಳಿತಗಳು ಕೆಲವೊಮ್ಮೆ ತೀರ ಕಡಿಮೆ ಅನ್ನುವಷ್ಟರ ಕೆಳಗೆ ಬೀಳುತ್ತವೆ.  ಏರುವಿಕೆಗಳು ಸಾಮಾನ್ಯವಾಗಿ ವ್ಯತ್ಯಾಸ ಹೊಂದುತ್ತವೆ.  ಸಾಮಾನ್ಯವಾಗಿ ಮೇ ಹೊತ್ತಿಗೆ ಆರಂಭವಾಗುವ ಮಳೆಗಾಲ ಅಕ್ಟೋಬರ್ ಮಧ್ಯದ ತನಕ ಮುಂದುವರೆಯುತ್ತದೆ.  ಈ ಅವಧಿಯಲ್ಲಿ, ಅಧಿಕ ತೇವಾಂಶದಿಂದ ಕೂಡಿದ, ೮೦ರ ಮತ್ತು ೯೦ರ (೨೯–೩೫ °C)ನಡುವಿನ ಉಷ್ಣಾಂಶವಿರುತ್ತದೆ. ಕೆಲವೊಮ್ಮೆ ಮಧ್ಯಾಹ್ನದ ಗುಡುಗುಮಳೆ ಅಥವಾ ತೀರದಿಂದ ಬೀಸುವ ಸಮುದ್ರತಂಪುಗಾಳಿಯಿಂದಾಗಿ ಬಿಸಿ ವಾತಾವರಣ ಕಮ್ಮಿಯಾದರೂ, ಅಟ್ಲಾಂಟಿಕ್ ಸಾಗರದಿಂದ ದೂರವೇ ಅದು ಉಂಟಾಗುತ್ತದೆ. ಇಂಥ ಗಾಳಿ, ವಾತಾವರಣವನ್ನು ತಂಪುಗೊಳಿಸಿದರೂ, ನಸುಬೆಚ್ಚನೆಯ ಪರಿಸರ ಇದ್ದೇ ಇರುತ್ತದೆ.      ವರ್ಷದಲ್ಲಿನ ಹೆಚ್ಚಿನ ಮಳೆ ಈ ಅವಧಿಯಲ್ಲಿ ಸುರಿಯುತ್ತದೆ.

ವೈಪರೀತ್ಯಗಳು ರಿಂದ ರವರೆಗೆ ಇರುತ್ತವೆ.  ಮಿಯಾಮಿಯಲ್ಲಿ ಯಾವತ್ತೂ ಹಿಮಪಾತವಾದ ಉಲ್ಲೇಖಗಳೇ ಇಲ್ಲ. ಕೇವಲ ಒಮ್ಮೆ ಮಾತ್ರ ಜನವರಿ ೧೯, ೧೯೭೭ರಲ್ಲಿ ಮಂಜು ಹನಿದಿರುವ ಉದಾಹರಣೆಗಳಿವೆ ಅಷ್ಟೇ.

ಅಧಿಕೃತವಾಗಿ ಜೂನ್ ೧ರಿಂದ ಶುರುವಾಗುವ ಚಂಡಮಾರುತ ಕಾಲವು ನವೆಂಬರ್ ೩೦ರ ತನಕ ಮುಂದುವರೆಯುತ್ತದೆ. ಕೆಲವೊಮ್ಮೆ ಈ ಮಾರುತಗಳು ಈ ಅವಧಿಯನ್ನು ಮೀರಿಯೂ ಉಂಟಾಗುವ ಸಂದರ್ಭಗಳಿವೆ.   ಆಗಸ್ಟ್ ಮಧ್ಯಭಾಗದ ಹೊತ್ತಿಗೆ ಆಗಮಿಸಿ ಸೆಪ್ಟೆಂಬರ್ ಕೊನೆಯತನಕ ಮುಂದುವರಿಯುವ ಕೇಪ್ ವಾರ್ಡೆ ಕಾಲದಲ್ಲಿಯೇ ಮಿಯಾಮಿಯನ್ನು ಚಂಡಮಾರುತಗಳು ಮುತ್ತುವುದು.

ನೆರೆಹೊರೆಯ ನಗರಗಳು 

ಮಿಯಾಮಿಯನ್ನು ಸಾಧಾರಣವಾಗಿ ಉತ್ತರ, ದಕ್ಷಿಣ, ಪಶ್ಚಿಮ ಮತ್ತು ಡೌನ್ ಟೌನ್ ಎಂಬುದಾಗಿ ವಿಭಾಗಿಸಲಾಗಿದೆ.  ಡೌನ್ ಟೌನ್ ಮಿಯಾಮಿಯು ನಗರದ ಹೃದಯಭಾಗವಾಗಿದ್ದು, ಭೌಗೋಳಿಕವಾಗಿ ನಗರದ ಪೂರ್ವದಲ್ಲಿದೆ.  ನಗರದ ಈ ಭಾಗದಲ್ಲಿ ಬ್ರಿಕೆಲ್, ವರ್ಜೀನಿಯಾ ಕೀ, ವ್ಯಾಟ್ಸನ್ ಐಲ್ಯಾಂಡ್ ಮತ್ತು ಮಿಯಾಮಿ ಬಂದರುಗಳಿವೆ.  ಡೌನ್ ಟೌನ್, ದಕ್ಷಿಣ ಫ್ಲೋರಿಡಾದ ಪ್ರಮುಖ ವ್ಯಾಪಾರೀ ಜಿಲ್ಲಾಕೇಂದ್ರವಾಗಿದ್ದು, ಅತ್ಯಂತ ಪ್ರಭಾವೀ ವ್ಯಾಪಾರೀ ಜಿಲ್ಲೆಯೆಂದು ಹೆಸರು ಗಳಿಸಿದೆ.   ಬ್ರಿಕೆಲ್ ಅವೆನ್ಯೂ ಸೇರಿದಂತೆ ಅಮೇರಿಕಾದ ಅತಿ ಹೆಚ್ಚು ಸಂಖ್ಯೆಯ ಅಂತರಾಷ್ಟ್ರೀಯ ಬ್ಯಾಂಕುಗಳು ಇರುವುದು ಡೌನ್ ಟೌನ್ ನಲ್ಲಿಯೇ.  ಪ್ರಮುಖ ಬ್ಯಾಂಕುಗಳು, ನ್ಯಾಯಾಲಯಗಳು, ಕೇಂದ್ರ ಹಣಕಾಸು ಸಂಸ್ಥೆಗಳು, ಸಾಂಸ್ಕೃತಿಕ ಮತ್ತು ಪ್ರವಾಸೋದ್ಯಮ ಸಂಸ್ಥೆಗಳು, ಶಾಲೆಗಳು, ಉದ್ಯಾನಗಳು, ಮತ್ತು ಅಲ್ಲಿ ನೆಲೆಯಾಗಿರುವ ಅಪಾರ ಜನಸ್ತೋಮ - ಇವೆಲ್ಲಕ್ಕೂ, ಡೌನ್ ಟೌನ್ ತವರಾಗಿದೆ.  ಬಿಸ್ಬೇನ್ ಬೇಯನ್ನು ಹಾದುಹೊಗಿರುವ ಡೌನ್ ಟೌನ್ ನ ಪೂರ್ವ ಭಾಗವನ್ನೇ ಸೌತ್ ಬೀಚ್ ಎಂದು ಕರೆಯಲಾಗುತ್ತದೆ.

ಮಿಯಾಮಿಯ ದಕ್ಷಿಣ ಭಾಗದಲ್ಲಿ, ಕೋರಲ್ ವೇ, ದಿ ರೋಡ್ಸ್, ಮತ್ತು ಕೊಕೊನಟ್ ಗ್ರೋವ್ ಗಳಿವೆ.  ಕೋರಲ್ ವೇ, ಒಂದು ಐತಿಹಾಸಿಕ, ವಸತಿಕೇಂದ್ರವಾಗಿದ್ದು, ಇದನ್ನು ೧೯೯೨ರಲ್ಲಿ ನಿರ್ಮಾಣ ಮಾಡಲಾಗಿದೆ. ಇದು ಡೌನ್ ಟೌನ್ ನ್ನು ಕೋರಲ್ ಗೇಬಲ್ಸ್ ನೊಡನೆ ಜೋಡಿಸುತ್ತದೆಯಲ್ಲದೆಯೇ, ಹಲವಾರು ಪುರಾತನ ಗೃಹಗಳಿಗೆ, ವೃಕ್ಷಬೀದಿಗಳಿಗೆ ಆಶ್ರಯತಾಣವಾಗಿದೆ.  ೧೮೨೫ರಲ್ಲಿ ಸ್ಥಾಪಿತವಾದ ಕೊಕೊನಟ್ ಗ್ರೋವ್ ನ ಡಿನ್ನರ್ ಕೀಯಲ್ಲಿಯೇ ಮಿಯಾಮಿಯ ಪುರಭವನ, ಕೊಕೊನಟ್ ಗ್ರೋವ್ ಪ್ಲೇ ಹೌಸ್, ಕೋಕೋವಾಕ್, ಹಲವಾರು ನೈಟ್ ಕ್ಲಬ್ ಗಳು, ಬಾರುಗಳು, ರೆಸ್ಟೋರಾಂಟುಗಳು, ಬೋಹೆಮಿಯನ್ ಶಾಪುಗಳು, ಇರುವುದು. ಇದಲ್ಲದೆ, ಅಲ್ಲಿನ ಕಾಲೇಜ್ ವಿದ್ಯಾರ್ಥಿಗಳು ತುಂಬಾ ಜನಪ್ರಿಯತೆ ಗಳಿಸಿಕೊಂಡಿದ್ದಾರೆ.  ಇದೊಂದು ಐತಿಹಾಸಿಕ ನೆರೆ ನಗರವಾಗಿದ್ದು, ಇಕ್ಕಟ್ಟಾದ, ತಿರುವು ರಸ್ತೆಗಳನ್ನು ಮತ್ತು ದಟ್ಟ ವೃಕ್ಷಮಂಟಪಗಳನ್ನು ಹೊಂದಿದೆ.   ಕೊಕೊನಟ್ ಗ್ರೋವಿನಲ್ಲಿ ಹಲವಾರು ಉದ್ಯಾನಗಳು, ಹೂದೋಟಗಳು ಇವೆ. ಅವುಗಳಲ್ಲಿ ಕೆಲವು, ವಿಲ್ಲಾ ವಿಕಾಯ, ದಿ ಕ್ಯಾಮ್ಪಂಗ್, ದಿ ಬರ್ನ್ಯಾಕಲ್ ಹಿಸ್ಟಾರಿಕ್ ಸ್ಟೇಟ್ ಪಾರ್ಕ್ ಹಾಗೂ ಇಲ್ಲಿ ಕೊಕೊನಟ್ ಗ್ರೋವ್ ಸಭಾಭವನವೂ ಇದೆ. ಇದರ ಜೊತೆಗೆ, ದೇಶದ ಅತಿ ಪ್ರತಿಷ್ಟಿತ ಪಾಠಶಾಲೆಗಳು, ಅಸಂಖ್ಯಾತ ಐತಿಹಾಸಿಕ ಗೃಹಗಳು, ಮತ್ತು ಎಸ್ಟೇಟುಗಳಿವೆ.

ಮಿಯಾಮಿಯ ಪಶ್ಚಿಮ ಭಾಗದಲ್ಲಿ ಲಿಟಲ್ ಹವಾನಾ, ವೆಸ್ಟ್ ಫ್ಲ್ಯಾಗರ್, ಮತ್ತು ಫ್ಲ್ಯಾಗಾಮಿಗಳಿದ್ದು, ಈ ಭಾಗವು ನಗರದ ಸಾಂಪ್ರದಾಯಿಕವಾಗಿ ವಲಸೆ ಬಂದಿರುವ ನೆರೆಸ್ಥಳಗಳನ್ನು ಹೊಂದಿದೆ.  ಆದರೂ, ಒಂದು  ಸಂದರ್ಭದಲ್ಲಿ, ಮಿಯಾಮಿಯು ಹೆಚ್ಚಾಗಿ ಯಹೂದಿ ನೆರೆಯನ್ನು ಹೊಂದಿದ್ದಿತು. ಆದರೆ ಇವತ್ತು ಮಿಯಾಮಿಗೆ ವಲಸೆ ಬರುವವರಲ್ಲಿ, ಮಧ್ಯ ಅಮೆರಿಕನ್ನರು ಮತ್ತು ಕ್ಯೂಬನ್ನರು ಇದ್ದಾರೆ. ಆದರೆ ಅದೇ, ಅಲ್ಲಾಪತ್ತಾಹ್ ಎಂಬ ಸ್ಥಳ ಬಹುಸಂಸ್ಕೃತಿ ಜನಜೀವನವನ್ನು ಹೊಂದಿದ್ದು, ಹಲವಾರು ಸಂಸ್ಕೃತಿಗಳು ಇಲ್ಲಿ ಮನೆ ಮಾಡಿವೆ.

ಮಿಯಾಮಿಯ ಉತ್ತರದ ಭಾಗದಲ್ಲಿ, ಮಿಡ್ ಟೌನ್ ಇದ್ದು, ಅದು ವೈವಿಧ್ಯತೆಯ ಜಿಲ್ಲೆ ಎಂದೇ ಹೆಸರಾಗಿದೆ. ಅಲ್ಲಿ ಹೆಚ್ಚಾಗಿ, ವೆಸ್ಟ್ಇಂಡಿಯನ್ನರು, ಹಿಸ್ಪಾನಿಕನ್ನರು, ಬೋಹೆಮಿಯನ್ನರು, ಕಲಾವಿದರು, ಮತ್ತು ಬಿಳಿಯರು ಇದ್ದಾರೆ.   ಎಡ್ಜ್ ವಾಟರ್ ಮತ್ತು ವಿನ್ ವುಡ್ ಮಿಯಾಮಿಯ ಆಸುಪಾಸಿನ ಇತರ ಪ್ರದೇಶಗಳು. ಇವು ಅತಿ ಎತ್ತರದ, ವಾಸಯೋಗ್ಯ ಗೋಪುರ ಮಾದರಿಯ ಕಟ್ಟಡಗಳನ್ನು ಹೊಂದಿದ್ದು, ಅಡ್ರಿಎನ್ ಅರ್ಶ್ ಸೆಂಟರ್ ಫಾರ್ ದಿ ಪರ್ಫಾರ್ಮಿಂಗ್ ಆರ್ಟ್ಸ್ ನೆಲೆಯ ಸ್ಥಳವೂ ಆಗಿದೆ.  ನಗರದ ಈಶಾನ್ಯ ಭಾಗ, ಮಿಡ್ ಟೌನ್, ದಿ ಡಿಸೈನ್ ಡಿಸ್ಟ್ರಿಕ್ಟ್, ಮತ್ತು ಅಪ್ಪರ್ ಈಸ್ಟ್ ಸೈಡ್ ಪ್ರದೇಶಗಳಲ್ಲಿ ಸಾಮಾನ್ಯವಾಗಿ ಅತಿ ಶ್ರೀಮಂತ ಜನತೆ ವಾಸವಿದ್ದು, ೧೯೨೦ರಿಂದೀಚೆಗೆ ಅನ್ವೇಷಣೆಗೊಂಡ ಮನೆಗಳು ಮತ್ತು ೧೯೫೦ರಲ್ಲಿ ಶೋಧಿಸಲಾದ, ವಾಸ್ತುಶಿಲ್ಪ ಶಾಸ್ತ್ರ ಶೈಲಿಯ ಮಿಮೋ ಹಿಸ್ಟಾರಿಕ್ ಜಿಲ್ಲಾ ಮನೆಗಳು ಅಲ್ಲಿ ಕಂಡು ಬರುತ್ತವೆ.  ಮಿಯಾಮಿಯ ಉತ್ತರದ ಭಾಗದ ಲಿಟಲ್ ಹೈಟಿಯಲ್ಲಿ, ಲಿರಿಕ್ ಥಿಯೇಟರ್ ಆಗಿರುವ ಓವರ್ ಟೌನ್ ನಲ್ಲಿ ಮತ್ತು ಲಿಬರ್ಟಿ ಸಿಟಿಯಲ್ಲಿ, ಗಣನೀಯ ಸಂಖ್ಯೆಯಲ್ಲಿ ಆಫ್ರೋ-ಅಮೇರಿಕನ್ ಮತ್ತು ಕೆರೀಬಿಯನ್ ಪ್ರಜೆಗಳು ವಲಸೆಬಂದು ನೆಲೆಗೊಂಡಿದ್ದಾರೆ.

ಸುತ್ತಮುತ್ತಲಿನ ಪ್ರದೇಶಗಳು 
 ಯುನಿಕಾರ್ಪೋರೇಟೆಡ್ ಮಿಯಾಮಿ-ಡೇಡ್ ಕಾಂಟಿ, ಹಿಯಾಲೆಹ್, ಬ್ರೌನ್ಸ್ ವಿಲ್ಲೆ, ಗ್ಲೇಡ್ ವ್ಯೂ, ವೆಸ್ಟ್ ಲಿಟಲ್ ರಿವರ್, ಎಲ್ ಪೋರ್ಟಲ್, ಮಿಯಾಮಿ ಶೋರ್ಸ್.  
 ಎಲ್ ಪೋರ್ಟಲ್, ವೆಸ್ಟ್ ಲಿಟಲ್ ರಿವರ್, ಎಲ್ ಪೋರ್ಟಲ್, ಯುನಿಕಾರ್ಪೋರೇಟೆಡ್ ಮಿಯಾಮಿ-ಡೇಡ್ ಕಾಂಟಿ.
 ಗ್ಲೇಡ್ ವ್ಯೂ, ಬ್ರೌನ್ಸ್ ವಿಲ್ಲೆ, ಹಿಯಾಲೆಹ್, ಮಿಯಾಮಿ ಸ್ಪ್ರಿಂಗ್ಸ್, ಯುನಿಕಾರ್ಪೋರೇಟೆಡ್ ಮಿಯಾಮಿ-ಡೇಡ್ ಕಾಂಟಿ, ಕೋರಲ್ ಗೇಬಲ್ಸ್ ನಾರ್ತ್ ಬೇ ವಿಲೇಜ್, ಬಿಸ್ಕೆನ್ ಬೇ, ಮಿಯಾಮಿ ಬೀಚ್, ಅಟ್ಲಾಂಟಿಕ್ ಮಹಾಸಾಗರ.  
 ಕೋರಲ್ ಗೇಬಲ್ಸ್ ಅಟ್ಲಾಂಟಿಕ್ ಮಹಾಸಾಗರ.
 ಕೋರಲ್ ಟೆರೇಸ್, ವೆಸ್ಟ್ ಮಿಯಾಮಿ, ಕೋರಲ್ ಗೇಬಲ್ಸ್, ಬಿಸ್ಕೆನ್ ಬೇ.

ಸಂಸ್ಕೃತಿ

ಮನರಂಜನೆ ಮತ್ತು ಪ್ರದರ್ಶನ ಕಲೆಗಳು 

ಮಿಯಾಮಿಯು ಹಲಾವರು ಮನರಂಜನಾ ಚಟುವಟಿಕೆಗಳಿಗೆ, ಸಭೆ-ಸಮಾರಂಭಗಳಿಗೆ, ಥಿಯೇಟರುಗಳಿಗೆ, ಮ್ಯೂಸಿಯಮ್ಮುಗಳಿಗೆ, ಉದ್ಯಾನಗಳಿಗೆ ತಾಣವಾಗಿದೆ.  ಮಿಯಾಮಿಯ ಕಲಾಜಗತ್ತಿಗೆ ಮತ್ತೊಂದು ಹೊಸ ಸೇರ್ಪಡೆ ಎಂದರೆ ಅಡ್ರಿಯೆನ್ ಅರ್ಶ್ ಸೆಂಟರ್ ಆಫ್ ಪರ್ಫಾರ್ಮಿಂಗ್ ಆರ್ಟ್ಸ್ ಎಂಬ ಪ್ರದರ್ಶನ ಕಲೆಗಳಿಗೆ ಮೀಸಲಾಗಿರುವ ಕಲಾಮಂದಿರ. ಇದು ಅಮೆರಿಕದಲ್ಲಿಯೇ ಎರಡನೆಯ ಅತಿ ದೊಡ್ಡ ಕಲಾಪ್ರದರ್ಶನ ಕೇಂದ್ರವಾಗಿದ್ದು, ನ್ಯೂಯಾರ್ಕ್ ನ ಲಿಂಕೊನ್ ಸೆಂಟರ್ ಮೊದಲನೆಯ ಸ್ಥಾನದಲ್ಲಿದೆ. ಅಲ್ಲದೆ, ಮಿಯಾಮಿಯು ಫ್ಲೋರಿಡಾ ಗ್ರ್ಯಾಂಡ್ ಒಪೆರಾದ ತವರೂ ಹೌದು.  ಇಲ್ಲಿಯೇ, ಕೇಂದ್ರದ ಅತಿ ದೊಡ್ಡ ಸಭಾಂಗಣ ಹೊಂದಿರುವ ಜಿಫ್ಫ್ ಬ್ಯಾಲೆ ಒಪೆರಾ ಹೌಸ್, ದಿ ನೈಟ್ ಕನ್ಸರ್ಟ್ ಹಾಲ್, ದಿ ಕಾರ್ನೈವಲ್ ಸ್ಟೂಡಿಯೋ ಥಿಯೇಟರ್ ಮತ್ತು ದಿ ಪೀಕಾಕ್ ರಿಹರ್ಸಲ್ ಸ್ಟೂಡಿಯೋ ಇರುವುದು.  ಅಪಾರ ಜನಪ್ರಿಯತೆಯ, ದೊಡ್ಡ ಮಟ್ಟದ ಒಪೆರಾಗಳು, ಬ್ಯಾಲೆಗಳು, ಸಂಗೀತ ಕಛೇರಿಗಳು, ವಿಶ್ವಮಟ್ಟದ ಸಂಗೀತ ಕಾರ್ಯಕ್ರಮಗಳು ಇಲ್ಲಿ ಜರುಗುತ್ತವೆಯಲ್ಲದೆ, ಇದು ಇಡೀ ಫ್ಲೋರಿಡಾದಲ್ಲಿಯೇ ಅತ್ಯಂತ ಭವ್ಯವಾದ ಕಲಾಪ್ರದರ್ಶನ ಮಂದಿರವಾಗಿದ್ದು, ಅಸಂಖ್ಯಾತ ಕಲಾವಿದರನ್ನು ಆಕರ್ಷಿಸುತ್ತಲೇ ಇದೆ.   ಮಿಯಾಮಿಯ ಇತರೆ ಕಲಾಪ್ರದರ್ಶನ ಮಂದಿರಗಳೆಂದರೆ, ಗುಸ್ಮನ್ ಕಲಾಮಂದಿರ, ಕೊಕೊನಟ್ ಗ್ರೋವ್ ಪ್ಲೇಹೌಸ್, ಕಾಲನಿ ಥಿಯೇಟರ್, ಲಿಂಕೊನ್ ಥಿಯೇಟರ್, ನ್ಯೂ ವರ್ಲ್ಡ್ ಸಿಂಫೋನಿ ಹೌಸ್, ಮಿರಾಕಲ್ ಥಿಯೇಟರ್ ನಲ್ಲಿರುವ ಆಕ್ಟರ್'ಸ್ ಪ್ಲೇಹೌಸ್, ಜಾಕೀ ಗ್ಲೀಸನ್ ಥಿಯೇಟರ್, ಮ್ಯಾನುಎಲ್ ಆರ್ಟೈಮ್ ಥಿಯೇಟರ್, ರಿಂಗ್ ಥಿಯೇಟರ್, ಪ್ಲೇಗ್ರೌಂಡ್ ಥಿಯೇಟರ್, ವೆರ್ತೀಮ್ ಕಲಾಪ್ರದರ್ಶನ ಮಂದಿರ, ದಿ ಫೇರ್ ಎಕ್ಸ್ಪೋ ಸೆಂಟರ್, ಮತ್ತು ಹೊರಾಂಗಣ ಸಂಗೀತ ಕಚೇರಿಗಳನ್ನು ನಡೆಸಿಕೊಡುವ ಬೇಫ್ರಂಟ್ ಪಾರ್ಕ್ ಅಂಫಿ ಥಿಯೇಟರ್ ಗಳು ಪ್ರಮುಖವಾದುವು.

ಮಿಯಾಮಿ ನಗರವು ಹಲವಾರು ವಸ್ತು ಸಂಗ್ರಹಾಲಯಗಳಿಗೂ ಮುಖ್ಯ ತಾಣವಾಗಿದ್ದು, ಹೆಚ್ಚಿನವು ಡೌನ್ ಟೌನ್ ನಲ್ಲಿವೆ.  ಪ್ರಮುಖ ವಸ್ತುಸಂಗ್ರಹಾಲಯಗಳೆಂದರೆ, ಬಾಸ್ ಮ್ಯೂಸಿಯಂ, ಕೋರಲ್ ಗೇಬಲ್ಸ್ ಮ್ಯೂಸಿಯಂ, ಫ್ರಾಸ್ಟ್ ಆರ್ಟ್ ಮ್ಯೂಸಿಯಂ, ಸದರ್ನ್ ಫ್ಲೋರಿಡಾದ ಹಿಸ್ಟಾರಿಕಲ್ ಮ್ಯೂಸಿಯಂ, ಫ್ಲೋರಿಡಾದ ಜ್ಯೂಯಿಶ್ ಮ್ಯೂಸಿಯಂ, ಲೋವೆ ಆರ್ಟ್ ಮ್ಯೂಸಿಯಂ, ಮಿಯಾಮಿ ಆರ್ಟ್ ಮ್ಯೂಸಿಯಂ, ಮಿಯಾಮಿ ಚಿಲ್ಡ್ರನ್ಸ್ ಮ್ಯೂಸಿಯಂ, ಮಿಯಾಮಿ ಸೈನ್ಸ್ ಮ್ಯೂಸಿಯಂ, ಮ್ಯೂಸಿಯಂ ಆಫ್ ಕಂಟೆಂಪೋರರಿ ಆರ್ಟ್, ವಿಕಾಯ ಮ್ಯೂಸಿಯಂ ಮತ್ತು ಉದ್ಯಾನಗಳು, ವೊಲ್ಫ್ಸೋನಿಯನ್-FIU ಮ್ಯೂಸಿಯಂ, ಮತ್ತು ಮಿಯಾಮಿ ಸಾಂಸ್ಕೃತಿಕ ಕೇಂದ್ರ. ಇದು ಮಿಯಾಮಿ ಮುಖ್ಯ ಲೈಬ್ರರಿಯ ತಾಣವೂ ಹೌದು.

ಮಿಯಾಮಿಯು ಪ್ರಮುಖ ಫ್ಯಾಶನ್ ಕೇಂದ್ರವೂ, ರೂಪದರ್ಶಿಗಳ ತವರು ನಗರವೂ ಆಗಿದ್ದು, ಇಲ್ಲಿ ವಿಶ್ವದ ಪ್ರಮುಖ ಫ್ಯಾಶನ್ ಎಜೆನ್ಸಿಗಳಿವೆ  ಇಲ್ಲಿ ಹಲವಾರು ಫ್ಯಾಶನ್ ಪ್ರದರ್ಶನಗಳು ಮತ್ತು ಸಮಾರಂಭಗಳು ಏರ್ಪಡುತ್ತವೆ. ಅದರಲ್ಲಿ, ವಿನ್ ವುಡ್ ಕಲಾಜಿಲ್ಲೆಯಲ್ಲಿ ವರ್ಷಕ್ಕೊಮ್ಮೆ ನಡೆಯುವ ಮಿಯಾಮಿ ಫ್ಯಾಶನ್ ವೀಕ್, ಮರ್ಸಿಡಿಸ್ ಬೆಂಜ್ ಫ್ಯಾಶನ್ ವೀಕ್ ಮಿಯಾಮಿಗಳು ಕೂಡ ಸೇರಿವೆ.   ವಿಶ್ವದ ಅತಿ ದೊಡ್ಡ ಕಲಾ ಪ್ರದರ್ಶನಗಳಲ್ಲಿ ಮಿಯಾಮಿ ಕೂಡ ಒಂದು. ಅದಕ್ಕಿರುವ ಇನ್ನೊದು ಅಡ್ಡ ಹೆಸರೆಂದರೆ ಒಲಿಂಪಿಕ್ಸ್ ಆಫ್ ಆರ್ಟ್ ಅಥವಾ ಆರ್ಟ್ ಬೇಸಲ್ ಮಿಯಾಮಿ ಬೀಚ್.   ಪ್ರತಿ ವರ್ಷ ಡಿಸೆಂಬರ್ ನಲ್ಲಿ ನಡೆಯುವ ಈ ಸಮಾರಂಭ ವಿಶ್ವದೆಲ್ಲೆಡೆಯಿಂದ ಸಾವಿರಾರು ಜನರನ್ನು ಸೆಳೆಯುತ್ತದೆ.

ಉದ್ಯಾನಗಳು 

ಮಿಯಾಮಿಯ ಸಮಶೀತೋಷ್ಣ ಹವಾಗುಣ ವರ್ಷಪೂರ್ತಿ ಹಲವಾರು ಚಟುವಟಿಕೆಗಳನ್ನು ಹಮ್ಮಿಕೊಳ್ಳುವಂತೆ ಅನುಕೂಲಕರವಾಗಿರುತ್ತದೆ.  ಈ ನಗರದ ತುಂಬಾ ಕೊಳಗಳು, ಸರೋವರಗಳು, ನದಿಗಳು, ಕಡಲ ತೀರಗಳು, ಕಾಲುವೆಗಳು ಕಂಡು ಬರುತ್ತವೆ. ಅಟ್ಲಾಂಟಿಕ್ ಮಹಾಸಾಗರವಂತೂ ದೋಣಿಯಾನಕ್ಕೆ, ನೌಕಾವಿಹಾರಕ್ಕೆ, ಹವ್ಯಾಸೀ ಮೀನುಗಾರರಿಗೆ ಮತ್ತು ಇತರ ಹಲವಾರು ಹೊರಾಂಗಣ ಚಟುವಟಿಕೆಗಳಿಗೆ ಸ್ವರ್ಗಸದೃಶವಾಗಿದೆ.  ಬಿಸ್ಕೆನ್ ಬೇ ಅಸಂಖ್ಯಾತ ಹವಳದ ದಂಡೆಗಳನ್ನು ಹೊಂದಿದ್ದು, ಈಜುಗಾರರಿಗೆ ಸ್ನಾರ್ಕ್ಲಿಂಗ್ ಮತ್ತು ಸ್ಕಬ್ ಡೈವಿಂಗ್ ಮಾಡಲು ಜನಪ್ರಿಯ ತಾಣವಾಗಿದೆ.   ನಗರದೆಲ್ಲೆಡೆ ಒಟ್ಟು ೮೦ ಉದ್ಯಾನಗಳು ಮತ್ತು ಪಾರ್ಕುಗಳು ಇವೆ.  ಅತಿ ವಿಶಾಲವಾದ, ಜನಪ್ರಿಯ ಉದ್ಯಾನಗಳೆಂದರೆ, ಬೇಫ್ರಂಟ್ ಪಾರ್ಕ್ ಅಂಡ್ ಬೈಸೆಂಟೆನ್ನಿಯಲ್ ಪಾರ್ಕ್(ಈ ಉದ್ಯಾನಗಳು ಡೌನ್ ಟೌನ್ ನ ಹೃದಯಭಾಗದಲ್ಲಿ, ಅರೆನಾದ ಅಮೇರಿಕನ್ ಏರ್ ಲೈನ್ಸ್ ಗೆ ಮತ್ತು ಬೇಸೈಡ್ ಮಾರ್ಕೆಟ್ ಪ್ಲೇಸ್ ಗೆ ಸಮೀಪದಲ್ಲಿ ಇವೆ), ಫೇರ್ಚೈಲ್ಡ್ ಟ್ರಾಪಿಕಲ್ ಬೋಟಾನಿಕ್ ಗಾರ್ಡನ್, ಕೀ ಬಿಸ್ಕೆನ್, ಕ್ರ್ಯಾಂಡನ್ ಪಾರ್ಕ್ ಮತ್ತು ಬಿಲ್ ಬ್ಯಾಗ್ಸ್ ಕೇಪ್ ಫ್ಲೋರಿಡಾ ಸ್ಟೇಟ್ ಪಾರ್ಕ್, ಮಾರ್ನಿಂಗ್ ಸೈಡ್ ಪಾರ್ಕ್, ಪೇಸ್ ಪಾರ್ಕ್, ಟ್ರಾಪಿಕಲ್ ಪಾರ್ಕ್, ವರ್ಜೀನಿಯಾ ಕೀ, ಮತ್ತು ವ್ಯಾಟ್ಸನ್ ಐಲ್ಯಾಂಡ್.

ನಗರದ ಇತರೆ ಸಾಂಸ್ಕೃತಿಕ ಮತ್ತು ಮನರಂಜನಾ ತಾಣಗಳ ಪೈಕಿ, ಜಂಗಲ್ ಐಲ್ಯಾಂಡ್, ಝೂ ಮಿಯಾಮಿ, ಮಿಯಾಮಿ ಸೀಕ್ವೆರಿಯಂ, ಕೋರಲ್ ಕ್ಯಾಸಲ್, ಸೆಂಟ್ ಬೆರ್ನಾರ್ಡ್ ಡೆ ಕ್ಲೆರ್ವಾಕ್ಸ್ ಚರ್ಚ್, ಚಾರ್ಲ್ಸ್ ಡೀರಿಂಗ್ ಎಸ್ಟೇಟ್ ಗಳು ಪ್ರಮುಖವಾದವುಗಳಾಗಿವೆ.

ಸಂಗೀತ 

ಮಿಯಾಮಿ ಸಂಗೀತ ತುಂಬಾ ವೈವಿಧ್ಯತೆಯುಳ್ಳದ್ದಾಗಿದೆ.   ಕ್ಯೂಬನ್ನರು ತಮ್ಮ ತವರು ನಾಡಿನಿಂದ ತಂದ ಕೊಡುಗೆ, ಕಾಂಗಾ ಮತ್ತು ರಾಂಬಾ ಎಂಬ ಸಂಗೀತ ನೃತ್ಯ ಪ್ರಕಾರಗಳು. ಇದು ಅಮೇರಿಕಾದ ಸಂಸ್ಕೃತಿಯಲ್ಲಿ ದಿಢೀರ್ ಜನಪ್ರಿಯತೆ ಗಳಿಸಿಕೊಂಡ ಸಂಗೀತವಾಗಿದೆ.  ಡೊಮಿನಿಕನ್ನರು ಬಚಾಟ ಮತ್ತು ಮೆರೆಂಗ್ಯೂ ಎಂಬ ಸಂಗೀತ ಪ್ರಕಾರಗಳನ್ನು ಪರಿಚಯಿಸಿದರೆ, ಕೊಲಂಬಿಯನ್ನರು ವಲ್ಲೆನಾಟೋ ಮತ್ತು ಕಂಬಿಯಾಗಳನ್ನೂ ಪರಿಚಯಿಸಿದ್ದಾರೆ.  ವೆಸ್ಟ್ ಇಂಡಿಯನ್ನರು ಮತ್ತು ಕೆರೀಬಿಯನ್ನರು ರೆಗ್ಗೇ, ಸೋಕಾ, ಕೊಂಪಾ, ಜೌಕ್, ಕ್ಯಾಲಿಪ್ಸೋ, ಮತ್ತು ಸ್ಟೀಲ್ ಪ್ಯಾನ್ ಮೊದಲಾದ ಸಂಗೀತ ಪ್ರಕಾರಗಳನ್ನು ಪರಿಚಯಿಸಿದರು.

೧೯೭೦ರ ಆರಂಭದ ಹೊತ್ತಿಗೆ, TK ರೆಕಾರ್ಡ್ಸ್ ನೊಂದಿಗೆ, ಮಿಯಾಮಿ ಡಿಸ್ಕೋ ನೃತ್ಯ ಪ್ರಕಾರವು ಬೆಳಕಿಗೆ ಬಂದಿತು. ಇದು KC ಮ್ಯೂಸಿಕ್ ಮತ್ತು ಸನ್ ಶೈನ್ ಬ್ಯಾಂಡ್ ಮ್ಯೂಸಿಕ್ ನ್ನು ಪ್ರಸ್ತುತಪಡಿಸುತ್ತದೆ. ಹೆಚ್ಚು ಜನಪ್ರಿಯ ಗೀತೆಗಳೆಂದರೆ, "ಗೆಟ್ ಡೌನ್ ಟುನೈಟ್", ಮತ್ತು "(ಶೇಕ್ ಶೇಕ್ ಶೇಕ್) ಶೇಕ್ ಯುವರ್ ಬ್ಯೂಟಿ", ದಟ್ಸ್ ದಿ ವೇ ಇ ಲೈಕ್ ಇಟ್", ಅಂಡ್ ದಿ ಲ್ಯಾಟಿನ್ ಅಮೇರಿಕನ್ ಡಿಸ್ಕೋ ಗ್ರೂಪ್, ಫಾಕ್ಸಿ(ಬ್ಯಾಂಡ್), ತಮ್ಮ ಒಂದೊಂದೇ ಜನಪ್ರಿಯ ಗೀತೆಗಳಾದ "ಗೆಟ್ ಆಫ್", "ಹಾಟ್ ನಂಬರ್" ಗಳಿಂದ ಹೆಚ್ಚು ಪ್ರಸಿದ್ಧಿ ಪಡೆದಿವೆ.      ಮಿಯಾಮಿ ನಗರದವರೇ ಆಗಿದ್ದ ಜಾರ್ಜ್ ಮೆಕ್ ಕ್ರೇ ಮತ್ತು ಟೆರಿ ಡೆ ಸ್ಯಾರಿಯೋ, ೧೯೭೦ರ ಡಿಸ್ಕೋ ಯುಗದ ಹೊತ್ತಿಗೆ ತುಂಬಾ ಜನಪ್ರಿಯ ಗಾಯಕರೆಂದು ಹೆಸರು ಪಡೆದಿದ್ದರು.    ೧೯೭೫ರಲ್ಲಿ ಮಿಯಾಮಿಗೆ ಬಂದ ಬೀ ಗೀಸ್ ಸಂಗೀತ ತಂಡ ಅಲ್ಲಿಯೇ ನೆಲೆಯೂರಿ, ಆಗಿನಿಂದಲೂ ಅಲ್ಲಿಯೇ ಇದ್ದಾರೆ.  ಮಿಯಾಮಿ ಪ್ರಭಾವ ಗಾಢವಾಗಿದ್ದ, ಗ್ಲೋರಿಯಾ ಎಸ್ಟೆಫ್ಯಾನ್ ಮತ್ತು ಮಿಯಾಮಿ ಸೌಂಡ್ ಮಷಿನ್ ಗಳು ತಮ್ಮ ಕ್ಯೂಬನ್ ಸಂಗೀತದ ಎಳೆಯೊಡನೆ ಅತ್ಯಂತ ಜನಪ್ರಿಯ ಸಂಗೀತತಂಡಗಳೆನಿಸಿದ್ದವು. ೧೯೮೦ರಲ್ಲಂತೂ ಅವರ ಸಂಗೀತ ಪ್ರಕಾರಗಳಾಗಿದ್ದ "ಕಾಂಗಾ" ಮತ್ತು "ಬ್ಯಾಡ್ ಬಾಯ್ಸ್" ಗಳು ಯಶಸ್ಸಿನ ಉತ್ತುಂಗದಲ್ಲಿದ್ದವು.

ಮಿಯಾಮಿ ನೃತ್ಯ ಸಂಗೀತಕ್ಕೂ ಹೆಚ್ಚು ಹೆಸರುವಾಸಿಯಾಗಿದೆ. ಅದರಲ್ಲಿ, ನೃತ್ಯಸಂಗೀತ, ಫ್ರೀ ಸ್ಟೈಲ್ (೮೦ರ ಮತ್ತು ೯೦ರ ದಶಕದಲ್ಲಿ ಎಲೆಕ್ಟ್ರೋ, ಹಿಪ್ ಹಾಪ್ ಮತ್ತು ಡಿಸ್ಕೋ ಪ್ರಕಾರಗಳಿಂದ ಹೆಚ್ಚಿನ ಪ್ರಭಾವಕ್ಕೊಳಗಾಗಿದ್ದ ಸಂಗೀತಕಲೆ) ನೃತ್ಯ ಪ್ರಕಾರಗಳು ಸೇರಿವೆ.  ಹಲವಾರು ಜನಪ್ರಿಯ ಫ್ರೀ ಸ್ಟೈಲ್ ನೃತ್ಯಪ್ರಕಾರಗಳಾದ ಪ್ರೆಟ್ಟಿ ಟೋನಿ, ಡೆಬ್ಬೀ ಡೆಬ್, ಸ್ಟೀವ್ ಬಿ, ಮತ್ತು ಎಕ್ಸ್ಪೋಸ್ ಮೊದಲಾದವುಗಳೆಲ್ಲ ಮಿಯಾಮಿಯಲ್ಲೇ ಜನ್ಮ ತಳೆದಿವೆ.  ಇಂಡೀ ಫಾಕ್ ಅಂಕಗಳು, ಕ್ಯಾಟ್ ಪವರ್ ಮತ್ತು ಅಯರ್ನ್ ಅಂಡ್ ವೈನ್ ಗಳೆಲ್ಲ ಮಿಯಾಮಿ ನಗರವನ್ನೇ ತಳಹದಿಯಾಗಿಟ್ಟುಕೊಂಡು ರಚಿತವಾಗಿವೆ. ಅಲ್ಟರ್ನೆಟಿವ್ ಹಿಪ್ ಹಾಪ್ ಆರ್ಟಿಸ್ಟ್, ಸೆಗೆ ಫ್ರಾನ್ಸಿಸ್, ಎಲೆಕ್ಟ್ರೋ ಆರ್ಟಿಸ್ಟ್, ಉಫ್ಫೀ, ಮತ್ತು ದಿ ಎಲೆಕ್ಟ್ರೋಕ್ಲಾಶ್ ಡ್ಯೂ, ಅವೆನ್ಯೂ ಡಿ, ಮುಂತಾದವು ಮಿಯಾಮಿಯಲ್ಲೇ ರೂಪುಗೊಂದಿದ್ದರೂ, ಅವಕ್ಕೆ ನೀಡಿದ ಸಂಗೀತ ಬೇರೆ ಪ್ರದೇಶದ್ದಾಗಿತ್ತು.  ಇದಲ್ಲದೆಯೇ, 'ಪಂಕ್ ಬ್ಯಾಂಡ್ ಅಗೆನ್ಸ್ಟ್ ಆಲ್ ಅಥಾರಿಟಿ' ಕೂಡ ಮಿಯಾಮಿ ಮೂಲದ್ದೇ. ಜೊತೆಗೆ, ರಾಕ್ ಮೆಟಲ್ ಬ್ಯಾoಡ್ಸ್  ನಾನ್ ಪಾಯಿಂಟ್ ಮತ್ತು ಮರಿಲಿನ್ ಮನ್ಸನ್ ಗಳು ನೆರೆಯ ಫೋರ್ಟ್ ಲಾಡೆರ್ಡೆಲ್ ಗಳಲ್ಲಿ ರೂಪುಗೊಂಡಿರುವಂಥವು.  ಜನಪ್ರಿಯ ಕ್ಯೂಬನ್ ಅಮೇರಿಕನ್ ರೆಕಾರ್ಡಿಂಗ್ ನ ಮಹಿಳಾ ಕಲಾವಿದೆಯಾಗಿರುವ ಆನಾ ಕ್ರಿಸ್ಟೀನಾ, ಮಿಯಾಮಿಯಲ್ಲಿ, ೧೯೮೫ರಲ್ಲಿ ಜನಿಸಿದವರು ಮತ್ತು ಸ್ಟಾರ್ ಸ್ಪ್ಯಾಮ್ಗಲ್ಡ್   ಬ್ಯಾನರಿನಲ್ಲಿ, ಅಮೇರಿಕಾದ ಅಧ್ಯಕ್ಷೀಯ ಉದ್ಘಾಟನಾ ಸಮಾರಂಭದಲ್ಲಿ ಹಾಡಿದ, ಇತಿಹಾಸದ, ಮೊದಲ ಹಿಸ್ಪಾನಿಕ್ ಮಹಿಳಾ ಗಾಯಕಿ ಎಂಬ ಹೆಗ್ಗಳಿಕೆಗೆ ಪಾತ್ರವಾದ ವ್ಯಕ್ತಿ.

೮೦ರ ಮತ್ತು ೯೦ರ ದಶಕದ ಮಿಯಾಮಿ ಬಾಸ್ ಸಂಗೀತವು ಹೈ-ಎನರ್ಜಿ ಸಂಗೀತ ಪ್ರಕಾರವಾಗಿ ಹೊರಹೊಮ್ಮಿ, ದೇಶಾದ್ಯಂತ, ಕುಣಿಯುವ ನೆಲ, ನಡೆಸುವ ಕಾರುಗಳಿಗೊಂದು ಮೆರುಗು ತಂದಿತ್ತು.     ಮಿಯಾಮಿ ಬಾಸ್ ಸಂಗೀತವು ೨ ಲೈವ್ ಕ್ರ್ಯೂ (ಅಂಕಲ್ ಲ್ಯೂಕ್ ನ್ನು ಪ್ರಸ್ತುತ ಪಡಿಸಿದ ಗುಂಪು), ೯೫ ಸೌತ್, ಟ್ಯಾಗ್ ಟೀಮ್, ೬೯ ಬಾಯ್ಸ್, ಕ್ವಾಡ್ ಸಿಟಿ DJs, ಮತ್ತು ಫ್ರೀಕ್ ನ್ಯಾಸ್ಟಿ ಗಳಂತಹ ಸಂಗೀತ ದಿಗ್ಗಜ ಟ್ರೂಪ್ ಗಳನ್ನೂ ಹುಟ್ಟುಹಾಕಿದ ಖ್ಯಾತಿ ಹೊಂದಿದೆ.     "ವ್ಹೂಂಪ್!" ಇದಕ್ಕೊಂದು ಉತ್ತಮ ನಿದರ್ಶನ.  ೧೯೯೩ರ ಟ್ಯಾಗ್ ಟೀಮ್ ನ ದೇರ್ ಇಟ್ ಈಸ್, ೧೯೯೪ರ ೬೯ಬಾಯ್ಸ್ ಗುಂಪಿನ ಟೂಟ್ಸೀ ರಾಲ್, ೧೯೯೬ರ ಕ್ವಾಡ್ ಸಿಟಿ DJsನ "ಸಿ'ಮಾನ್ ಎನ್' ರೈಡ್ ಇಟ್ (ದಿ ಟ್ರೇನ್)" ಗಳು ತುಂಬಾ ಜನಪ್ರಿಯತೆ ಗಳಿಸಿದ ಹಾಡುಗಳು.   ಈ ಹಾಡುಗಳು ಅತ್ಯುತ್ತಮ ೧೦ ಹಾಡುಗಳ ಪೈಕಿ ಎಲ್ಲಕ್ಕೂ ಮೇಲೆ ಇದ್ದುವಲ್ಲದೇ, ಮಿಯಾಮಿ ಬಾಸ್ ಸಂಗೀತ ಪ್ರಕಾರಕ್ಕೆ ಒಂದು ಹೊಸ ಆಯಾಮವನ್ನೇ ನೀಡಿದವು.

ಮಿಯಾಮಿಯು ವೈವಿಧ್ಯಮಯ ರೋಮಾಂಚನಕಾರೀ ತಾಂತ್ರಿಕ 
ನೃತ್ಯ ದೃಶ್ಯಾವಳಿಗಳಿಗೆ ವೇದಿಕೆಯಾಗಿದ್ದು, ಹಲವಾರು ವಿಂಟರ್ ಮ್ಯೂಸಿಕ್ ಕಾನ್ಫರೆನ್ಸ್ ಗಳಿಗೆ ಅವಕಾಶ ಕಲ್ಪಿಸಿ ಕೊಟ್ಟಿದೆ. ವಿಶ್ವದ ಅತಿ ದೊಡ್ಡ ಪ್ರಮಾಣದ ನೃತ್ಯ ಕಾರ್ಯಕ್ರಮವಾದ ಆಲ್ಟ್ರಾ ಮ್ಯೂಸಿಕ್ ಫೆಸ್ಟಿವಲ್ ಮತ್ತು ಅನೇಕ ಎಲೆಕ್ಟ್ರೋನಿಕಾ ಸಂಗೀತ ಆಧಾರಿತ ಕಾರ್ಯಕ್ರಮಗಳಿಗೆ ಮತ್ತು ಉತ್ಸವಗಳಿಗೆ ವೇದಿಕೆಯನ್ನು ಸೃಷ್ಟಿಸಿಕೊಟ್ಟಿದೆ.  ನೆರೆಯ ಮಿಯಾಮಿ ಬೀಚ್ ನಲ್ಲಿಯೂ ಕೂಡ ಸ್ಪೇಸ್, ಮನ್ಶನ್, ಪಾರ್ಕ್ ವೆಸ್ಟ್, ಇಂಕ್, ಮತ್ತು ಕ್ಯಮಿಯೋಗಳಂತಹ ವಿಖ್ಯಾತ ನೈಟ್ ಕ್ಲಬ್ ಗಳು ಆಯೋಜಿತವಾಗಿರುತ್ತವೆ.   ಮೈಕೊನೋಸ್, ಇಬೀಜಾ, ಮತ್ತು ಅಯಿಯಾ ನಾಪಾ ಸೇರಿದಂತೆ ಕ್ಲಬ್ ಲ್ಯಾಂಡ್ ನಂತಹ ಮನರಂಜನಾ ಸ್ಥಳಗಳಿಗೆ ಮಿಯಾಮಿ ಹೆಸರುವಾಸಿಯಾಗಿದೆ.

ಇವಲ್ಲದೆಯೇ, ಹಲವಾರು ರ್ಯಾಪ್ ಮತ್ತು ಹಿಪ್ ಹಾಪ್ ಕಲಾವಿದರಿಗೆ ಮಿಯಾಮಿ ತವರು ನೆಲೆಯಾಗಿದೆ.    ಅವುಗಳಲ್ಲಿ ಮುಖ್ಯವಾದವು, ಟ್ರಿಕ್ ಡ್ಯಾಡಿ, ಟ್ರಿನಾ, ಪಿಟ್ ಬುಲ್, ಪ್ರೆಟ್ಟಿ ರಿಕಿ, ಜಾಕೀ ಓ, ರಿಕ್ ರಾಸ್, ಮತ್ತು ಲೆಜೆನ್ಡರಿ ಮಿಯಾಮಿ ಬಾಸ್ ಗ್ರೂಪ್, ಲೈವ್ ಕ್ರ್ಯೂ.

ಮಾಧ್ಯಮಗಳು 

ಮಿಯಾಮಿಯಲ್ಲಿ ದೇಶದಲ್ಲಿಯೇ ಅತ್ಯಂತ ವಿಸ್ತೃತವಾದ ಮಾಧ್ಯಮ ಜಾಲ ಮತ್ತು ಮಾರುಕಟ್ಟೆಯಿದೆ. ಫ್ಲೋರಿಡಾದಲ್ಲಿಯೇ ಅದರ ಸ್ಥಾನ ಎರಡನೆಯದ್ದು.   ಮಿಯಾಮಿಯು ಅನೇಕ ಪ್ರಮುಖ ದಿನಪತ್ರಿಕೆಗಳನ್ನು ಪ್ರಕಟಿಸುತ್ತದೆ. ಅವುಗಳಲ್ಲಿ ಹೆಚ್ಚು ಪ್ರಸಾರವಿರುವ, ಮುಖ್ಯ ಪತ್ರಿಕೆಯೆಂದರೆ, ದಿ ಮಿಯಾಮಿ ಹೆರಾಲ್ಡ್ .   ಎಲ್ ನುಯೇವೋ ಹೆರಾಲ್ಡ್ , ಸ್ಪ್ಯಾನಿಶ್ ಭಾಷೆಯಲ್ಲಿ ಪ್ರಕಟಗೊಳ್ಳುವ, ಅತಿ ಹೆಚ್ಚು ಪ್ರಸಾರವುಳ್ಳ ಮತ್ತೊಂದು ದಿನಪತ್ರಿಕೆಯಾಗಿದೆ.  ದಿ ಮಿಯಾಮಿ ಹೆರಾಲ್ಡ್  ಮತ್ತು ಎಲ್ ನುಯೇವೋ ಹೆರಾಲ್ಡ್  - ಎರಡೂ ಪತ್ರಿಕೆಗಳು ಸೌತ್ ಫ್ಲೋರಿಡಾದ ಅತ್ಯಂತ ಹೆಚ್ಚು ಜನಪ್ರಿಯ ಮತ್ತು ಪ್ರಸಾರವುಳ್ಳ, ಪ್ರಮುಖ ದಿನಪತ್ರಿಕೆಗಳಾಗಿದ್ದು, ಎರಡರ ಪ್ರಧಾನ ಕಛೇರಿಗಳು ಡೌನ್ ಟೌನ್ ಮಿಯಾಮಿಯ ಹೆರಾಲ್ಡ್ ಪ್ಲಾಜಾದಲ್ಲಿವೆ.

ಇತರ ಪ್ರಮುಖ ಪತ್ರಿಕೆಗಳೆಂದರೆ, ಬ್ರಿಕೆಲ್ ಪ್ರಧಾನ ಕಛೇರಿಯಾಗಿರುವ ಮಿಯಾಮಿ ಟುಡೆ , ಮಿಡ್ ಟೌನ್ ನ್ನು ಪ್ರಧಾನ ಕಛೇರಿಯಾಗುಳ್ಳ ಮಿಯಾಮಿ ನ್ಯೂ ಟೈಮ್ಸ್ , ಮಿಯಾಮಿ ಸನ್ ಪೋಸ್ಟ್ , ಸೌತ್ ಫ್ಲೋರಿಡಾ ಬಿಸಿನೆಸ್ ಜರ್ನಲ್ , ಮಿಯಾಮಿ ಟೈಮ್ಸ್ , ಮತ್ತು ಬಿಸ್ಕೆನ್ ಬೋಲೆವರ್ಡ್ ಟೈಮ್ಸ್ .     ಮಿಯಾಮಿಯ ಹೆಚ್ಚುವರಿ ಪತ್ರಿಕೆಯಾಗಿ ಸ್ಪ್ಯಾನಿಶ್ ಭಾಷೆಯ ಡಯರಿಯೋ ಲಾಸ್ ಅಮೇರಿಕಾಸ್  ಪ್ರಕಟವಾಗುತ್ತದೆ.  ದಿ ಮಿಯಾಮಿ ಹೆರಾಲ್ಡ್  ಮಿಯಾಮಿಯ ಮೊದಲ ಪತ್ರಿಕೆಯಾಗಿದ್ದು, ಒಂದು ದಶಲಕ್ಷಕ್ಕೂ ಅಧಿಕ ಓದುಗರನ್ನು ಹೊಂದಿದೆ. ಇದರ ಪ್ರಧಾನ ಕಚೇರಿ ಇರುವುದು ಡೌನ್ ಟೌನ್ ನ ಹೆರಾಲ್ಡ್ ಪ್ಲಾಜಾದಲ್ಲಿ.  ಸ್ಥಳೀಯ ವಿಶ್ವವಿದ್ಯಾಲಯಗಳಿಂದ ಪ್ರಕಟವಾಗುವ, ವಿದ್ಯಾರ್ಥಿಗಳಿಗೆಂದೇ ಇರುವ ಪತ್ರಿಕೆಗಳೆಂದರೆ, ಫ್ಲೋರಿಡಾ ಅಂತರಾಷ್ಟ್ರೀಯ ವಿಶ್ವವಿದ್ಯಾಲಯದಿಂದ ಪ್ರಕಟವಾಗುವ ದಿ ಬೇಕನ್ , ದಿ ಯುನಿವರ್ಸಿಟಿ ಆಫ್ ಮಿಯಾಮಿಯ ದಿ ಮಿಯಾಮಿ ಹರಿಕೇನ್ , ಮಿಯಾಮಿ-ಡೇಡ್ ಕಾಲೇಜಿನ ದಿ ಮೆಟ್ರೋಪಾಲಿಸ್ , ಬ್ಯಾರಿ ಯುನಿವರ್ಸಿಟಿಯ ದಿ ಬಕ್ಯಾನೀರ್  - ಮುಂತಾದವು.  ಹಲವಾರು ನೆರೆ ಪ್ರದೇಶಗಳು ಸ್ಥಳೀಯ ಪತ್ರಿಕೆಗಳನ್ನು ಹೊಂದಿದ್ದು, ಕೆಲವನ್ನು ಹೆಸರಿಸಬಹುದಾದರೆ, ಕೋರಲ್ ಗೇಬಲ್ಸ್ ಟ್ರಿಬ್ಯೂನ್ , ಬಿಸ್ಕೆನ್ ಬೇ ಟ್ರಿಬ್ಯೂನ್ , ಮತ್ತು ಪಮೆಟ್ಟೋ ಬೇ ನ್ಯೂಸ್ .

ಬೃಹತ್ ಮಿಯಾಮಿ ಪ್ರದೇಶವನ್ನೂ ಸೇರಿಸಿದಂತೆ, ಎಲ್ಲೆಡೆ ತಲುಪುವ ಪತ್ರಿಕೆಗಳೆಂದರೆ, ಮಿಯಾಮಿ ಮಂತ್ಲಿ , ಸೌತ್ ಎಆಸ್ಟ್ ಫ್ಲೋರಿಡಾಸ್ ಓನ್ಲಿ ಸಿಟಿ/ರೀಜನಲ್; ಓಶನ್ ಡ್ರೈವ್  - ಇದೊಂದು ತಳುಕಿನ, ಬೆಡಗಿನ ಮೈಮನ ಬೆಚ್ಚಗಾಗಿಸುವ ದೃಶ್ಯಗಳ ಪತ್ರಿಕೆ, ಮತ್ತು ಸೌತ್ ಫ್ಲೋರಿಡಾ ಬಿಸಿನೆಸ್ ಲೀಡರ್ .

ಮಿಯಾಮಿಯು ಹೆಡ್ ಕ್ವಾರ್ಟರ್ಸ್ ಆಗಿರುವುದರ ಜೊತೆಗೆ, ಪ್ರಮುಖ ಉತ್ಪಾದನಾ ನಗರವಾಗಿಯೂ ಗುರುತಿಸಲ್ಪಡುತ್ತದೆ. ಟೆಲಿವಿಶನ್ ನೆಟ್ವರ್ಕ್, ರೆಕಾರ್ಡ್ ಲೇಬಲ್ ಕಂಪನಿಗಳು, ಬ್ರಾಡ್ಕಾಸ್ಟಿಂಗ್ ಮತ್ತು ಪ್ರೊಡಕ್ಷನ್ ಸೌಕರ್ಯಗಳು ಕೂಡ ಲಭ್ಯವಿವೆ. ಅವುಗಳಲ್ಲಿ, ಟೆಲಿಮುಂಡೋ, ಟೆಲಿ ಫ್ಯೂಚುರಾ, ಗಾಲಾವಿಶನ್, ಮೆಗಾ ಟಿವಿ, ಯುನಿವಿಶನ್, ಯುನಿವಿಶನ್ ಕಮ್ಯುನಿಕೇಶನ್ಸ್ Inc., ಯುನಿವರ್ಸಲ್ ಮ್ಯೂಸಿಕ್ ಲ್ಯಾಟಿನ್ ಎಂಟರ್ಟೆನ್ಮೆಂಟ್, RCTV ಇಂಟರ್ ನ್ಯಾಷನಲ್, ಮತ್ತು ಸನ್ ಬೀಮ್ ಟೆಲಿವಿಶನ್ ಪ್ರಮುಖವಾದವು.      ೨೦೦೯ರಲ್ಲಿ ಯುನಿವಿಶನ್ ಮಿಯಾಮಿಯಲ್ಲಿ ನೂತನ ಯುನಿವಿಶನ್ ಪ್ರೊಡಕ್ಷನ್ ಸ್ಟೂಡಿಯೋಗಳನ್ನ ಸ್ಥಾಪಿಸುವ ಬಗ್ಗೆ ಯೋಜನೆಗಳನ್ನು ಪ್ರಕಟಿಸಿತ್ತು.  ಯುನಿವಿಶನ್ ಸ್ಟೂಡಿಯೋದ ಹೆಡ್ ಕ್ವಾರ್ಟರ್ಸ್ ಆಗಿ ಮಿಯಾಮಿಯನ್ನೇ ಪರಿಗಣಿಸಲಾಗಿದ್ದು, ಮುಂಬರುವ ಯುನಿವಿಶನ್ ನ ಎಲ್ಲ ನಿರ್ಮಾಣಗಳನ್ನು, ಟೆಲಿವಿಶನ್ ಸಂಪರ್ಕಜಾಲಗಳನ್ನು ಅಲ್ಲಿಯೇ ನೋಡಿಕೊಳ್ಳಲಾಗುತ್ತದೆ.

ಮಿಯಾಮಿಯು, ಯುನೈಟೆಡ್ ಸ್ಟೇಟ್ಸ್ ನ ೧೨ನೆಯ ಅತಿ ದೊಡ್ಡ ರೇಡಿಯೋ ಮಾರ್ಕೆಟ್ ಆಗಿದ್ದು, ಏಳನೆಯ ಅತಿ ದೊಡ್ಡ ಟೆಲಿವಿಶನ್ ಮಾರ್ಕೆಟ್ ಎಂದು ಪ್ರಖ್ಯಾತವಾಗಿದೆ.  ಮಿಯಾಮಿಯ ಪ್ರಮುಖ ಟೆಲಿವಿಶನ್ ಸೇವೆಗಳಲ್ಲಿ ಕೆಲವು ಹೀಗಿವೆ: 
WAMI (ಟೆಲಿಫ್ಯುಚುರಾ), WBFS (ಮೈ ನೆಟ್ವರ್ಕ್ ಟಿವಿ), WSFL (ದಿ CW), WFOR (CBS), WHFT (TBN), WLTV (ಯುನಿವಿಶನ್), WPLG (ABC), WPXM (ION), WSCV (ಟೆಲಿಮುಂಡೋ), WSVN (ಫಾಕ್ಸ್), WTVJ (NBC), WPBT (PBS), ಮತ್ತು WLRN (PBS ಕೂಡಾ).

ಭಾಷೋಚ್ಛಾರದ ಶೈಲಿ 
ಮಿಯಾಮಿಯ ಭಾಷೆಯು ವಿಶಿಷ್ಟ ಉಚ್ಚಾರದ ಶೈಲಿಯನ್ನು ಹೊಂದಿದ್ದು, ಅತ್ಯಧಿಕವಾಗಿ ಬಳಕೆಯಲ್ಲಿರುವ ಇದನ್ನು 'ಮಿಯಾಮಿ ಆಕ್ಸೆಂಟ್' ಎಂದೇ ಕರೆಯಲಾಗುತ್ತದೆ.   ಪ್ರಾಯಶಃ ಎರಡನೆಯ ಅಥವಾ ಮೂರನೆಯ ಪೀಳಿಗೆಯ ಹಿಸ್ಪಾನಿಕ್ ಜನಾಂಗದವರಿಂದ ಮೊದಲು ಬಳಕೆಯಾದ ಈ ಶೈಲಿಯ ಮೊದಲ ಭಾಷೆಯೇ ಇಂಗ್ಲಿಷ್.  ಈಶಾನ್ಯ ಮಿಯಾಮಿಯಲ್ಲಿನ ಉಚ್ಚಾರ ಶೈಲಿಗೆ ಇದು ಬಹುತೇಕ ಹೋಲುತ್ತದೆಯಾದರೂ, ಸ್ಪ್ಯಾನಿಶ್ ಪ್ರಭಾವಿತ ಲಯವನ್ನೂ, ಉಚ್ಚಾರನೆಯನ್ನೂ ಹೊಂದಿದೆ.   ಏನೇ ಆದರೂ ಮಿಯಾಮಿ ಉಚ್ಚಾರದ ಶೈಲಿಯು ಸ್ಪ್ಯಾನಿಶ್ ಉಚ್ಚಾರದ ಪ್ರಭಾವವಿರುವುದಲ್ಲ. ಹಿಸ್ಪಾನಿಕ್ ಆಳದವರೂ, ಸ್ಪ್ಯಾನಿಶ್ ಮಾತೃಭಾಷೆಯಲ್ಲದವರೂ ಕೂಡ ಮಿಯಾಮಿ ಉಚ್ಚಾರವನ್ನು ಸೊಗಸಾಗಿ ಮಾತನಾಡುತ್ತಾರೆ.  ಮಿಯಾಮಿಯಲ್ಲೇ ಹುಟ್ಟಿ ಬೆಳೆದಿರುವವರಿಗೆ ಇದು ತುಂಬಾ ಸಾಮಾನ್ಯ ಸಂಗತಿ ಮತ್ತು ಹಿಸ್ಪಾನಿಕ್ ಜನರಲ್ಲದೆ, ಕಪ್ಪು ವರ್ಣೀಯರು, ಹಿಸ್ಪಾನಿಕ್ ಅಲ್ಲದವರೂ ಕೂಡಾ ತುಂಬಾ ಚೆನ್ನಾಗಿ ಈ ಉಚ್ಚಾರದಲ್ಲಿ ಮಾತಾಡುವುದನ್ನು ಕಾಣಬಹುದಾಗಿದೆ.  ಆದರೂ, ಈ ಉಚ್ಚಾರ ಮಿಯಾಮಿಯಲ್ಲಿ ಇರುವವರಿಗೆಲ್ಲ ಬರುತ್ತದೆ ಎಂದು ಹೇಳಲಿಕ್ಕಾಗುವುದಿಲ್ಲ.  ಕೆಲವು ಪ್ರದೇಶಗಳಲ್ಲಿ ಇದರ ಬಳಕೆ ಕಂಡು ಬಂದರೆ, ಮತ್ತೆ ಕೆಲವು ಕಡೆ ಇರುವುದಿಲ್ಲ.

ಕ್ರೀಡೆಗಳು 

ದಿ ಮಿಯಾಮಿ ಡಾಲ್ಫಿನ್ಸ್-NFL ಟೀಮ್, ಮಿಯಾಮಿ ಹೀಟ್- ದಿ NBA ಟೀಮ್, ಫ್ಲೋರಿಡಾ ಮಾರ್ಲಿನ್ಸ್-ದಿ MLB ಟೀಮ್ ಮತ್ತು ಫ್ಲೋರಿಡಾ ಪ್ಯಾಂಥರ್ಸ್ - ಮಿಯಾಮಿಯ NHL ಟೀಮ್.    ನಾಲ್ಕು ವೃತ್ತಿಪರ ಟೀಮ್ ಗಳನ್ನೂ ಹೊಂದಿರುವುದರ ಜೊತೆಗೆ ಮಿಯಾಮಿಯು ಮಿಯಾಮಿ FC, ಮಿಯಾಮಿ ಟ್ರಾಪಿಕ್ಸ್, ಸೋನಿ ಎರಿಕ್ಸನ್ ಓಪನ್ ಪ್ರೊಫೆಶನಲ್ ಟೆನ್ನಿಸ್, ಅಸಂಖ್ಯಾತ ಗ್ರೆಹೌಂಡ್ ರೇಸಿಂಗ್ ಟ್ರ್ಯಾಕ್ಸ್, ಮರೀನಸ್, ಜೈ-ಅಲೈ ವೆನ್ಯೂ, ಮತ್ತು ಗಾಲ್ಫ್ ಮೈದಾನಗಳನ್ನು ಹೊಂದಿದೆ.

ಸಧ್ಯಕ್ಕೆ, ದಿ ಮಿಯಾಮಿ ಹೀಟ್ ಬಹುಮುಖ್ಯ ವೃತ್ತಿಪರ ಕ್ರೀಡಾತಂಡವಾಗಿದ್ದು, ಮಿಯಾಮಿ ನಗರದ ಅಮೇರಿಕನ್ ಏರ್ಲೈನ್ಸ್ ಅರೆನಾದ ವ್ಯಾಪ್ತಿಯಲ್ಲಿ ಮಾತ್ರವೇ ಕ್ರೀಡೆಗಳಲ್ಲಿ ಭಾಗವಹಿಸುತ್ತದೆ.   ಇತ್ತೀಚೆಗಷ್ಟೇ ಈ ತಂಡ ೨೦೦೬ರ NBA ಫೈನಲ್ಸ್ ನಲ್ಲಿ, ೪-೨ ಸುತ್ತುಗಳೊಂದಿಗೆ, ಡಲ್ಲಾಸ್ ಮಾವೆರಿಕ್ಸ್ ತಂಡದ ವಿರುದ್ಧ ಪ್ರಶಸ್ತಿಯನ್ನು ಗೆದ್ದುಕೊಂಡಿದೆ.   ಮಿಯಾಮಿ ಡಾಲ್ಫಿನ್ಸ್ ಮತ್ತು ಫ್ಲೋರಿಡಾ ಮಾರ್ಲಿನ್ಸ್ ಎರಡೂ ತಂಡಗಳು ಮಿಯಾಮಿ ಗಾರ್ಡನ್ಸ್ ನಲ್ಲಿ ಆಡುತ್ತವೆ.  ಬೌಲ್ ಚಾಂಪಿಯನ್ಶಿಪ್ ಸರಣಿಯ ಸದಸ್ಯ ತಂಡವಾಗಿರುವ ದಿ ಆರೆಂಜ್ ಬೌಲ್, ತನ್ನ ಕಾಲೇಜು ಮಟ್ಟದ ಫೂಟ್ಬಾಲ್ ಚಾಂಪಿಯನ್ಶಿಪ್ ಕ್ರೀಡೆಗಳನ್ನು, ಸನ್ ಲೈಫ್ ಸ್ಟೇಡಿಯಂ ನಲ್ಲಿ ಆಯೋಜಿಸುತ್ತದೆ.   ಈ ಸ್ಟೇಡಿಯಂನಲ್ಲಿ ಸೂಪರ್ ಬೌಲ್ ಕ್ರೀಡೆಗಳೂ ನಡೆಯುತ್ತವೆ; ಮಿಯಾಮಿ ಮೆಟ್ರೋ ಈ ಪಂದ್ಯಾವಳಿಯನ್ನು ಸತತ ಒಂಭತ್ತು ಸಲ ಆಯೋಜಿಸಿದ್ದು, ಅದರಲ್ಲಿ ಸೂಪರ್ ಬೌಲ್ XLI ಸೇರಿದಂತೆ ನಾಲ್ಕು ಸೂಪರ್ ಬೌಲ್ ಪಂದ್ಯಗಳನ್ನು ಡಾಲ್ಫಿನ್ ಸ್ಟೇಡಿಯಂನಲ್ಲಿ, ಐದು ಪಂದ್ಯಗಳನ್ನು ಮಿಯಾಮಿ ಆರೆಂಜ್ ಬೌಲ್ ನಲ್ಲಿ ಆಡಲಾಗಿದೆ. ಹೆಚ್ಚಿನ ಪಂದ್ಯಗಳಲ್ಲಿ ನ್ಯೂ ಆರ್ಲಿಯನ್ಸ್ ರಾಜಿ ಮಾಡಿಕೊಂಡಿದೆ.   ೨೦೧೦ರಲ್ಲಿ, ಮಿಯಾಮಿ ನಗರದ ಸರಹದ್ದಿನೊಳಗೆ, ಹಳೆಯ ಆರೆಂಜ್ ಬೌಲ್ ಸ್ಟೇಡಿಯಂ ನ ನಿವೇಶನದ ಮೇಲೆಯೇ, ಫ್ಲೋರಿಡಾ ಮಾರ್ಲಿನ್ಸ್ ಗಾಗಿ, ನೂತನ ಬಾಲ್ ಪಾರ್ಕ್ ನ ನಿರ್ಮಾಣ ಕಾರ್ಯ ಆರಂಭಗೊಂಡಿತು.   ೨೦೧೨ರ ಹೊತ್ತಿಗೆ ಬಾಲ್ ಪಾರ್ಕ್ ತೆರವುಗೊಳ್ಳಲಿದ್ದು, ಇದರ ಹೆಸರು ಮಿಯಾಮಿ ಮಾರ್ಲಿನ್ಸ್ ಎಂದು ಬದಲಾಗುವ ನಿರೀಕ್ಷೆಗಳಿವೆ.

miyaami FC, ಫ್ಲೋರಿಡಾದ ಏಕೈಕ, ವೃತ್ತಿಪರ ಸಾಕರ್ ತಂಡವಾಗಿದ್ದು, ಟ್ರಾಪಿಕಲ್ ಪಾರ್ಕ್ ಸ್ಟೇಡಿಯಂನಲ್ಲಿ ಈ ಪಂದ್ಯಗಳು ನಡೆಯುತ್ತವೆ.  ವಿಶ್ವ ಖ್ಯಾತಿಯ ಸಾಕರ್ ಆಟಗಾರ ರೋಮಾರಿಯೋಗೆ, ಮಾರ್ಚ್ ೨೦೦೬ರಲ್ಲಿ ಮಿಯಾಮಿಯು, ಒಂದು ವರ್ಷದ ಒಪ್ಪಂದಕ್ಕೆ ಸಹಿ ಹಾಕಿತ್ತು.  ದಿ ಫ್ಲೋರಿಡಾ ಪ್ಯಾಂಥರ್ಸ್ NHL ತಂಡವು ನೆರೆಯ ಬ್ರೋವರ್ಡ್ ಕಾಂಟಿಯಲ್ಲಿ, ಸಿಟಿ ಆಫ್ ಸನ್ರೈಸ್ ನಗರದ, ಬ್ಯಾಂಕ್ ಅಟ್ಲಾಂಟಿಕ್ ಸೆಂಟರ್ ನಲ್ಲಿಯೂ ಪಂದ್ಯವಾಡುತ್ತದೆ.    ಪಾಸೋ ಫಿನೋ ಕುದುರೆಗಳಿಗೆ ಕೂಡ ಮಿಯಾಮಿ ಪ್ರಸಿದ್ಧ ತಾಣವಾಗಿದೆ. ಇಲ್ಲಿಯ ಟ್ರಾಪಿಕಲ್ ಪಾರ್ಕ್ ಇಕ್ವೆಸ್ಟ್ರಿಯನ್ ಸೆಂಟರ್ ನಲ್ಲಿ ರೇಸುಗಳು ನಡೆಯುತ್ತವೆ.

ಹಲವಾರು ಅಂತರ್ ಕಾಲೇಜು ಪಂದ್ಯಾಟಗಳ ತಂಡಗಳಿಗೆ ಮಿಯಾಮಿ ಪ್ರಮುಖ ತಾಣವಾಗಿದೆ.  ಅದರಲ್ಲಿ ಎರಡು ಪ್ರಮುಖ ತಂಡಗಳೆಂದರೆ, ಯುನಿವರ್ಸಿಟಿ ಆಫ್ ಮಿಯಾಮಿ ಹರಿಕೇನ್ ಮತ್ತು ಫ್ಲೋರಿಡಾ ಅಂತರಾಷ್ಟ್ರೀಯ ಯುನಿವರ್ಸಿಟಿ. ಇದರಲ್ಲಿ, ಮಿಯಾಮಿ ಆರೆಂಜ್ ಬೌಲ್ ತಂಡವು ೧೯೩೭ರಿಂದ ೨೦೦೮ರವರೆಗೆ ಆಡುತ್ತಿದ್ದು, ಇಷ್ಟರಲ್ಲೇ ಸನ್ ಲೈಫ್ ಸ್ಟೇಡಿಯಂಗೆ ಸ್ಥಳಾಂತರಗೊಳ್ಳಲಿದೆ. ಫ್ಲೋರಿಡಾ ಅಂತರಾಷ್ಟ್ರೀಯ ಯುನಿವರ್ಸಿಟಿಯ ಗೋಲ್ಡನ್ ಪ್ಯಾಂಥರ್ಸ್ ಫೂಟ್ಬಾಲ್ ತಂಡವು FIU ಸ್ಟೇಡಿಯಂನಲ್ಲಿ ಆಡುತ್ತದೆ.

ಮಿಯಾಮಿಯಲ್ಲಿ, ಗುರುತಿಸಲಾದ, ಕೆಲ, ಕ್ರಿಯಾಶೀಲವಲ್ಲದ ತಂಡಗಳೆಂದರೆ, ಮಿಯಾಮಿ ಫ್ಲೋರಿಡಿಯನ್ಸ್ (ABA), ಮಿಯಾಮಿ  ಮೆಟಾಡೋರ್ಸ್ (ECHL), ಮಿಯಾಮಿ ಮನಟೀಸ್  (WHA೨), ಮಿಯಾಮಿ ಗ್ಯಟೋಸ್ (NASL), ಮಿಯಾಮಿ ಸ್ಕ್ರೀಮಿಂಗ್ ಈಗಲ್ಸ್ (WHA), ಮಿಯಾಮಿ ಸೀಹಾಕ್ಸ್ (AAFC), ಮಿಯಾಮಿ ಸೋಲ್ (WNBA), ಮಿಯಾಮಿ ಟೋರೋಸ್ (NASL), ಮಿಯಾಮಿ ಟ್ರಾಪಿಕ್ಸ್, (SFL), ಮಿಯಾಮಿ ಟ್ರಾಪಿಕ್ಸ್ (ABA), ಮತ್ತು ದಿ ಮಿಯಾಮಿ ಹೂಟರ್ಸ್ (ಅರೇನಾ ಫೂಟ್ಬಾಲ್ ಲೀಗ್).
ದಿ ಮಿಯಾಮಿ ಫ್ಯೂಶನ್, ಒಂದು ಪ್ರಮುಖ, ನಿಷ್ಕ್ರಿಯ ಲೀಗ್ ಸಾಕರ್ ತಂಡವಾಗಿದ್ದು, ಬ್ರೋವರ್ಡ್ ಕಾಂಟಿಯ, ಲಾಕ್ ಹಾರ್ಟ್ ಸ್ಟೇಡಿಯಂ ನಲ್ಲಿ ಆಡಲಾಗಿತ್ತು.

ಗಣ್ಯ ವ್ಯಕ್ತಿಗಳು

ಜನಸಂಖ್ಯೆ 

ಮಿಯಾಮಿಯು ಅಮೆರಿಕದ ೪೩ನೆಯ ಅತಿ ಹೆಚ್ಚು ಜನಸಂಖ್ಯೆಯುಳ್ಳ ನಗರವಾಗಿದೆ. ಮಿಯಾಮಿ ಡೇಡ್, ಬ್ರೋವರ್ಡ್, ಪಾಮ್ ಬೀಚ್, ಪ್ರಾಂತಗಳನ್ನೂ ಸೇರಿಸಿದಂತೆ ಮಿಯಾಮಿ ಮಹಾನಗರ ಪ್ರದೇಶದ ಒಟ್ಟು ಜನಸಂಖ್ಯೆ ೫.೪ ದಶಲಕ್ಷವನ್ನೂ ಮೀರುವಷ್ಟಿದ್ದು, ಅಮೇರಿಕಾದಲ್ಲಿ, ಏಳನೆಯ ಸ್ಥಾನದಲ್ಲಿದೆ. ಇದಕ್ಕೂ ಮೊದಲನೆಯ ಸ್ಥಾನದಲ್ಲಿರುವ ಹೋಸ್ಟನ್, ಆಗ್ನೇಯ ಅಮೆರಿಕಾದ, ಅತಿ ದೊಡ್ಡ ಮಹಾನಗರ ಪ್ರದೇಶವಾಗಿದೆ.       ೨೦೦೮ರ ತನಕವೂ ಯುನೈಟೆಡ್ ಸ್ಟೇಟ್ಸ್ ನ ಅಂದಾಜಿನ ಪ್ರಕಾರ ಮಿಯಾಮಿ ನಗರಜನಸಂಖ್ಯಾ ಹೆಚ್ಚಳದ ವಿಷಯದಲ್ಲಿ, ವಿಶ್ವದಲ್ಲಿ ೪೪ನೆಯ ಅತಿ ದೊಡ್ಡ ನಗರವಾಗಿದೆ.  ೨೦೦೦ ನೇ ಇಸ್ವಿಯ ಜನಗಣತಿ ಪ್ರಕಾರ ನಗರದಲ್ಲಿ ೩೬೨,೪೭೦ ಜನರು, ೧೩೪,೧೯೮ ಗೃಹ ಸಮುಚ್ಚಯಗಳಿದ್ದು, ೮೩,೩೩೬ ಕುಟುಂಬಗಳು ವಾಸಿಸುತ್ತಿದ್ದವು.[107]
ಆಗ ಜನಸಂಖ್ಯೆಯ ಸಾಂದ್ರತೆ ೧೦,೧೬೦.೯/mi² (೩,೯೨೩.೫/km೨)ರಷ್ಟಿತ್ತು. ಒಟ್ಟಾರೆ ಅಲ್ಲಿ ೧೪೮,೩೮೮ ಗೃಹ ಸಮುಚ್ಚಯಗಳಿದ್ದು, ಸರಾಸರಿ ಜನಸಂಖ್ಯಾ ಸಾಂದ್ರತೆ ೪,೧೫೯.೭/mi² (೧,೬೦೬.೨/km)೨ರಷ್ಟಿತ್ತು.

ಇಸವಿ ೨೦೦೬-೨೦೦೮ ಅವಧಿಯ ಅಮೆರಿಕನ್ ಸಮುದಾಯ ಸಮೀಕ್ಷೆಯ ಪ್ರಕಾರ, ಷಾರ್ಲೆಟ್‌ನ ಜನಾಂಗೀಯ ಅಂಶವು ಕೆಳಕಂಡಂತಿತ್ತು:

 ಬಿಳಿಯರು: ೩೮.೪% (ಹಿಸ್ಪಾನಿಕೇತರ ಬಿ: ೩೬.೫%)
 ಕಪ್ಪುಜನರು ಅಥವಾ ಆಫ್ರಿಕನ್‌ ಅಮೇರಿಕನ್ನರು: ೩.೦%
 ಸ್ಥಳೀಯ ಅಮೆರಿಕನ್ನರು: ೦.೨%
 yeshiyannaru: ೪.೯%
 ಸ್ಥಳೀಯ ಹವಾಯಿಯನ್ ಹಾಗೂ ಇತರೆ ಪ್ರಶಾಂತ ಸಾಗರ ದ್ವೀಪದವರು: <0.1%
 ಇತರೆ ಜನಾಂಗದವರು: 12.8%
 ಎರಡು ಅಥವಾ ಹೆಚ್ಚಿನ ಜನಾಂಗಗಳು: 3.0%
 ಸ್ಪ್ಯಾನಿಷರು ಅಥವಾ ಲ್ಯಾಟಿನ್‌ ಅಮೇರಿಕನ್ನರು (ಯಾವುದೇ ಜನಾಂಗದವರಾಗಿರಬಹುದು): 31.5%

2000ದ ಹೊತ್ತಿಗೆ, ರಾಷ್ಟ್ರೀಯ ಮೂಲ ಮತ್ತು/ಅಥವಾ ಜನಾಂಗೀಯ ಮೂಲದ ರೂಪದಲ್ಲಿ, 34.1% ರಷ್ಟು ಜನ ಕ್ಯೂಬ ನ್ನರೆ ಆಗಿದ್ದರು. ಇತರ ಜನಸಂಖ್ಯೆಯ ಪೈಕಿ, ೫.೬%ರಷ್ಟು ನಿಕಾರಗುವನ್ನರು, ೫.೫%ರಷ್ಟು ಹೈಟಿ ಯನ್ನರು, ೩.೩%ರಷ್ಟು ಹೊಂಡ್ಯುರನ್ನರು, ೧.೭%ರಷ್ಟು ಎಲ್ಲ ಜನ ಡೊಮಿನಿಕನ್ನರು  ಮತ್ತು ೧.೬%ರಷ್ಟು ಜನ ಕೊಲಂಬಿಯನ್ನರು ಇದ್ದರು.      ೨೦೦೪ರಲ್ಲಿ, ದಿ ಯುನೈಟೆಡ್ ನೇಶನ್ಸ್ ಡೆವಲಪ್ಮೆಂಟ್ ಪ್ರೋಗ್ರಾಮ್, ಮಿಯಾಮಿಯನ್ನು ಹೊರದೇಶಗಳಲ್ಲಿ ಜನಿಸಿದವರ ಶೇಕಡಾವಾರು ಜನಸಂಖ್ಯೆಯ (೫೯%) ಆಧಾರದ ಮೇಲೆ ವಿಶ್ವದ ಮೊದಲನೆಯ ನಗರವೆಂದು ಗುರುತಿಸಲಾಗಿದೆ. ಟೊರಂಟೊ ಎರಡನೆಯ ಸ್ಥಾನದಲ್ಲಿದೆ (೫೦%).

ನಗರದಲ್ಲಿ ೧೪೩,೭೩೯ ಕುಟುಂಬಗಳಲ್ಲಿ ಶೇ. ೨೧.೯ ರಷ್ಟು ಕುಟುಂಬಗಳು ೧೮ ಕ್ಕಿಂತ ಕಡಿಮೆ ವಯಸ್ಸಿನ ಮಕ್ಕಳನ್ನು ಹೊಂದಿದ್ದರು. ಶೇ. ೩೧.೨ ರಷ್ಟು ಮದುವೆಯಾದ ಜೋಡಿಗಳು ಜೊತೆಯಲ್ಲಿ ವಾಸಿಸುತ್ತಿದ್ದರು. ಶೇ. ೧೬.೫ ರಷ್ಟು ಕುಟುಂಬದ ಮಹಿಳೆಯರು ಪತಿಯರನ್ನು ಹೊಂದಿರಲಿಲ್ಲ ಹಾಗೂ ಶೇ. ೪೮.೪ ಜನರಿಗೆ ಕುಟುಂಬಗಳೇ ಇರಲಿಲ್ಲ. ಶೇ. ೩೯.೪ ಕುಟುಂಬಗಳು ವೈಯಕ್ತಿಕವಾಗಿ ಇತ್ತು ಹಾಗೂ ಶೇ. ೧೩.೭ರಷ್ಟು ೬೫ ಅಥವಾ ಹೆಚ್ಚಿನ ಜನರು ಒಂಟಿಯಾಗಿಯೇ ಬದುಕುತ್ತಿದ್ದರು. ಸರಾಸರಿ ಗೃಹ ಸಮುಚ್ಚಯದ ಅಳತೆ ೨.೬೧ರಷ್ಟಿದ್ದರೆ, ಕುಟುಂಬದ ಅಳತೆ ಸಾಧಾರಣವಾಗಿ ೩.೨೫ರಷ್ಟಿತ್ತು.   ೧೮ರಿಂದ ಕೆಳಗಿನವರ ವಯೋಮಾನದ ಹಂಚಿಕೆ ೨೧.೭%ರಷ್ಟು, ೧೮ರಿಂದ ೨೪ರವರೆಗಿನವರದ್ದು ೮%, ೨೫ರಿಂದ ೪೪ರವರೆಗಿನವರದ್ದು ೩೦.೩%, ೪೫ರಿಂದ ೬೪ರವರೆಗಿನವರದ್ದು ೨೨.೧%, ಮತ್ತು ೬೫ ಹಾಗೂ ಅದಕ್ಕಿಂತ ಮೇಲಿನವರದ್ದು ೧೭.೦%. ಸರಾಸರಿ ವಯೋಮಾನ ೩೬ ಆಗಿತ್ತು. ಪ್ರತಿ ೧೦೦ ಮಂದಿ ಸ್ತ್ರೀಯರಿಗೆ ಅಲ್ಲಿ ೯೯.೭ ಪುರುಷರಿದ್ದರು. ೧೮ ವರ್ಷ ಮತ್ತು ಅದಕ್ಕಿಂತ ಹೆಚ್ಚಿನ ವಯಸ್ಸಿನ ಪ್ರತಿ ೧೦೦ ಮಂದಿ ಸ್ತ್ರೀಯರಿಗೆ ೯೭.೮ ಪುರುಷರಿದ್ದರು.

ನಗರದ ಕುಟುಂಬಗಳ ತಲಾ ಆದಾಯ ೨೮,೫೮೮ ಡಾಲರ್ ಆಗಿತ್ತು ಮತ್ತು ಒಂದು ಕುಟುಂಬದ ತಲಾ ಆದಾಯ ೩೮,೭೯೫ ಡಾಲರ್ ಆಗಿತ್ತು. ಗಂಡಸರ ೩೨,೧೨೮ ಡಾಲರ್ ತಲಾ ಆದಾಯದ ಎದುರು ಮಹಿಳೆಯರು ೨೫,೫೦೦ ಡಾಲರ್ ತಲಾ ಆದಾಯ ಹೊಂದಿದ್ದರು. ನಗರದ ವ್ಯಕ್ತಿಯ ತಲಾ ಆದಾಯ ೧೮,೮೧೬ ಡಾಲರ್ ಇತ್ತು. ಶೇ. ೧೫ ರಷ್ಟು ಕುಟುಂಬಗಳು ಹಾಗೂ ಶೇ. ೨೦.೪ ರಷ್ಟು ಜನರು ಬಡತನ ರೇಖೆಗಿಂತ ಕೆಳಗಿದ್ದರು. ೨೩.೫%ರಷ್ಟು ಕುಟುಂಬಗಳು ಮತ್ತು ೨೮.೫%ರಷ್ಟು ಜನಸಂಖ್ಯೆ ಬಡತನ ರೇಖೆಯ ಕೆಳಗೆ ವಾಸಿಸುವವರಾಗಿದ್ದರು. ಅವರಲ್ಲಿ ೩೮.೨%ರಷ್ಟು ಜನ ೧೮ರ ವಯೋಮಿತಿಯ ಕೆಳಗಿನವರು ಮತ್ತು ೨೯.೩%ರಷ್ಟು ಜನರ ವಯಸ್ಸು ೬೫ ಅಥವಾ ಅದಕ್ಕಿಂತ ಹೆಚ್ಚು ಆಗಿತ್ತು.

ಇತ್ತೀಚಿನ ವರ್ಷಗಳಲ್ಲಿ ಮಿಯಾಮಿಯ ಸ್ಫೋಟಕ ಜನಸಂಖ್ಯೆಗೆ ಕಾರಣ, ದೇಶದೊಳಗಿನ ಆಂತರಿಕ ವಲಸೆ ಬರುವಿಕೆ ಮತ್ತು ಹೊರದೇಶಗಳಿಂದ ವಲಸೆ ಬರುವವರ ಸಂಖ್ಯೆಯಲ್ಲಿ ಹೆಚ್ಚಳ.    ಮಿಯಾಮಿಯು ಹೆಚ್ಚಾಗಿ ಹಲವಾರು ಸಂಸ್ಕೃತಿಗಳನ್ನು ಹೆಣೆದು ಮಾಡಲಾದಂತಿರುವ ಸಾಂಸ್ಕೃತಿಕ ವರ್ಣಮಯ ನೆಲದ ಹಾಸೇ ಹೊರತು ಅಲ್ಲಿಂದಲ್ಲೇ ಒಡೆದು ಹೋಗುವ ಮಡಕೆಯ ಗುಣ ಅದಕ್ಕಿಲ್ಲ. ಅಲ್ಲಿನ ನಾಗರೀಕರಾದರೂ, ತಮ್ಮ ಸಂಸ್ಕೃತಿಯ ಬೇರುಗಳನ್ನು ಬಿಟ್ಟುಕೊಡದೇ ಸಾಧ್ಯವಾದಷ್ಟೂ ಅಲ್ಲಿನ ಮೂಲಸಂಸ್ಕೃತಿಯನ್ನು ನಂಬಿ ಜೀವಿಸುತ್ತಿದ್ದಾರೆ.     ಮಿಯಾಮಿಯ ಸಮಸ್ತ ಸಾಂಸ್ಕೃತಿಕ ಬದುಕು, ಕೆರೀಬಿಯನ್ ಮತ್ತು ಇತರ ದ್ವೀಪಗಳಾದ ಜಮೈಕಾ, ಹೈಟಿ, ಟ್ರಿನಿಡಾಡ್ ಮತ್ತು ಟೊಬ್ಯಾಗೊ ಹಾಗೂ ದಿ ಬೆಹಮಾಸ್ ಮೂಲಗಳಿಂದ ಬಂದಂತಹ ಬಹುಸಂಖ್ಯಾತ ಲ್ಯಾಟಿನೋ ಮತ್ತು ಕಪ್ಪು ಜನಾಂಗದವರಿಂದಾಗಿ ಸಾಕಷ್ಟು ಪ್ರಭಾವಿತಗೊಂಡಿದೆ.

ಪ್ರಸ್ತುತ, ಮಿಯಾಮಿ ಪ್ರದೇಶವು ಅಪಾರ ಪ್ರಮಾಣದ ಜನಸಂಖ್ಯೆಯನ್ನು, ಪರಿಮಾಣಿತ ನಾಗರೀಕ ಸಮಾಜವನ್ನು ಮತ್ತು ಶಾಶ್ವತ ನಿವಾಸಿಗಳನ್ನು ವಿಶ್ವದೆಲ್ಲೆಡೆಯಿಂದ ಹೊಂದಿದೆ. ಆ ದೇಶಗಳಲ್ಲಿ, ಅರ್ಜೆಂಟಿನಾ, ಬಹಾಮಿಯನ್, ಬರ್ಬಾಡಿಯನ್, ಬೋಲೆವಿಯ, ಬ್ರೆಜಿಲ್, ಕೆನಡಾ, ಚಿಲಿ, ಚೀನಾ, ಕೊಲಂಬಿಯಾ, ಕೋಸ್ಟಾ ರಿಕಾ, ಕ್ಯೂಬಾ, ಡೊಮಿನಿಕನ್, ಏಕ್ಯುಎಡರ್, ಫ್ರಾನ್ಸ್, ಜರ್ಮನಿ, ಗ್ರೀಸ್, ಗ್ವಾಟೆಮಾಲ, ಗ್ವಯಾನ, ಹೈಟಿ, ಹೊಂಡ್ಯೂರ, ಜಮೈಕಾ, ಕೊರಿಯಾ, ಭಾರತ, ಇಟಲಿ, ಮೆಕ್ಸಿಕೋ, ನಿಕರಗುವಾ, ಪನಾಮಾ, ಪೆರು, ರಷಿಯಾ, ಸಾಲ್ವಡಾರ್, ಸ್ಪೇನ್, ಟ್ರಿನಿಡಾಡ್ ಮತ್ತು ಟೊಬ್ಯಾಗೋನಿ, ಟರ್ಕಿ, ದಕ್ಷಿಣ ಆಫ್ರಿಕಾ, ವೆನೆಜುವೆಲಾ, ಪ್ಯುಯರ್ಟೋ ರಿಕಾ ಮೊದಲಾದವು.        ಮೇಲ್ನೋಟಕ್ಕೆ ಮಿಯಾಮಿ, ಲ್ಯಾಟಿನೋ ಮತ್ತು ಬ್ಲ್ಯಾಕ್ ಜನಾಂಗದವರಾದ ಕೆರಿಬಿಯನ್ ವಲಸೆಗಾರನ್ನು ಹೊಂದಿದ್ದರೂ, ಅಪಾರ ಸಂಖ್ಯೆಯ ಫ್ರೆಂಚ್, ಫ್ರೆಂಚ್-ಕೆನೆಡಿಯನ್, ಜರ್ಮನ್, ಇಟಾಲಿಯನ್ ಮತ್ತು ರಶಿಯನ್ ಸಮುದಾಯದವರೂ ಸಹ ನೆಲೆಸಿದ್ದಾರೆ.     ಈ ಸಮುದಾಯಗಳು ಮಿಯಾಮಿ ಮತ್ತದರ ಉಪನಗರಗಳಲ್ಲಿ ಗಣನೀಯ ಸಂಖ್ಯೆಯಲ್ಲಿ, ಗಮನಾರ್ಹವಾಗಿ  ನೆಲೆಗೊಂಡಿದ್ದಾರೆ. ಆ ಉಪನಗರಗಳಲ್ಲಿ ಕೆಲವೆಂದರೆ, ಲಿಟಲ್ ಬ್ಯೋನಸ್ ಏರ್ಸ್, ಲಿಟಲ್ ಹೈಟಿ, ಲಿಟಲ್ ಹವಾನಾ, ಲಿಟಲ್ ಮನಾಗುವಾ, ಲಿಟಲ್ ಬ್ರೆಜಿಲ್, ಲಿಟಲ್ ಮಾಸ್ಕೋ, ಲಿಟಲ್ ಸ್ಯಾನ್ ಜುಆನ್, ಮತ್ತು ಲಿಟಲ್ ಟೆಲ್ ಅವಿವ್.

ಭಾಷೆಗಳು 
೨೦೦೦ರದ ಹೊತ್ತಿಗೆ ಮಿಯಾಮಿಯಲ್ಲಿ ಸ್ಪ್ಯಾನಿಶ್ ನ್ನು ಪ್ರಾಥಮಿಕ ಭಾಷೆಯಾಗಿ ಹೊಂದಿದ್ದವರು ೬೬.೭೫%ರಷ್ಟಿದ್ದರು. ಇಂಗ್ಲಿಷ್ ಮಾತಾಡುವವರು ಸುಮಾರು ೨೫.೪೫%ರಷ್ಟು, ಹೈಟಿಯನ್ ಕ್ರಿಯೋಲ್ ಮಾತಾಡುವವರು ೫.೨೦%ರಷ್ಟು ಮತ್ತು ಒಟ್ಟು ಜನಸಂಖ್ಯೆಯ ೦.೭೬%ರಷ್ಟು ಜನ ಫ್ರೆಂಚ್ ಮಾತಾಡಬಲ್ಲವರಾಗಿದ್ದರು.   
ನಗರದಾದ್ಯಂತ ಬಳಕೆಯಲ್ಲಿದ್ದ ಇತರ ಭಾಷೆಗಳೆಂದರೆ, ೦.೪೧%ರಷ್ಟು ಪೋರ್ಚುಗೀಸ್,  ೦.೧೮%ರಷ್ಟು ಜರ್ಮನ್,  ೦.೧೬%ರಷ್ಟು ಇಟಲಿ,  ೦.೧೫%ರಷ್ಟು ಅರೇಬಿಕ್, ೦.೧೧%ರಷ್ಟು ಚೈನೀಸ್, ೦.೦೮%ರಷ್ಟು ಗ್ರೀಕ್.   ಇಂಗ್ಲಿಷ್ ನ್ನು ಹೊರತುಪಡಿಸಿ, ಕೇವಲ ತಮ್ಮ ಮಾತೃಭಾಷೆಯನ್ನಷ್ಟೇ ಪ್ರಾಥಮಿಕ ಭಾಷೆಯಾಗಿ ಮಾತಾಡುವ ೭೪.೫೫%ರಷ್ಟು ಜನ ಮಿಯಾಮಿಯಲ್ಲಿದ್ದಾರೆ.

ಸ್ಪ್ಯಾನಿಶ್ ಮಾತಾಡುವ ಜನರ ಸಂಖ್ಯೆಯಲ್ಲಿ ಏರಿಕೆಯಿಂದಾಗಿ, ೨೦೦೮ರ ಹೊತ್ತಿಗೆ, ಇಂಗ್ಲಿಷ್ ಭಾಷೆಯನ್ನೇ ಆಧಾರವಾಗಿಟ್ಟುಕೊಂಡು ವ್ಯಾಪಾರ ವಹಿವಾಟು ನಡೆಸುತ್ತಿದ್ದ ಹಲವರು ಅನೇಕ ವ್ಯಾಪಾರೀ ತೊಂದರೆಗಳನ್ನು ಅನುಭವಿಸಬೇಕಾಯಿತು.

ಆಡಳಿತ ಸರಕಾರ 

ಫ್ಲೋರಿಡಾದಲ್ಲಿನ ಮಿಯಾಮಿ ನಗರಾಡಳಿತ ಸರಕಾರವು ಮೇಯರ್-ಸಿಟಿ ಕಮಿಷನರ್ ವ್ಯವಸ್ಥೆಯನ್ನು ಅನುಸರಿಸುತ್ತದೆ.  ಮಿಯಾಮಿ ಸಿಟಿ ಕಮಿಷನ್ ಮುಖ್ಯವಾಗಿ ಐದು ಕಮಿಷನರುಗಳನ್ನು  ಹೊಂದಿದ್ದು, ಅವರು ಜಿಲ್ಲೆಗೊಬ್ಬ ವ್ಯಕ್ತಿ ಮಾದರಿಯಲ್ಲಿ ಆರಿಸಿ ಬಂದವರಾಗಿರುತ್ತಾರೆ.  ಮಿಯಾಮಿ ನಗರ ಮಸೂದೆಗಳನ್ನು ಪಾಸು ಮಾಡುವ, ನಿಯಮಾವಳಿಗಳನ್ನು ಅಳವಡಿಸಿಕೊಳ್ಳುವ ಮತ್ತು ನಗರವಿಡೀ ಜಾರಿಗೆ ಬರುವಂತಹ ಆಡಳಿತ ಬಲವನ್ನು ಹೊಂದಿದ್ದು, ಕಮಿಷನ್ನಿನ ಆಡಳಿತ ವಿಭಾಗದ ಜವಾಬ್ದಾರಿಯನ್ನೂ ಹೊತ್ತಿದೆ. ಮೊದಲು ಮೇಯರ್ ನನ್ನು ಆಯ್ಕೆ ಮಾಡಲಾಗುತ್ತದೆ ಮತ್ತು ನಂತರ ಅವರು ಸಿಟಿ ಮ್ಯಾನೇಜರ್ ಒಬ್ಬರನ್ನು ಆರಿಸಿಕೊಳ್ಳುತ್ತಾರೆ.  ಪ್ರಸ್ತುತ ಮಿಯಾಮಿ ನಗರವು ಟೊಮಾಸ್ ರೀಗಲಾಡೋ ಎಂಬ ಮೇಯರ್ ಅವರಿಂದ ನಿರ್ವಹಿಸಲ್ಪಡುತ್ತಿದೆ. ಇತರ ಐವರು ಸಿಟಿ ಕಮಿಷನರುಗಳು ನಗರದ ಐದು ಜಿಲ್ಲೆಗಳ ಉಸ್ತುವಾರಿ ನೋಡಿಕೊಳ್ಳುತ್ತಾರೆ.  ೩೫೦೦ ಪ್ಯಾನ್ ಅಮೇರಿಕನ್ ಡ್ರೈವ್ ಮಿಯಾಮಿ, ಫ್ಲೋರಿಡಾ ೩೩೧೩೩ನಲ್ಲಿರುವ ಪುರಭವನದಲ್ಲಿ, ಡಿನ್ನರ್ ಕೀಯ ಮೇಲಿರುವ ನೆರೆಜಿಲ್ಲೆ ಕೊಕೊನಟ್ ಗ್ರೋವ್ ಗಳಲ್ಲಿ ನಿಯಮಿತವಾಗಿ, ಕ್ರಮಬದ್ಧವಾಗಿ ಸಭೆಗಳು ನಡೆಯುತ್ತವೆ.

ನಗರಸಭೆ 
 ಟೋಮಾಸ್ ರೆಗಾಲ್ಡೋ - ಮಿಯಾಮಿ ಸಿಟಿ ಮೇಯರ್ 
 ವಿಲ್ಫ್ರೆಡೋ ವಿಲ್ಲಿ ಗೋರ್ಟ್ - ಮಿಯಾಮಿ ಸಿಟಿ ಕಮಿಷನರ್, ಡಿಸ್ಟ್ರಿಕ್ಟ್ ೧
 ಮಾರ್ಕ್ ಸರ್ನಾಫ್ - ಮಿಯಾಮಿ ಸಿಟಿ ಕಮಿಷನರ್, ಡಿಸ್ಟ್ರಿಕ್ಟ್ ೨
 ಫ್ರಾಂಕ್ ಕರೋಲ್ಲೋ - ಮಿಯಾಮಿ ಸಿಟಿ ಕಮಿಷನರ್, ಡಿಸ್ಟ್ರಿಕ್ಟ್ ೩
 ಫ್ರಾನ್ಸಿಸ್ ಸ್ವಾರೆಜ್ - ಮಿಯಾಮಿ ಸಿಟಿ ಕಮಿಷನರ್, ಡಿಸ್ಟ್ರಿಕ್ಟ್ ೪
 ರಿಚರ್ಡ್ ಪಿ. ಡನ್ - ಮಿಯಾಮಿ ಸಿಟಿ ಕಮಿಷನರ್, ಡಿಸ್ಟ್ರಿಕ್ಟ್ ೫

ನಗರಾಡಳಿತ 
 ಕಾರ್ಲೋಸ್ ಎ. ಮಿಗೊಯಾ - ಸಿಟಿ ಮ್ಯಾನೇಜರ್ 
 ಜೂಲಿ ಓ. ಬ್ರು - ಸಿಟಿ ಅಟಾರ್ನಿ 
 ಪ್ರಿಸಿಲ್ಲಾ ಥಾಮ್ಪ್ಸನ್ - ಸಿಟಿ ಕ್ಲರ್ಕ್

ಶಿಕ್ಷಣ

ಸಾರ್ವಜನಿಕ ಶಾಲೆ/ವಿದ್ಯಾಲಯಗಳು 

ಮಿಯಾಮಿಯ ಪಬ್ಲಿಕ್ ಶಾಲೆಗಳು ಮಿಯಾಮಿ-ಡೇಡ್ ಕಾಂಟಿ ಪಬ್ಲಿಕ್ ಶಾಲಾ ಸಮೂಹಸಂಸ್ಥೆಗಳಿಂದ ನಡೆಸಲ್ಪಡುತ್ತವೆ. ಈ ಶಾಲಾ ಸಮೂಹವು ಫ್ಲೋರಿಡಾದಲ್ಲಿಯೇ ಅತಿ ದೊಡ್ಡ ಶಿಕ್ಷಣ ಸಂಸ್ಥೆಯಾಗಿದ್ದು, ಯುನೈಟೆಡ್ ಸ್ಟೇಟ್ಸ್ ನಲ್ಲಿ ನಾಲ್ಕನೆಯ ಸ್ಥಾನದಲ್ಲಿದೆ.  ೨೦೦೮ರ ಸೆಪ್ಟೆಂಬರ್ ಸಮೀಕ್ಷೆಯ ಪ್ರಕಾರ ೩೯೨ ಶಾಲೆಗಳು ಮತ್ತು ಶಾಲಾ ಕೇಂದ್ರಗಳಲ್ಲಿ ಪ್ರವೇಶ ಪಡೆದ ವಿದ್ಯಾರ್ಥಿಗಳ ಸಂಖ್ಯೆ ೩೮೫,೬೫೫.  ಈ ಜಿಲ್ಲೆಯು ದೇಶದಲ್ಲಿಯೇ ಅತಿ ಹೆಚ್ಚು ಅಲ್ಪಸಂಖ್ಯಾತ ಪಬ್ಲಿಕ್ ಶಾಲೆಗಳನ್ನು ಹೊಂದಿದೆ. ಇದರಲ್ಲಿ ೬೦% ರಷ್ಟು ವಿದ್ಯಾರ್ಥಿಗಳು ಹಿಸ್ಪಾನಿಕ್ ಮೂಲದವರೂ, ೨೮% ರಷ್ಟು ಆಫ್ರಿಕನ್ನರೂ, ೧೦% ರಷ್ಟು ಬಿಳಿಯರು (ನಾನ್-ಹಿಸ್ಪಾನಿಕ್) ಮತ್ತು ೨% ರಷ್ಟು ಜನ ಬಿಳಿಯರಲ್ಲದ, ಇತರ ಅಲ್ಪಸಂಖ್ಯಾತ ವಿದ್ಯಾರ್ಥಿಗಳಾಗಿದ್ದರೆ.      ಮಿಯಾಮಿಯು ದೇಶದ ಕೆಲ ಅತ್ಯುತ್ತಮ ಶಾಲೆಗಳ ಬೀಡೆನಿಸಿದೆ. ಅವುಗಳಲ್ಲಿ, ದೇಶದ ಅತ್ಯುತ್ತಮ ಮ್ಯಾಗ್ನೆಟ್ ಶಾಲೆ ಎಂದು ಹೆಸರಾಗಿರುವ ಡಿಸೈನ್ ಅಂಡ್ ಆರ್ಕಿಟೆಕ್ಚರ್ ಹೈಸ್ಕೂಲ್, MAST ಅಕಾಡೆಮಿ, ಯು.ಎಸ್.ನ ಅತ್ಯುತ್ತಮ ಶಾಲೆಗಳ ಪೈಕಿ ೨೦ನೆಯ ಸ್ಥಾನದಲ್ಲಿರುವ ಕೋರಲ್ ರೀಫ್ ಹೈಸ್ಕೂಲ್, ಮಿಯಾಮಿ ಪಮೆಟ್ಟೋ ಹೈಸ್ಕೂಲ್, ಮತ್ತು ನ್ಯೂ ವರ್ಲ್ಡ್ ಸ್ಕೂಲ್ ಆಫ್ ಆರ್ಟ್ಸ್.  M-DCPS ಕೂಡ, ಯುನೈಟೆಡ್ ಸ್ಟೇಟ್ಸ್ ನಲ್ಲಿ, ಐಚ್ಛಿಕ, ದ್ವಿಭಾಷಾ ಶಿಕ್ಷಣವನ್ನು ಒದಗಿಸುವ ಕೆಲವೇ ಕೆಲವು ಅತ್ಯುತ್ತಮ ಪಬ್ಲಿಕ್ ಶಾಲೆಗಳಲ್ಲಿ ಒಂದೆನಿಸಿದೆ. ಇಲ್ಲಿ ಕಲಿಸಲಾಗುವ ಭಾಷೆಗಳೆಂದರೆ ಹೈಟಿಯನ್ ಕ್ರಿಯೋಲ್ ಮತ್ತು ಮ್ಯಾಂಡರಿನ್ ಚೈನೀಸ್.

ಖಾಸಗಿ ಶಾಲೆಗಳು 
ಮಿಯಾಮಿಯು ಹಲವಾರು ಪ್ರತಿಷ್ಟಿತ, ರೋಮನ್ ಕೆಥೋಲಿಕ್, ಜ್ಯೂಯಿಶ್, ಮತ್ತು ಹೆಸರಿಸದ ಪಂಥಗಳ ಖಾಸಗಿ ಶಾಲೆಗಳನ್ನು ಹೊಂದಿದೆ.  ದಿ ಆರ್ಕ್ಡಿಯೋಸೆಸ್ ಆಫ್ ಮಿಯಾಮಿ ಸಂಸ್ಥೆಯು ನಗರದ ಕೆಥೋಲಿಕ್ ಶಾಲೆಗಳನ್ನು ನಡೆಸುತ್ತದೆ. ಅವುಗಳಲ್ಲಿ ಪ್ರಮುಖವಾದವು: ಅವರ್ ಲೇಡಿ ಆಫ್ ಲೋರ್ಡೆಸ್ ಅಕಾಡೆಮಿ, ಸೆಂಟ್. ಹಗ್ ಕೆಥೋಲಿಕ್ ಸ್ಕೂಲ್, ಸೆಂಟ್. ಆಗ್ತಾ ಕೆಥೋಲಿಕ್ ಸ್ಕೂಲ್, ಸೆಂಟ್ ತೆರೇಸಾ ಸ್ಕೂಲ್, ಲಾ ಸ್ಯಾಲೆ ಹೈಸ್ಕೂಲ್, ಮೊನ್ಸಿನಾರ್ ಎಡ್ವರ್ಡ್ ಪೇಸ್ ಹೈಸ್ಕೂಲ್, ಕ್ಯಾರಲ್ಟನ್ ಸ್ಕೂಲ್ ಆಫ್ ದಿ ಸೇಕ್ರೆಡ್ ಹಾರ್ಟ್, ಕ್ರಿಸ್ಟೋಫರ್ ಕೊಲಂಬಸ್ ಹೈಸ್ಕೂಲ್, ಆರ್ಕ್ ಬಿಷಪ್ ಕರ್ಲಿ-ನೋಟ್ರ್ ಡೆಂ ಹೈಸ್ಕೂಲ್, ಸೆಂಟ್. ಬ್ರೆಂಡನ್ ಹೈಸ್ಕೂಲ್, ಮತ್ತು ಇತರೆ ಅಸಂಖ್ಯಾತ ಪೂರ್ವಪ್ರಾಥಮಿಕ ಮತ್ತು ಹೈಸ್ಕೂಲುಗಳು ಸೇರಿವೆ.  ಮಿಯಾಮಿಯ ಇತರೆ ಕೆಲ ಪ್ರಖ್ಯಾತ, ಯಾವುದೇ ನಿರ್ದಿಷ್ಟ ಪಂಗಡಗಳಿಗೆ ಸೇರದ, ಖಾಸಗಿ ಶಾಲೆಗಳು: ರಾನ್ಸಂ ಎವರ್ಗ್ಲೇಡ್ಸ್, ಗಲಿವರ್ ಪ್ರಿಪರೆಟರಿ ಸ್ಕೂಲ್, ಮಿಯಾಮಿ ಕಂಟ್ರಿ ಡೇ ಸ್ಕೂಲ್ ಮುಂತಾದವುಗಳು ಸಾಂಪ್ರದಾಯಿಕವಾಗಿ ನಗರದ ಅತಿ ಪ್ರತಿಷ್ಠಿತ ಶಾಲೆಗಳೆನಿಸಿವೆ.   ಮಿಯಾಮಿ ಹೊರವಲಯದ ಇತರ ಶಾಲೆಗಳೆಂದರೆ, ಬೆಲೆನ್ ಜೆಸ್ಯೂಟ್ ಪೂರ್ವ ಪ್ರಾಥಮಿಕ ಶಾಲೆ, ಸ್ಯಾಮುಯೆಲ್ ಶೆಕ್ ಹಿಲೆಲ್ ಕಮ್ಯುನಿಟಿ ಡೇ ಸ್ಕೂಲ್ ಮತ್ತು ಡೇಡ್ ಕ್ರಿಶ್ಚಿಯನ್ ಸ್ಕೂಲ್.

ಕಾಲೇಜುಗಳು ಮತ್ತು ವಿಶ್ವವಿದ್ಯಾಲಯಗಳು 

ಮಿಯಾಮಿಯ ಸ್ಥಳೀಯ ಹಾಗೂ ಆಸುಪಾಸಿನ ಕಾಲೇಜುಗಳು ಮತ್ತು ವಿಶ್ವವಿದ್ಯಾಲಯಗಳು:  
 ಬ್ಯಾರಿ ಯುನಿವರ್ಸಿಟಿ (ಖಾಸಗಿ)
 ಕಾರ್ಲೋಸ್ ಅಲ್ಬಿಜು ಯುನಿವರ್ಸಿಟಿ (ಖಾಸಗಿ)
 ಫ್ಲೋರಿಡಾ ಅಂತರಾಷ್ಟ್ರೀಯ ಯುನಿವರ್ಸಿಟಿ (FIU) (ಸಾರ್ವಜನಿಕ)
 ಫ್ಲೋರಿಡಾ ಮೆಮೋರಿಯಲ್ ಯುನಿವರ್ಸಿಟಿ (ಖಾಸಗಿ)
 ಜಾನ್ಸನ್ ಅಂಡ್ ವೇಲ್ಸ್ ಯುನಿವರ್ಸಿಟಿ (ಖಾಸಗಿ)
 ಕೈಸರ್ ಯುನಿವರ್ಸಿಟಿ (ಖಾಸಗಿ)
 ಮ್ಯಾನ್ಚೆಸ್ಟರ್ ಬಿಸಿನೆಸ್ ಸ್ಕೂಲ್, (ಸ್ಯಾಟಲೈಟ್ ಪ್ರದೇಶ, ಯು.ಕೆ. ರಿಪಬ್ಲಿಕ್)
 ಮಿಯಾಮಿ- ಡೇಡ್ ಕಾಲೇಜ್ (ಯು.ಎಸ್. ನ ಸಾರ್ವಜನಿಕ, ಸುವಿಶಾಲವಾದ ಉನ್ನತ ಶಿಕ್ಷಣ ಸಂಸ್ಥೆ)
 ಮಿಯಾಮಿ ಇಂಟರ್ನ್ಯಾಶನಲ್ ಯುನಿವರ್ಸಿಟಿ ಆಫ್ ಆರ್ಟ್ ಅಂಡ್ ಡಿಸೈನ್ (ಖಾಸಗಿ)  
 ನೋವಾ ಸೌತ್ಈಸ್ಟ್ ಯುನಿವರ್ಸಿಟಿ (ಖಾಸಗಿ)
 ಸೆಂಟ್ ಥಾಮಸ್ ಯುನಿವರ್ಸಿಟಿ (ಖಾಸಗಿ)
 ಟಾಲ್ಮುಡಿಕ್ ಯುನಿವರ್ಸಿಟಿ (ಖಾಸಗಿ)
 ಕೋರಲ್ ಗೇಬಲ್ಸ್ ನಲ್ಲಿರುವ ಯುನಿವರ್ಸಿಟಿ ಆಫ್ ಮಿಯಾಮಿ (ಖಾಸಗಿ)

ಮಿಯಾಮಿ ನಗರವು ಹೈಸ್ಕೂಲ್ ಡಿಪ್ಲೋಮಾವನ್ನು ಪಡೆದಿರುವ ಶೇಕಡಾ ೧೮ರಷ್ಟು ಜನರನ್ನು ಹೊಂದಿದ್ದರೆ, ಆ ಶಿಕ್ಷಣವನ್ನು ಪಡೆಯದೇ ಇರುವವರು ಶೇಕಡಾ ೪೭ರಷ್ಟು ಜನ.

ಸಾರಿಗೆ

ವಿಮಾನ ನಿಲ್ದಾಣಗಳು 

ಮಿಯಾಮಿ  ಅಂತರಾಷ್ಟ್ರೀಯ ವಿಮಾನ ನಿಲ್ದಾಣವು ಕಾಂಟಿಯ ಅಸಂಘಟಿತ ಪ್ರದೇಶದಲ್ಲಿದ್ದು, ಮಿಯಾಮಿ ಪ್ರದೇಶದ ಪ್ರಮುಖ ವಿಮಾನ ನಿಲ್ದಾಣವಾಗಿ ಸೇವೆ ಸಲ್ಲಿಸುತ್ತಿದೆ.     ವಿಶ್ವದ ಪ್ರಮುಖ, ಬಿಡುವಿಲ್ಲದೆ ಕಾರ್ಯ ನಿರ್ವಹಿಸುವ ವಿಮಾನ ನಿಲ್ದಾಣಗಳಲ್ಲಿ ಒಂದಾಗಿರುವ ಮಿಯಾಮಿ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣವು ವರ್ಷಕ್ಕೆ ಸರಾಸರಿ ೩೫ ದಶಲಕ್ಷ ಪ್ರಯಾಣಿಕರಿಗೆ ಸೇವೆ ಒದಗಿಸುತ್ತದೆ.  ಪ್ರಪಂಚದಾದ್ಯಂತ ಮತ್ತು ಸ್ಥಳೀಯವಾಗಿ MIA ಅಥವಾ KMIA ಎಂದು ಕರೆಯಲ್ಪಡುವ ಈ ವಿಮಾನ ನಿಲ್ದಾಣವು ಪ್ರಮುಖ ವೈಮಾನಿಕ ಜಾಲ ಮತ್ತು ಅಮೇರಿಕನ್ ಏರ್ ಲೈನ್ಸ್ ಗಳ ಏಕೈಕ ಪ್ರವೇಶ ದ್ವಾರವೆನಿಸಿದೆ. ಇದು ವಿಶ್ವದ ಅತ್ಯಂತ ದೊಡ್ಡ ಪ್ರಯಾಣಿಕರ ವಿಮಾನಯಾನ ಸೌಲಭ್ಯ ಹೊಂದಿರುವ ನಿಲ್ದಾಣವೂ ಹೌದು.  ಮಿಯಾಮಿ  ಅಂತರಾಷ್ಟ್ರೀಯ ವಿಮಾನ ನಿಲ್ದಾಣವು ಇಡೀ ಫ್ಲೋರಿಡಾದಲ್ಲಿಯೇ ಎಡೆಬಿಡದೆ ಕಾರ್ಯ ನಿರ್ವಹಿಸುವ ನಿಲ್ದಾಣವಾಗಿದೆ ಮತ್ತು ಯುನೈಟೆಡ್ ಸ್ಟೇಟ್ಸ್ ನ, ನ್ಯೂಯಾರ್ಕ್ ನ ಜಾನ್ ಎಫ್ ಕೆನೆಡಿ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣದ ನಂತರದ, ಎರಡನೆಯ ಅತಿ ದೊಡ್ಡ, ವಿದೇಶೀ ಪ್ರಯಾಣಿಕರನ್ನು ಕರೆತರುವ ವಿಮಾನಯಾನ ಸೇವೆಯಾಗಿದೆ. ವಿಶ್ವದಲ್ಲಿ ಈ ವಿಶಾಲ ಗೇಟ್ ವೇ ನಿಲ್ದಾಣದ ಸ್ಥಾನ ಏಳನೆಯದ್ದು.  ಇದರ ಎಡೆಬಿಡದ ವಾಯುಸಂಚಾರ ವ್ಯವಸ್ಥೆ, ಸುಮಾರು ೭೦ಕ್ಕೂ ಹೆಚ್ಚಿನ ಅಂತರಾಷ್ಟ್ರೀಯ ನಗರಗಲ್ಲಿಗೆ ನಾನ್-ಸ್ಟಾಪ್ ವಿಮಾನಯಾನ ಸೇವೆಯನ್ನು ಒದಗಿಸುತ್ತದೆ. ಅವುಗಳಲ್ಲಿ, ಉತ್ತರ ಮತ್ತು ದಕ್ಷಿಣ ಅಮೇರಿಕ, ಯೂರೋಪ್, ಏಶಿಯಾ, ಮತ್ತು ಮಿಡ್ಲ್ ಈಸ್ಟ್ ಸೇರಿದಂತೆ ಹಲವರು ನಗರಗಳಲ್ಲಿ ಇದರ ಸೇವೆ ಲಭ್ಯವಿದೆ.

ಇದರ ಜೊತೆಗೆ, ಫೋರ್ಟ್ ಲಾಡೆರ್ಡೆಲ್ ಹಾಲಿವುಡ್ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣವು, ಮಿಯಾಮಿಯ ವ್ಯಾಪಾರೋದ್ಯಮ ಸಂಚಾರಗಳಿಗೆ ಸೇವೆ ಒದಗಿಸುತ್ತದೆ.   ಓಪಾ-ಲಾಕಾದಲ್ಲಿರುವ ಓಪಾ-ಲಾಕಾ ವಿಮಾನ ನಿಲ್ದಾಣ ಮತ್ತು ಕೆಂಡಾಲ್ ಟಮಿಯಾಮಿ ವಿಮಾನ ನಿಲ್ದಾಣಗಳು ಮಿಯಾಮಿಯ ಅಸಂಘಟಿತ ಪ್ರದೇಶದಲ್ಲಿದ್ದು ಇತರೆ ಸಾಮಾನ್ಯ ವಾಯುಸಂಚಾರಕ್ಕೆ ಸಂಬಂಧಿಸಿದ ವಿಭಾಗಗಳಿಗೆ ಸೇವೆ ಒದಗಿಸುತ್ತವೆ.

ಮಿಯಾಮಿ ಬಂದರು 

ಪೋರ್ಟ್ ಆಫ್ ಮಿಯಾಮಿ ಎಂದು ಕರೆಯಲ್ಪಡುವ ಮಿಯಾಮಿ ಬಂದರು ವಿಶ್ವದ ಅತ್ಯಂತ ಬೃಹತ್ ಬಂದರುಗಳಲ್ಲಿ ಒಂದಾಗಿದೆ.  ವಿಶ್ವದಲ್ಲಿಯೇ ಅತ್ಯಂತ ದೊಡ್ಡದಾದ ನೌಕಾಯಾನದ ಹಡಗನ್ನು ಇದು ಹೊಂದಿದೆ.  ಹಾಗಾಗಿಯೇ ಇದನ್ನು 'ಜಗತ್ತಿನ ನೌಕಾ ರಾಜಧಾನಿ' ಮತ್ತು 'ಅಮೇರಿಕಾದ ಕಾರ್ಗೋ ಗೆಟ್ ವೇ' ಎಂದು ಕರೆಯಲಾಗುತ್ತದೆ.  ಸುಮಾರು ಹತ್ತು ದಶಕಗಳಿಗೂ ಹೆಚ್ಚಿನ ತನ್ನ ನೌಕಾಯಾನ ಸೇವೆಯಿಂದಾಗಿ ಮತ್ತು ಅತ್ಯಂತ ವಿಸ್ತೃತ ಹಡಗುಮಾರ್ಗಗಳಿಗಾಗಿ, ಇದಕ್ಕೆ ವಿಶ್ವದ ಅತಿ ಶ್ರೇಷ್ಠ, ನೌಕಾಪ್ರಯಾಣದ ಹಡಗು ಎಂಬ ಹೆಗ್ಗಳಿಕೆ ಲಭಿಸಿದೆ.  ೨೦೦೭ರಲ್ಲಿ, ಈ ಬಂದರು ಸುಮಾರು ೩,೭೮೭,೪೧೦ ಜನ ಪ್ರಯಾಣಿಕರಿಗೆ ಸೇವೆ ಒದಗಿಸಿತ್ತು.  ಇದರ ಜೊತೆಗೆ, ದೇಶದ ಅತಿ ಹೆಚ್ಚು ಸರಂಜಾಮು ಸಾಗಾಣಿಕೆಗೆ ಮುಖ್ಯ ನೆಲೆಯಾಗಿರುವ, ಹಾಗೂ ೨೦೦೭ರಲ್ಲಿ ಸುಮಾರು ೭.೮ ಮಿಲಿಯನ್ ಟನ್ನುಗಳಷ್ಟು ಸರಂಜಾಮನ್ನು ಆಮದು ಮಾಡಿಕೊಂಡ ಅತಿ ದೊಡ್ಡ ಸರಕು ಸಾಗಾಣಿಕಾ ಬಂದರು ಎಂದು ಖ್ಯಾತಿ ಹೊಂದಿದೆ. ಉತ್ತರ ಅಮೇರಿಕಾದ ಬಂದರುಗಳಲ್ಲೇ, ಹೆಚ್ಚಿನ ತೂಕದ ಸರಕು ಆಮದು ಮತ್ತು ಸಾಗಾಣಿಕೆಯಲ್ಲಿ ಇದಕ್ಕೆ ಎರಡನೆಯ ಸ್ಥಾನವಿದೆ. ಲ್ಯಾಟಿನ್ ಅಮೆರಿಕದಿಂದ ಆಮದು/ರಫ್ತು ಮಾಡಲಾದ ಸರಕಿನ ತೂಕದ ವಿಷಯವಾಗಿ ಮೊದಲನೆಯ ಸ್ಥಾನದಲ್ಲಿ ನ್ಯೂ ಆರ್ಲಿಯನ್ಸ್ ನ ಸೌತ್ ಲೂಸಿಯಾನ ಪೋರ್ಟ್ ಇದ್ದಾರೆ, ಮಿಯಾಮಿ ಎರಡನೆಯ ಸ್ಥಾನದಲ್ಲಿದೆ.  ಈ ಬಂದರಿನಲ್ಲಿ ೭ ಪ್ರಯಾಣಿಕ ನಿಲ್ದಾಣಗಳಿವೆ.  ಇಲ್ಲಿಂದ ಅತಿ ಹೆಚ್ಚಿನ ಪ್ರಮಾಣದಲ್ಲಿ ಸರಕು ರಫ್ತಾಗುವುದು ಹೊಂಡುರಾಸ್ ಗೆ ಮತ್ತು ಅತಿ ಹೆಚ್ಚಿನ ಪ್ರಮಾಣದ ಆಮದಾಗುವುದು ಚೀನಾದಿಂದ.  ಕಾರ್ನೈವಲ್ ಕ್ರೂಸ್ ಲೈನ್ಸ್, ಸೆಲೆಬ್ರಿಟಿ ಕ್ರೂಸಸ್, ಕೋಸ್ಟಾ ಕ್ರೂಸಸ್, ಕ್ರಿಸ್ಟಲ್ ಕ್ರೂಸಸ್, ನಾರ್ವೆಯನ್ ಕ್ರೂಸ್ ಲೈನ್, ಒಸೀನಿಯಾ ಕ್ರೂಸಸ್, ರಾಯಲ್ ಕೆರೀಬಿಯನ್ ಇಂಟರ್ ನ್ಯಾಷನಲ್ ಮತ್ತು ವಿಂಡ್ ಜಾಮಾರ್ ಬೇರ್ ಫೂಟ್ ಕ್ರೂಸಸ್ - ಮೊದಲಾದ ಹಲವಾರು ಪ್ರಮುಖ ನೌಕಾಯಾನದ ಜಾಲಗಳಿಗೆ ಮಿಯಾಮಿ ತವರೆನಿಸಿದೆ ಹಾಗೂ ವಿಶ್ವದಲ್ಲಿಯೇ ಇದಕ್ಕೆ ಅತಿ ಹೆಚ್ಚಿನ ನೌಕಾಯಾನ ತಾಣಗಳಿರುವ ಪ್ರದೇಶವೆಂಬ ಹೆಗ್ಗಳಿಕೆಯಿದೆ.

ಮಿಯಾಮಿ ಬಂದರಿಗೆ ಹೊಂದಿಕೊಂಡಂತೆಯೇ ಇರುವ ಮಿಯಾಮಿ ಬಂದರಿನ ಸುರಂಗಮಾರ್ಗದ ನಿರ್ಮಾಣ ಪ್ರಾರಂಭವಾಗಿದ್ದು ೨೦೧೦ರ ಮೇ ೨೪ರಂದು. ಮಿಯಾಮಿ ಪೋರ್ಟ್ ಗೆ ಸೇವೆ ಸಲ್ಲಿಸುವ ಸಲುವಾಗಿ ನಿರ್ಮಾಣವಾಗುತ್ತಿರುವ ಇದಕ್ಕೆ ತಗುಲಿದ ವೆಚ್ಚ ಸುಮಾರು ಒಂದು ಬಿಲಿಯನ್ ಡಾಲರ್ ಗಳು.

ಸಾರ್ವಜನಿಕ ಸಾರಿಗೆ ವ್ಯವಸ್ಥೆ 

ಮಿಯಾಮಿಯಲ್ಲಿನ ಸಾರ್ವಜನಿಕ ಸಾರಿಗೆ ವ್ಯವಸ್ಥೆಯ ಜವಾಬ್ದಾರಿ ಹೊತ್ತಿರುವುದು ಮಿಯಾಮಿ- ಡೇಡ್ ಟ್ರಾನ್ಸಿಟ್ ಎಂಬ ಸಾರಿಗೆ ಸಂಸ್ಥೆ ಮತ್ತು ಇತರೆ ಸಾರಿಗೆ ಯಾನಗಳೆಂದರೆ, SFRTA, ಸೇರಿದಂತೆ, ಕಮ್ಯುಟಾರ್ ರೈಲ್, ಟ್ರೈ-ರೈಲ್, ಹೆವಿ-ರೈಲ್, ರೆಪಿಡ್ ಟ್ರಾನ್ಸಿಟ್, ಮೆಟ್ರೋ ರೈಲ್, ಮೇಲೆ ಕೆಳಗೆ ಚಲಿಸಬಲ್ಲ ಜನಸಂಚಾರಿ ವಾಹನ, ಮೆಟ್ರೋಮೂವರ್, ಮತ್ತು ಮೆಟ್ರೋಬಸ್-ಮೊದಲಾದವುಗಳು.  ಫ್ಲೋರಿಡಾದಲ್ಲಿಯೇ ಅತ್ಯಂತ ಹೆಚ್ಚು ಬಳಕೆಯಾಗುವ ಮಿಯಾಮಿಯ ಸಾರಿಗೆ ವ್ಯವಸ್ಥೆಯ ಉಪಯೋಗವನ್ನು, ದಿನಂಪ್ರತಿ, ಏನಿಲ್ಲವೆಂದರೂ ಕನಿಷ್ಟ ೧೭% ಮಿಯಾಮಿಯನ್ನರು ಪಡೆದುಕೊಳ್ಳುತ್ತಾರೆ.

ಮಿಯಾಮಿಯ ಹೆವಿ ರೈಲ್ ರೆಪಿಡ್ ಸಾರಿಗೆ ವ್ಯವಸ್ಥೆ ಎಂದರೆ ಮೆಟ್ರೋ ರೈಲ್. ೨೨ ಮೈಲುಗಳಷ್ಟು (೩೬ ಕಿ.ಮಿ.)ಉದ್ದದ ದೂರವನ್ನು ಕ್ರಮಿಸುವ, ೨೨ ನಿಲ್ದಾಣಗಳನ್ನು ಹೊಂದಿರುವ ಈ ರೈಲು ವ್ಯವಸ್ಥೆಗೆ ಮೇಲೆ ಏರುವ ಮತ್ತು ಕೆಳಗೆ ಇಳಿಯುವ ಎಲಿವೇಟರ್ ಅನುಕೂಲವೂ ಇದೆ.    ಹಿಯಾಲೆಹ್ ಮತ್ತು ಮೆಡ್ಲೆಗಳ ನಡುವೆ ಸಂಚರಿಸುವ ಈ ಮೆಟ್ರೋರೈಲು, ಸಿವಿಕ್ ಸೆಂಟರ್, ಡೌನ್ ಟೌನ್, ಬ್ರಿಕೆಲ್, ಕೊಕೊನಟ್ ಗ್ರೋವ್, ಕೋರಲ್ ಗೆಬಲ್ಸ್, ಸೌತ್ ಮಿಯಾಮಿ ಮೊದಲಾದ ಮಿಯಾಮಿ ನಗರದ ಹೊರವಲಯಗಳ ಮೂಲಕ ಪ್ರಯಾಣಿಸಿ, ದಕ್ಷಿಣ ಡೇಡ್ ಲ್ಯಾಂಡ್ ನ ಉಪವಲಯದ ಪ್ರದೇಶವನ್ನು ಪ್ರವೇಶಿಸುವ ಮೂಲಕ ಇದರ ಸಂಚಾರ ಕೊನೆಗೊಳ್ಳುತ್ತದೆ. ಮಿಯಾಮಿ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣಕ್ಕೆ ಸಂಪರ್ಕ ಕಲ್ಪಿಸುವ ನೇರ ಮೆಟ್ರೋ ರೈಲ್ವೆ ಸಂಚಾರಮಾರ್ಗದ ನಿರ್ಮಾಣ ಕಾರ್ಯವು ೨೦೦೯ರಲ್ಲಿಯೇ ಆರಂಭಗೊಂಡಿದ್ದು, ೨೦೧೨ರ ಪ್ರಾರಂಭದ ಹೊತ್ತಿಗೆ ನಿರೀಕ್ಷಿತ ಸಂಖ್ಯೆಯ ಪ್ರಯಾಣಿಕರಿಗೆ ಸಂಚಾರ ಸೌಲಭ್ಯ ಒದಗಿಸುವ ಅಂದಾಜು ಮಾಡಲಾಗಿದೆ.      ಡೌನ್ ಟೌನ್ ಮತ್ತು ಬ್ರಿಕೆಲ್ ನ ಪ್ರತೀ ಎರಡು ನಿಲ್ದಾಣಗಳ ನಡುವೆ ಚಲಿಸುವ, ಮುಕ್ತ ಹಾಗೂ ಮೇಲ್ಸಂಚಾರದ, ಜನಸಂಚಾರೀ ವಾಹನ ವ್ಯವಸ್ಥೆಯಾಗಿರುವ ಮೆಟ್ರೋಮೂವರ್, ೨೧ ನಿಲ್ದಾಣಗಳ ನಡುವೆ, ಮೂರು ರೈಲುಮಾರ್ಗಗಳ ಮೇಲೆ ಸಂಚರಿಸುತ್ತದೆ.    ಇಡೀ ಮಿಯಾಮಿ-ಡೇಡ್ ಪ್ರದೇಶದ ಹಲವಾರು ವಿಸ್ತರಣಾ ಯೋಜನೆಗಳಿಗೆ ಈಗಾಗಲೇ ರೈಲ್ವೆ ಸಂಚಾರ ನಿಗಮದ ಸೇಲ್ಸ್ ಟ್ಯಾಕ್ಸ್ ಸರ್ಚಾರ್ಜ್ ವತಿಯಿಂದ ಹಣ ಹೂಡಲಾಗುತ್ತಿದೆ.

ದಕ್ಷಿಣ ಫ್ಲೋರಿಡಾದ ಪ್ರಾದೇಶಿಕ ಸಾರಿಗೆ ಪ್ರಾಧಿಕಾರ (South Florida Regional Transportation Authority -SFRTA)ದಿಂದ ನಿರ್ವಹಿಸಲ್ಪಡುತ್ತಿರುವ, ಜನಸಂಚಾರೀ ರೈಲ್ವೆ ವ್ಯವಸ್ಥೆಯಾಗಿರುವ ಟ್ರೈ-ರೈಲ್, ಉತ್ತರದ ಮಿಯಾಮಿ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣದಿಂದ ದಕ್ಷಿಣದ ವೆಸ್ಟ್ ಪಾಮ್ ಬೀಚ್ ವರೆಗಿನ ದೂರವನ್ನು ಕ್ರಮಿಸುತ್ತದೆ. ಈ ಸಂಚಾರದಲ್ಲಿ ಅದು ಇಡೀ ಮಿಯಾಮಿ-ಡೇಡ್, ಬ್ರೋವರ್ಡ್, ಮತ್ತು ಪಾಮ್ ಬೀಚ್ ಕಾಂಟಿಯ ಸುಮಾರು ೧೮ ನಿಲ್ದಾಣಗಳ ಮೂಲಕ ಪಯಣ ಮಾಡುತ್ತದೆ.

ಮಿಯಾಮಿ ಇಂಟರ್ ಮೋಡಲ್ ಸೆಂಟರ್ ಮತ್ತು ಮಿಯಾಮಿ ಸೆಂಟ್ರಲ್ ಸ್ಟೇಶನ್ ಗಳು ಸಧ್ಯಕ್ಕೆ ನಿರ್ಮಾಣದ ಹಂತದಲ್ಲಿದ್ದು ಈ ಸಾರಿಗೆ ವ್ಯವಸ್ಥೆಯು ತುಂಬಾ ಸಂಕೀರ್ಣವಾದ ಸಾರಿಗೆ ಸಂಪರ್ಕಜಾಲವನ್ನು ಹೊಂದಿದೆ. ಇದು ಮಿಯಾಮಿ  ಅಂತರಾಷ್ಟ್ರೀಯ ಏರ್ ಪೋರ್ಟ್ ಗೆ ಹೊಂದಿಕೊಂಡಂತೆಯೇ ಮೆಟ್ರೋ ರೈಲ್, ಆಮ್ಟ್ರಾಕ್, ಟ್ರೈ-ರೈಲ್, ಮೆಟ್ರೋಬಸ್, ಗ್ರೆಹೌಂಡ್ ಲೈನ್ಸ್, ಟ್ಯಾಕ್ಸಿಗಳು, ರೆಂಟಲ್ ಕಾರುಗಳು, MIA ವಾಹನಗಳು, ಖಾಸಗಿ ವಾಹನಗಳು, ಸೈಕಲ್ಲುಗಳು, ಮತ್ತು ಪಾದಚಾರಿಗಳ ಮಾರ್ಗವನ್ನೂ ಒಳಗೊಂಡಿದೆ.   ಮಿಯಾಮಿ ಇಂಟರ್ ಮೋಡಲ್ ಸೆಂಟರ್ ನ ನಿರ್ಮಾಣ ಕಾಮಗಾರಿಯು ೨೦೧೦ರ ಹೊತ್ತಿಗೆ ಮುಗಿಯುವುದೆಂಬ ಅಂದಾಜು ಮಾಡಲಾಗಿದ್ದು ಅದು ಮಿಯಾಮಿಯ ಸುಮಾರು ೧೫೦,೦೦೦ ಜನ ಪ್ರಯಾಣಿಕರಿಗೆ ಮತ್ತು ಸಂಚಾರಿಗಳಿಗೆ ಪ್ರಯಾಣದ ಅನುಕೂಲ ಮಾಡಿಕೊಡಬಹುದೆಂಬ ನಿರೀಕ್ಷೆಯಿದೆ.  ಮಿಯಾಮಿ ಸೆಂಟ್ರಲ್ ಸ್ಟೇಶನ್ ನ ಮೊದಲ ಹಂತದ ಕಾಮಗಾರಿಯು ಜೂನ್ ೨೦೧೦ರ ಹೊತ್ತಿಗೆ ಮತ್ತು ಎರಡನೆಯ ಹಂತದ ಕಾಮಗಾರಿಯು ೨೦೧೧ರ ಹೊತ್ತಿಗೆ ಮುಗಿಯುವ ಅಂದಾಜಿದೆ.

ನೂತನ ಲಘು ರೈಲ್ವೆ ವ್ಯವಸ್ಥೆಗಳಾದ ಬೇಲಿಂಕ್ ಮತ್ತು ಮಿಯಾಮಿ ಸ್ಟ್ರೀಟ್ ಕಾರ್ ಗಳ ಯೋಜನೆಯನ್ನು ಮುಂದಿಡಲಾಗಿದ್ದು ಅವು ಇನ್ನೂ ಯೋಜನೆಯ ಹಂತದಲ್ಲೇ ಇವೆ.    ಬೇ-ಲಿಂಕ್ ಡೌನ್ ಟೌನ್ ಮತ್ತು ಸೌತ್ ಬೀಚ್ ನ ನಡುವೆ ಸಂಪರ್ಕ ಕಲ್ಪಿಸಿದರೆ, ಮಿಯಾಮಿ ಸ್ಟ್ರೀಟ್ ಕಾರ್ ಡೌನ್ ಟೌನ್ ಮತ್ತು ಮಿಡ್ ಟೌನ್ ಗಳ ನಡುವೆ ಸಂಪರ್ಕ ಕಲ್ಪಿಸುತ್ತದೆ.

ರೈಲ್ವೆ ಸಾರಿಗೆ 
ಮಿಯಾಮಿ ಟರ್ಮಿನಸ್ ಆಮ್ಟ್ರಾಕ್ ನ ಅಟ್ಲಾಂಟಿಕ್ ಕೋಸ್ಟಲ್ ರೈಲ್ವೆ ಸೇವೆಗಳ, ದಕ್ಷಿಣ ಭಾಗದ ಸಂಪರ್ಕ ಜಾಲವಾಗಿದ್ದು ಸಿಲ್ವರ್ ಮೆಟಿಒರ್ ಮತ್ತು ಸಿಲ್ವರ್ ಸ್ಟಾರ್ ಎಂಬ ಎರಡು ರೈಲ್ವೆ ಮಾರ್ಗಗಳ ನಡುವೆ ಅದು ಸಂಚರಿಸುತ್ತದೆ. ಈ ಎರಡೂ ರೈಲ್ವೆ ಮಾರ್ಗಗಳು ನ್ಯೂಯಾರ್ಕ್ ನಗರವನ್ನು ಸೇರುತ್ತವೆ.      ಮಿಯಾಮಿ ಆಮ್ಟ್ರಾಕ್ ಸ್ಟೇಶನ್, ಹಿಯಾಲೀಹ್ ನ ಉಪನಗರದಲ್ಲಿದ್ದು, NW ೭೯ St ಮತ್ತು NW ೩೮ Aveಗಳ ಮೇಲೆ, ಟ್ರೈ ರೇಲ್-ಮೆಟ್ರೋ ರೈಲ್ವೆ ಸ್ಟೇಶನ್ ಹತ್ತಿರ ಬರುತ್ತದೆ. ಆಮ್ಟ್ರಾಕ್ ಸ್ಟೇಷನ್ನಿನ, ಪುರಾತನೆವೆನಿಸುವ, ಈಗಿರುವ ಎಲ್ಲ ರೈಲ್ವೆ ಚಟುವಟಿಕೆಗಳನ್ನು, ಅತ್ಯಾಧುನಿಕ, ಸುಸಜ್ಜಿತ ಮಿಯಾಮಿ ಸೆಂಟ್ರಲ್ ರೈಲ್ವೆ ಸ್ಟೇಶನ್ ಗೆ ವರ್ಗಾಯಿಸುವ ಕೆಲಸ ಭರದಿಂದ ನಡೆದಿದ್ದು, ಇದರ ಜೊತೆಗೆ ಮೆಟ್ರೋ ರೈಲ್, MIA ಮೂವರ್, ಟ್ರೈ-ರೇಲ್, ಮಿಯಾಮಿ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣ ಮತ್ತು ಮಿಯಾಮಿ ಇಂಟರ್ನಲ್ ಸೆಂಟರ್ ಗಳೆಲ್ಲ ನೂತನ ಸ್ಟೇಶನ್ ನೊಳಗೆ ಸಂಚಾರಕ್ಕೆ ಲಭ್ಯವಾಗಲಿದ್ದು, ಡೌನ್ ಟೌನ್ ಗೆ ಇನ್ನಷ್ಟು ಹತ್ತಿರವಾಗಲಿವೆ.     ಈ ಸ್ಟೇಶನ್ ಕಾಮಗಾರಿಯು ೨೦೧೧ರ ಹೊತ್ತಿಗೆ ಮುಗಿಯುವ ಅಂದಾಜಿದೆ.

ಫ್ಲೋರಿಡಾದ ಭವಿಷ್ಯದ ರೈಲ್ವೆ ಯೋಜನೆಗಳು ಹೈ-ಸ್ಪೀಡ್ ರೈಲ್ವೆಯನ್ನು ಮಿಯಾಮಿಗೆ ತರುವ ಎಲ್ಲ ಸಾಧ್ಯತೆಗಳೂ ಇದ್ದು, ಇದು ಮಿಯಾಮಿಯನ್ನು ಒರ್ಲ್ಯಾನ್ಡೋಗೆ ಮತ್ತು ಟoಪಾಗೆ, ಒಂದೇ, ಹೈ-ಸ್ಪೀಡ್ ರೈಲ್ವೆ ಲೈನ್ ನಲ್ಲಿ ಸಂಪರ್ಕ ಕಲ್ಪಿಸುವ ಯೋಜನೆಯಾಗಿದೆ.  ಟoಪಾ-ಒರ್ಲ್ಯಾನ್ಡೋ ಭಾಗವು ೨೦೦೯ರಲ್ಲಿಯೇ ಫೆಡರಲ್ ಸರ್ಕಾರದಿಂದ ಅಂಗೀಕೃತವಾಗಿದ್ದು, ಇಷ್ಟರಲ್ಲಿಯೇ ಆರಂಭಗೊಳ್ಳುವ ಇದರ ನಿರ್ಮಾಣ ಕಾಮಗಾರಿಯು ೨೦೧೪ರ ಹೊತ್ತಿಗೆ ಪೂರ್ಣಗೊಳ್ಳುವ ನಿರೀಕ್ಷೆಯಿದೆ.    ಮಿಯಾಮಿಯ ಹೈ-ಸ್ಪೀಡ್ ರೈಲ್ವೆ ಯೋಜನೆಯು ೨೦೧೮ರ ಹೊತ್ತಿಗೆ ಮುಗಿಯುವ ನಿರೀಕ್ಷೆಯಿದ್ದು, ಮಿಯಾಮಿ ಸೆಂಟ್ರಲ್ ಸ್ಟೇಶನ್ ಗೆ ಇದು ಸಂಪರ್ಕ ಕಲ್ಪಿಸುತ್ತದೆ.  ಇತರೆ ರೈಲ್ವೆ ಯೋಜನೆಗಳಾದ, ಫ್ಲೋರಿಡಾದ ಈಸ್ಟ್ ಕೋಸ್ಟ್ ರೈಲ್ವೆ ಯೋಜನೆಯ ಸಂಚಾರದ ಪುನರಾರಂಭ. ಈ ಯೋಜನೆಯು ಮಿಯಾಮಿಯನ್ನು ಜಾಕ್ಸನ್ ವಿಲ್ಲೆಯಿಂದ ಫ್ಲೋರಿಡಾದ ಅಟ್ಲಾಂಟಿಕ್ ಕೋಸ್ಟ್ ವರೆಗೂ ಸಂಪರ್ಕ ಕಲ್ಪಿಸುತ್ತದೆ.

ರಸ್ತೆ ಸಾರಿಗೆ 

ಮಿಯಾಮಿಯ ರಸ್ತೆ ಸಾರಿಗೆ ವ್ಯವಸ್ಥೆಯು, ಸಂಖ್ಯಾತ್ಮಕ ಮಿಯಾಮಿ ಗ್ರಿಡ್ ಮಾದರಿಯ ಮೇಲೆ ನಿರ್ಮಿತವಾಗಿದ್ದು, ಫ್ಲ್ಯಾಗರ್ ಸ್ಟ್ರೀಟ್ ಈಶಾನ್ಯ ಬೇಸ್ ಲೈನ್ ನ್ನು ಮತ್ತು ಮಿಯಾಮಿ ಅವೆನ್ಯೂ ದಕ್ಷಿಣೋತ್ತರ ಮೆರಿಡಿಯನ್ ನ್ನು ಜೋಡಿಸುತ್ತದೆ.   ಫ್ಲ್ಯಾಗರ್ ಸ್ಟ್ರೀಟ್ ಮತ್ತು ಮಿಯಾಮಿ ಅವೆನ್ಯೂನ ಕೂಡು ರಸ್ತೆಗಳು ಡೌನ್ ಟೌನ್ ನ ಮಧ್ಯದಲ್ಲಿದ್ದು, ಡೌನ್ ಟೌನ್ ಮೆಕಿ'ಸ್ (ಮೊದಲಿನ ಬರ್ಡಿನ್'ಸ್ ಹೆಡ್ ಕ್ವಾರ್ಟರ್ಸ್)ಗೆ ಅಭಿಮುಖವಾಗಿವೆ.  ಮಿಯಾಮಿ ಗ್ರಿಡ್ ಮೂಲತಃ ಸಂಖ್ಯಾತ್ಮಕವಾದುದಾಗಿದೆ. ಉದಾಹರಣೆಗೆ, ಫ್ಲ್ಯಾಗರ್ ಸ್ಟ್ರೀಟ್ ನ ಉತ್ತರ ಭಾಗದ ಮತ್ತು ಮಿಯಾಮಿ ಅವೆನ್ಯೂನ ಪಶ್ಚಿಮ ಭಾಗದ ಬೀದಿಗಳ ವಿಳಾಸಗಳೆಲ್ಲದರಲ್ಲೂ "NW" ಎಂದು ಇದೆ.  ಇದಕ್ಕೆ ಕಾರಣವೆಂದರೆ, ಇದರ ಮೂಲ ಡೌನ್ ಟೌನ್ ನಲ್ಲಿದೆ ಮತ್ತದು ಸಮುದ್ರ ತೀರಕ್ಕೆ ಹೆಚ್ಚು ಹತ್ತಿರವಿರುವುದರಿಂದಲೇ, "NW" ಮತ್ತು "SW" ವರ್ತುಲದ ಪರಿಧಿಗಳು "SE" ಮತ್ತು "NE" ವೃತ್ತದ ಪರಿಧಿಗಳಿಗಿಂತ ಹೆಚ್ಚು ವಿಶಾಲವಾಗಿವೆ.   ಹೆಚ್ಚಿನ ರಸ್ತೆಗಳು, ಅದರಲ್ಲೂ ಪ್ರಮುಖ ರಸ್ತೆಗಳು ಟಾಮಿಯಾಮಿ ಟ್ರೇಲ್/SW ೮th St ಎಂದೇ ಗುರುತಿಸಲ್ಪಡುತ್ತವೆ. ಎಲ್ಲೋ ಕೆಲವು ರಸ್ತೆಗಳು ಮಾತ್ರವೇ ಈ ವ್ಯವಸ್ಥೆಗೆ ವ್ಯತಿರಿಕ್ತವಾಗಿ ಕೋರಲ್ ವೇ ಎಂಬ ಹೆಸರಿನಿಂದ ಗುರುತಿಸಲ್ಪಡುತ್ತವೆ. ಆದರೂ ಸ್ಥಳೀಯ ರಸ್ತೆಗಳಲ್ಲಿ ಸಂಖ್ಯೆಗಳದ್ದೆ ಹೆಚ್ಚು ಬಳಕೆ.

ಮಿಯಾಮಿ-ಡೇಡ್ ಕಾಂಟಿಯ ಎಲ್ಲಾ ರಸ್ತೆಗಳು ಮತ್ತು ಬೀದಿಗಳು ಮಿಯಾಮಿ ಗ್ರಿಡ್ ನ್ನು ಅನುಸರಿಸುತ್ತವೆ. ಕೆಲವೆಡೆ, ಕೆಲವು ರಸ್ತೆಗಳು ಹೆಸರಿನಿಂದ ಮಾತ್ರ ಗುರುತಿಸಲ್ಪಡುವುದೂ ಉಂಟು. ಅವುಗಳಲ್ಲಿ ಕೆಲವೆಂದರೆ, ಕೋರಲ್ ಗೆಬಲ್ಸ್, ಹಿಯಾಲೀಹ್, ಮತ್ತು ಮಿಯಾಮಿ ಬೀಚ್ ಥರದವು.  ಕೆಲವು ಆಸುಪಾಸಿನ ಮಾರ್ಗಗಳಷ್ಟೇ ದಿ ರೋಡ್ಸ್ ಎಂದು ಗುರುತಿಸಲ್ಪಟ್ಟಿವೆ. ಇದಕ್ಕೆ ಕಾರಣವೆಂದರೆ, ಅಲ್ಲಿಯ ಬೀದಿಗಳು, ಮಿಯಾಮಿ ಗ್ರಿಡ್ ನ ೪೫ ಡಿಗ್ರಿ ಕೋನದಿಂದ ಹೊರಗೇ ಹಾದು ಹೋಗುತ್ತವೆ ಮತ್ತು ಕೇವಲ ರೋಡ್ಸ್ ಎಂದು ಮಾತ್ರವೇ ಕರೆಯಲ್ಪಡುತ್ತವೆ.

ಮಿಯಾಮಿ-ಡೇಡ್ ಕಾಂಟಿಯಲ್ಲಿ ನಾಲ್ಕು ಮುಖ್ಯ ಅಂತರರಾಜ್ಯ ಹೈವೇಗಳು ಸೇವೆ ಒದಗಿಸುತ್ತವೆ. ಅವುಗಳಲ್ಲಿ ಮುಖ್ಯವಾದುವೆಂದರೆ, I-೭೫, I-೯೫, I-೧೯೫, I-೩೯೫. ಇವಲ್ಲದೆಯೇ, ಯು.ಎಸ್ ನ ಹಲವಾರು ಇತರ ಹೈವೆಗಳಾದ ಯು.ಎಸ್. ರೂಟ್ ೧, ಯು.ಎಸ್. ರೂಟ್ ೨೭, ಯು.ಎಸ್. ರೂಟ್ ೪೧, ಯು.ಎಸ್. ರೂಟ್ ೪೪೧ ಕೂಡ ಸೇವೆ ಒದಗಿಸುತ್ತವೆ.

ಮಿಯಾಮಿಗೆ ರಸ್ತೆ ಸಾರಿಗೆ ಸೇವೆ ಒದಗಿಸುವ ಕೆಲವು ಪ್ರಮುಖ ಫ್ಲೋರಿಡಾ ಸ್ಟೇಟ್ ರಸ್ತೆಗಳೆಂದರೆ(ರಸ್ತೆಗಳ ಸಾಮಾನ್ಯ ಹೆಸರುಗಳು): 
 ಎಸ್ ಆರ್ ೧೧೨ (ಏರ್ ಪೋರ್ಟ್ ಎಕ್ಸ್ಪ್ರೆಸ್ ವೇ): ಇಂಟರ್ ಸ್ಟೇಟ್ ೯೫ ಟು ಎಂ ಐ ಎ
 ಎಸ್ ಆರ್ ೮೨೧ (ದಿ HEFT or ಹೋಂಸ್ಟೇಡ್ ಎಕ್ಸ್ಟೆನ್ಶನ್ ಆಫ್ ದಿ ಫ್ಲೋರಿಡಾ ಟರ್ನ್ ಪೈಕ್: 
ಎಸ್ ಆರ್ ೯೧/ಮಿಯಾಮಿ  ಗಾರ್ಡನ್ಸ್ ಟು ಯು.ಎಸ್. ರೂಟ್ ೧/ಫ್ಲೋರಿಡಾ  ನಗರ )
 ಎಸ್ ಆರ್ ೮೨೬(ಪಮೆಟ್ಟೋ ಎಕ್ಸ್ಪ್ರೆಸ್ ವೇ): ಗೋಲ್ಡನ್ ಗ್ಲಾಸ್ ಇಂಟರ್ ಚೇಂಜ್ ಟು ಯು.ಎಸ್. ರೂಟ್ ೧/ಪೈನ್ ಕ್ರೆಸ್ಟ್ 
 ಎಸ್ ಆರ್ ೮೩೬(ಡಾಲ್ಫಿನ್ ಎಕ್ಸ್ಪ್ರೆಸ್ ವೇ):
ಡೌನ್ ಟೌನ್ ಟು SW ೧೩೭ತ್ ಅವೆನ್ಯೂ ವಯಾ MIA.
 ಎಸ್ ಆರ್ ೮೭೪(ಡಾನ್ ಶುಲಾ ಎಕ್ಸ್ಪ್ರೆಸ್ ವೇ):
೮೨೬/ಬರ್ಡ್ ರೋಡ್ ಟು ಹೋಂಸ್ಟೆಡ್ ಎಕ್ಸ್ಟೆನ್ಶನ್ ಆಫ್ ಫ್ಲೋರಿಡಾಸ್ ಟರ್ನ್ ಪೈಕ್ ಕೆಂಡಾಲ್.   
 ಎಸ್ ಆರ್ ೮೭೮(ಸ್ನಪ್ಪರ್ ಕ್ರೀಕ್ ಎಕ್ಸ್ಪ್ರೆಸ್ ವೇ):
೮೭೪/ಕೆಂಡಾಲ್ ಟು ಯು.ಎಸ್. ರೂಟ್ ಪೈನ್ ಕ್ರೆಸ್ಟ್ ಮತ್ತು ಸೌತ್ ಮಿಯಾಮಿ.  
 ಎಸ್ ಆರ್ ೯೨೪ (ಗ್ರೆಟಿಗ್ನಿ ಪಾರ್ಕ್ ವೆ) ಮಿಯಾಮಿ ಲೇಕ್ಸ್ to ಓಪಾ-ಲಾಕಾ
ಎಸ್ ಆರ್ ೯೨೪():
೮೭೪/ಕೆಂಡಾಲ್ ಟು ಯು.ಎಸ್. ರೂಟ್ ಪೈನ್ ಕ್ರೆಸ್ಟ್ ಮತ್ತು ಸೌತ್ ಮಿಯಾಮಿ.

ಮಿಯಾಮಿಯು ಆರು ಪ್ರಮುಖ ಕಾಸ್ ವೆಗಳನ್ನ ಹೊಂದಿದ್ದು ಅವು ಬಿಸ್ಕೆನ್ ಬೇಯನ್ನು, ಅಟ್ಲಾಂಟಿಕ್ ಮಹಾಸಾಗರದ ಮೂಲಕ ಪೂರ್ವ ಬ್ಯಾರಿಯರ್ ದ್ವೀಪಗಳ ಜೊತೆಗೆ ಮತ್ತು ಪಶ್ಚಿಮ ಮೇನ್ ಲ್ಯಾಂಡ್ ಗೆ ಜೋಡಿಸುವತನಕ ಚಾಚಿಕೊಂಡಿವೆ.  ರಿಕೆನ್ ಬ್ರೇಕರ್ ಕಾಸ್ ವೆಯು ದಕ್ಷಿಣದ ತುತ್ತತುದಿಗಿರುವ ಕಾಸ್ ವೆ ಯಾಗಿದ್ದು ಬ್ರಿಕೆಲ್ ನ್ನು ವರ್ಜೀನಿಯಾ ಕೀ ಮತ್ತು ಕೀ ಬಿಸ್ಕೆನ್ ನೊಂದಿಗೆ ಜೋಡಿಸುತ್ತದೆ.  ವೆನೆಶಿಯನ್ ಕಾಸ್ ವೆ ಮತ್ತು ಮೆಕ್ ಅರ್ಥರ್ ಕಾಸ್ ವೆಗಳು ಡೌನ್ ಟೌನ್ ನ್ನು ಸೌತ್ ಬೀಚ್ ನೊಂದಿಗೆ ಜೋಡಿಸುತ್ತವೆ.  ಜೂಲಿಯಾ ಟಟಲ್ ಕಾಸ್ ವೆಯು ಮಿಡ್ ಟೌನ್ ನ್ನು ಮಿಯಾಮಿ ಬೀಚ್ ಗೆ ಜೋಡಿಸುತ್ತದೆ.  ೭೯ನೆ ಸ್ಟ್ರೀಟ್ ಕಾಸ್ ವೇಯು ಅಪ್ಪರ್ ಈಸ್ಟ್ ಸೈಡನ್ನು ನಾರ್ತ್ ಬೀಚ್ ನೊಂದಿಗೆ ಜೋಡಿಸುತ್ತದೆ.  ಉತ್ತರದ ತುದಿಗಿರುವ ಬ್ರಾಡ್ ಕಾಸ್ ವೇಯು ಮಿಯಾಮಿಯಲ್ಲಿನ ಆರು ಕಾಸ್ ವೆಗಳ ಪೈಕಿ ಅತ್ಯಂತ ಚಿಕ್ಕ ಕಾಸ್ ವೆಯಾಗಿದ್ದು, ನಾರ್ತ್ ಮಿಯಾಮಿಯನ್ನು ಬಾಲ್ ಹಾರ್ಬರ್ ನೊಂದಿಗೆ ಜೋಡಿಸುತ್ತದೆ.

೨೦೦೭ರಲ್ಲಿ ಮಿಯಾಮಿಯನ್ನು, ಅಮೆರಿಕದಲ್ಲಿಯೇ ಹೆಚ್ಚು ಒರಟೊರಟಾಗಿ ವಾಹನ ಚಲಾಯಿಸುವ ಚಾಲಕರಿರುವ ಊರೆಂದು ಗುರುತಿಸಲಾಗಿತ್ತು. ಆಟೋಮೊಬೈಲ್ ಕ್ಲಬ್ ಆಟೋವಾಂಟೇಜ್ ನಿಂದ ನಡೆದ ಸಮೀಕ್ಷೆಯಲ್ಲಿ ಸತತವಾಗಿ ಎರಡನೆಯ ವರ್ಷವೂ ಮಿಯಾಮಿಗೆ ಆ ಸ್ಥಾನ ಲಭಿಸಿದೆ.  ಅಮೆರಿಕದಲ್ಲಿಯೇ, ಪಾದಚಾರಿಗಳಿಗೆ ಅತ್ಯಂತ ಅಪಾಯಕಾರಿ ಊರೆಂಬ ಕುಖ್ಯಾತಿಗೂ ಮಿಯಾಮಿ ಪಾತ್ರವಾಗಿದೆ.

ಬೈಸೈಕ್ಲಿಂಗ್ 
ಇತ್ತೀಚಿನ ವರ್ಷಗಳಲ್ಲಿ, ಮೇಯರ್ ಮ್ಯಾನ್ನಿ ಡಿಯಾಜ್ ರ ನೇತೃತ್ವದಲ್ಲಿ ನಗರಾಡಳಿತವು, ರಂಜನೀಯವಾಗಿ ಪ್ರಯಾಣಿಕರಿಗೆ ಹೊಸತನ್ನು ನೀಡಲು ಬೈಸ್ಕ್ಲಿಂಗ್ ಗೆ ಹೆಚ್ಚು ಒತ್ತು ಕೊಡುವ ಉತ್ತೇಜನಕಾರೀ ನಿಲುವನ್ನು ತೆಗೆದುಕೊಳ್ಳಲಾಗಿದೆ.    ಪ್ರತಿ ತಿಂಗಳು, ನಗರದಲ್ಲಿ 'ಬೈಕ್ ಮಿಯಾಮಿ' ಎಂಬ ಚಟುವಟಿಕೆಯನ್ನು ನಡೆಸಲಾಗುತ್ತದೆ. ಆ ಸಮಯದಲ್ಲಿ, ಡೌನ್ ಟೌನ್ ಮತ್ತು ಬ್ರಿಕೆಲ್ ನ ಪ್ರಮುಖ ಬೀದಿಗಳಲ್ಲಿ ಯಾವ ವಾಹನಗಳಿಗೂ ಪ್ರವೇಶವಿರುವುದಿಲ್ಲ. ಕೇವಲ ಪಾದಚಾರಿಗಳು ಮತ್ತು ಸೈಕಲ್ ತುಳಿಯುವವರು ಮಾತ್ರ ಇರುತ್ತಾರೆ.   ೨೦೦೮ರಲ್ಲಿ ಆರಂಭಗೊಂಡ ಬೈಕ್ ಮಿಯಾಮಿ ಚಟುವಟಿಕೆಯು ೨೦೦೯ರ ಅಕ್ಟೋಬರ್ ಹೊತ್ತಿಗೆ ಹೆಚ್ಚಿನ ಜನಪ್ರಿಯತೆ ಗಳಿಸಿ, ಈಗ ಅದರಲ್ಲಿ ಪಾಲ್ಗೊಳ್ಳುವವರ ಸಂಖ್ಯೆ ದುಪ್ಪಟ್ಟಾಗಿದೆ. ೧,೫೦೦ರಷ್ಟಿದ್ದ ಪಾದಚಾರಿಗಳು ಈಗ ೩೦೦೦ ಸಂಖ್ಯೆಯನ್ನು ತಲುಪಿದ್ದಾರೆ.  ಯು.ಎಸ್. ನಲ್ಲಿ ಅತಿ ಹೆಚ್ಚು ದಿನಗಳವರೆಗೆ ಜನಪ್ರಿಯತೆ ಉಳಿಸಿಕೊಂಡು ಬಂದಿರುವ ಏಕೈಕ ಚಟುವಟಿಕೆ ಎಂಬ ಹೆಗ್ಗಳಿಕೆಗೂ ಇದು ಪಾತ್ರವಾಗಿದೆ. ೨೦೦೯ರಲ್ಲಿ ಮಿಯಾಮಿ ನಗರವು, ನಗರದ ತುಂಬಾ ಬೈಕ್ ಮತ್ತು ಪಾದಚಾರಿ ಮಾರ್ಗಗಳ ವ್ಯಾಪಕವಾದ ೨೦ ವರ್ಷಗಳ ಯೋಜನೆಯನ್ನೂ ಅನುಮೋದನೆಗೊಳಿಸಿದೆ.   ೨೦೦೯ರಲ್ಲಿಯೇ ದ್ವಿಚಕ್ರ ವಾಹನಗಳ ಮಾರ್ಗದ ನಿರ್ಮಾಣವನ್ನು ಆರಂಭಿಸಿದ್ದು, ಭವಿಷ್ಯದಲ್ಲಿ ವಾಹನ ನಿಲುಗಡೆಗೆ ಸಂಬಂಧಿಸಿದಂತೆ ನಡೆಯುವ ಎಲ್ಲ ರೀತಿಯ ಕಟ್ಟಡ ನಿರ್ಮಾಣಗಳ ಸಲುವಾಗಿಯೂ ಅಕ್ಟೋಬರ್ ೨೦೦೯ರಿಂದ ಜಾರಿಗೆ ಬರುವಂತೆ ಕಟ್ಟಳೆಯನ್ನು ಹೊರಡಿಸಲಾಗಿದೆ.

ಬೈಸಕ್ಲಿಂಗ್ ಪತ್ರಿಕೆ ಯೊಂದರ ಸಮೀಕ್ಷೆಯ ಪ್ರಕಾರ, ಯು.ಎಸ್.ನ ೪೪ನೆಯ, ಅತಿ ಹೆಚ್ಚು ದ್ವಿಚಕ್ರವಾಹನ ಸ್ನೇಹೀ ನಗರವೆಂದು ಘೋಷಿಸಲಾಗಿದೆ.

ಜನಪ್ರಿಯ ಸಂಸ್ಕೃತಿಯಲ್ಲಿ ಮಿಯಾಮಿ 

ಹೆಚ್ಚಿನ ಟೆಲಿವಿಶನ್ ಕಾರ್ಯಕ್ರಮಗಳ ಸೆಟ್ ಹಾಕುವಿಕೆ ಮತ್ತು ಚಿತ್ರೀಕರಣ ಮಿಯಾಮಿಯಲ್ಲೇ ನಡೆಯುತ್ತದೆ.   ವಿವಾದಿತ ಎಮ್ಮಿ ಪ್ರಶಸ್ತಿ ಪುರಸ್ಕೃತ ನಾಟಕವಾದ ನಿಪ್ ಟಕ್ , CBS'sMiami  ಮತ್ತು ಮಿಯಾಮಿ ಮೆಡಿಕಲ್ , USA's, ಬರ್ನ್ ನೋಟಿಸ್ , ಮತ್ತು ಷೋ ಟೈಮ್ ನ ಡೆಕ್ಸ್ಟರ್  ಮುಂತಾದವುಗಳ ಮಿಯಾಮಿಯಲ್ಲೇ ನಡೆದಿರುವುದು.   ದಿ ಜಾಕೀ ಗ್ಲೀಸನ್ ಶೋ ವಿನ  ಧ್ವನಿಸುರುಳಿಯ ಮುದ್ರಣವಾದದ್ದು, ೧೯೬೪ರಿಂದ ೧೯೭೦ರವರೆಗೆ, ಮಿಯಾಮಿ ಬೀಚ್ ನಲ್ಲಿ.   ಮಿಯಾಮಿ ಟೆಲಿವಿಶನ್ ಸೆಂಟರ್ ನ ಕಾರ್ಯನಿರ್ವಹಿಸುವಿಕೆಯನ್ನೇ ಆಧಾರವಾಗಿಟ್ಟುಕೊಂಡು ಗುಡ್ ಮಾರ್ನಿಂಗ್ ಮಿಯಾಮಿ  ಎಂಬ ಕಾಲ್ಪನಿಕ ಕಾರ್ಯಕ್ರಮವನ್ನು NBC ರೂಪಿಸಿತ್ತು.  ಜನಪ್ರಿಯ ಕಾರ್ಯಕ್ರಮ ಸರಣಿಗಳಾಗಿದ್ದ ದಿ ಗೋಲ್ಡನ್ ಗರ್ಲ್ಸ್  ಮತ್ತು ಎಂಪ್ಟಿ ನೆಸ್ಟ್  ಗಳು ಮಿಯಾಮಿಯನ್ನೇ ಕೇಂದ್ರವಾಗಿಟ್ಟುಕೊಂಡು ನಿರ್ಮಿತವಾಗಿದ್ದವು.  ಮಿಯಾಮಿ ವೈಸ್  ಕೂಡ ಮಿಯಾಮಿಯ ಆಸುಪಾಸಿನ ಬದುಕನ್ನೇ ಆಧರಿಸಿ ಚಿತ್ರಿತಗೊಂಡಿತ್ತು.  ತನ್ನ ಆಧುನಿಕ ಸಂಗೀತ ಸಂಪ್ರದಾಯವನ್ನೇ ಆಧಾರವಾಗಿಟ್ಟುಕೊಂಡು, ಮಿಯಾಮಿ ನಗರದಲ್ಲಿ ಇತ್ತೀಚಿಗೆ, ಅಂದರೆ, ೨೦೦೪ರಲ್ಲಿ ಮತ್ತು ೨೦೦೫ರಲ್ಲಿ, ಎಂಟಿವಿ ವಿಡಿಯೋ ಮ್ಯೂಸಿಕ್ ಪ್ರಶಸ್ತಿ  ಪ್ರಧಾನ ಕಾರ್ಯಕ್ರಮವನ್ನು ಆಯೋಜಿಸಲಾಗಿತ್ತು.    ಮಿಯಾಮಿಯಲ್ಲಿ ಆಯೋಜಿತವಾಗಿದ್ದ ಇತರೆ ಸಂಗೀತ ಪ್ರಶಸ್ತಿ ಸಮಾರಂಭಗಳೆಂದರೆ, ೨೦೦೩ರ ಲ್ಯಾಟಿನ್ ಗ್ರಾಮ್ಮೀಸ್ ಪ್ರಶಸ್ತಿ ಸಮಾರಂಭ ಮತ್ತು ೨೦೦೬ರ ಲೋ ನ್ಯೂಸ್ಟ್ರೋ ಪ್ರಶಸ್ತಿ ಸಮಾರಂಭಗಳು.

೨೦೦೦ದ ಮಧ್ಯಭಾಗದಲ್ಲಿ ಹೆಚ್ಚಿನ ಟೆಲಿವಿಶನ್ ಕಾರ್ಯಕ್ರಮಗಳಿಗೆ ಮಿಯಾಮಿ ಒಂದು ಜನಪ್ರಿಯ ತಾಣವಾಗಲು ಆರಂಭಿಸಿತ್ತು.  ಅಲ್ಲಿ ನಿರ್ಮಾಣಗೊಂಡ ಕಾರ್ಯಕ್ರಮಗಳಲ್ಲಿ ಕೆಲವನ್ನು ಪಟ್ಟಿ ಮಾಡುವುದಾದರೆ, 
TLC ಷೋ, ಮಿಯಾಮಿ ಇಂಕ್ , ಡಿಸ್ಕವರಿ ಚಾನೆಲ್, ಆಫ್ಟರ್ ಡಾರ್ಕ್ , ಅನಿಮಲ್ ಪ್ಲಾನೆಟ್ ನ ಮಿಯಾಮಿ ಅನಿಮಲ್ ಪೋಲಿಸ್ , MTV ಯ ೮ತ್ ಅಂಡ್ ಓಶನ್ , ಮೇಕಿಂಗ್ ಮೆನುಡೋ , ದಿ ಫೋರ್ತ್ ಸೀಸನ್ ಆಫ್ ಮೇಕಿಂಗ್ ದಿ ಬ್ಯಾಂಡ್ , ರೂಂ ರೈಡರ್ಸ್  ಅಂಡ್ ದಿ ಎಕ್ಸ್ ಎಫ್ಫೆಕ್ಟ್ , VH೧ನ ಹೋಗನ್ ನೋಸ್ ಬೆಸ್ಟ್  ಅಂಡ್ ಇಟ್ಸ್ ಸ್ಪಿನ್-ಆಫ್, ಬ್ರೂಕ್ ನೋಸ್ ಬೆಸ್ಟ್ , ಟ್ರೂ ಟಿವಿಸ್Bounty Girls: Miami ; A&E's ದಿ ಫಸ್ಟ್ ೪೮ , E!'ಸ್      ಕೋರ್ಟ್ನೀ ಅಂಡ್ ಖ್ಲೋ ಟೇಕ್ ಮಿಯಾಮಿ ; CMT'ಸ್ ಡೇಂಜರ್ ಕೋಸ್ಟ್ , ಬ್ರಾವೋಸ್ ಮಿಯಾಮಿ ಸೋಶಿಯಲ್ , ಮತ್ತು ದಿ ಥರ್ಡ್ ಸೀಸನ್ ಆಫ್ ಬ್ರಾವೋಸ್ ಟಾಪ್ ಚೆಫ್ .

ಇತಿಹಾಸದಲ್ಲಿಯೇ, ಜಗತ್ತಿನ ಅತಿ ಜನಪ್ರಿಯ, ವಿಡಿಯೋ ಗೇಂಗಳGrand Theft Auto: Vice City  ಸೃಷ್ಟಿಯ ತಾಣ ಮತ್ತು ಮಾರಾಟ ಕೇಂದ್ರGrand Theft Auto: Vice City Stories  ಮಿಯಾಮಿಯ ವೈಸ್ ಸಿಟಿ. ಇದು ಮಿಯಾಮಿಯಿಂದಲೇ ಸ್ಫೂರ್ತಿ ಪಡೆದ ಕಾಲ್ಪನಿಕ ಕೌತುಕಗಳ ಮತ್ತು ಆಕರ್ಷಕ ಕಟ್ಟಡಗಳ ರಚನಾ ಕೌಶಲ ಮತ್ತು ಭೌಗೋಳಿಕ ಸೌಂದರ್ಯ ಪಡೆದಿರುವ ನಗರಿಯಾಗಿದೆ.  ಹೈಶಿಯನ್ ಕ್ರೆಓಲ್ ಮತ್ತು ಸ್ಪ್ಯಾನಿಶ್ ಭಾಷೆಯನ್ನೂ ಮಾತನಾಡುವ ಪಾತ್ರಗಳೂ ಈ ವಿಡಿಯೋ ಗೇಂಗಳಲ್ಲಿ ಇವೆ. 

ಮಿಯಾಮಿ ಹಲವರು ಚಲನಚಿತ್ರಗಳಿಗೆ ಮುಖ್ಯ ಭೂಮಿಕೆಯಾಗಿಯೂ ತೆರೆಯ ಮೇಲೆ ಕಾಣಿಸಿಕೊಂಡಿದೆ. ಅವುಗಳಲ್ಲಿ ಮುಖ್ಯವಾದವುಗಳೆಂದರೆ:
ದೇರ್ ಇಸ್ ಸಂಥಿಂಗ್ ಅಬೌಟ್ ಮೇರಿ , ಹೆರಾಲ್ಡ್ ಅಂಡ್ ಕುಮಾರ್ ಎಸ್ಕೇಪ್ ಫ್ರಂ ಗ್ವಾಂತನಾಮೋ ಬೇ , ವೈಲ್ಡ್ ಥಿಂಗ್ಸ್ , ಮಾರ್ಲೇ ಅಂಡ್ ಮಿ Ace Ventura: Pet Detective , ಔಟ್ ಆಫ್ ಟೈಮ್ , ಬ್ಯಾಡ್ ಬಾಯ್ಸ್ ಅಂಡ್ ಬ್ಯಾಡ್ ಬಾಯ್ಸ್ II , ಟ್ರಾನ್ಸ್ಪೋರ್ಟರ್ ೨ , ದಿ ಬರ್ಡ್ ಕೇಜ್ , 
ದಿ ಸಬ್ಸ್ಟಿಟ್ಯೂಟ್ , ಬ್ಲೋ , ಟ್ರೂ ಲೈನ್ಸ್ , ಪೋಲಿಸ್ ಅಕಾಡೆಮಿ೫ Reno 911!: Miami , ಕ್ವಿಕ್ ಪಿಕ್ , ಮಿಯಾಮಿ ವೈಸ್  (೧೯೮೦ರಲ್ಲಿ ನಡೆದ ಅದೇ ಹೆಸರಿನ ಟೆಲಿವಿಶನ್ ಧಾರವಾಹಿಯೊಂದರ ಮೇಲೆ ಆಧಾರಿತ), ರೆಡ್ ಐ , ದಿ ಬಾಡಿಗಾರ್ಡ್ , ಎನಿ ಗಿವನ್ ಸಂಡೆ , ಕೊಕೇನ್ ಕೌ ಬಾಯ್ಸ್ , ಸ್ಕಾರ್ ಫೇಸ್ , ಮಿಯಾಮಿ ಬ್ಲೂಸ್  ಅಂಡ್ ದಿ ಜೇಮ್ಸ್ ಬಾಂಡ್ ಫಿಲಂಸ್, ಗೋಲ್ಡ್ ಫಿಂಗರ್ , ಥಂಡರ್ ಬಾಲ್ , ಮತ್ತು ಕ್ಯಾಸಿನೋ ರಾಯೇಲ್ .

ಮಿಯಾಮಿಯು ಲ್ಯಾಟಿನ್ ಟೆಲಿವಿಶನ್ ಮತ್ತು ಸಿನಿಮಾ ನಿರ್ಮಾಣಕ್ಕೆ ಕೇಂದ್ರನಗರಿಯಾಗಿದೆ.  ಇದರ ಪರಿಣಾಮವಾಗಿ, ಹಲವಾರು ಸ್ಪ್ಯಾನಿಶ್ ಭಾಷೆಯ ಕಾರ್ಯಕ್ರಮಗಳು ಹೆಚ್ಚಾಗಿ ಹಿಯಾಲೆಹ್ ಮತ್ತು ಡೋರಲ್ ನ ಪ್ರಮುಖ ಟೆಲಿವಿಶನ್ ಸ್ಟುಡಿಯೋಗಳಲ್ಲಿ ಚಿತ್ರೀಕರಿಸಲ್ಪಡುತ್ತವೆ.  ಹಲವಾರು ಗೇಂ ಶೋಗಳು, ಭಿನ್ನ ಬಗೆಯ ಕಾರ್ಯಕ್ರಮಗಳು, ವಾರ್ತೆಗಳು ಮತ್ತು ಟೆಲಿಕಾದಂಬರಿಗಳನ್ನೂ ಸೇರಿಸಿದಂತೆ ಅನೇಕ ಚತುಅತಿಕೆಗಳು ಇಲ್ಲಿ ಚಿತ್ರಿತವಾಗುತ್ತವೆ.  ಚರ್ಚಾಸ್ಪದವಾಗಿ, ತುಂಬಾ ಖ್ಯಾತಿಯಲ್ಲಿರುವ, ಮಿಯಾಮಿಯಲ್ಲಿ ಚಿತ್ರಿತವಾಗಿರುವ ಜನಪ್ರಿಯ ಕಾರ್ಯಕ್ರಮಗಳೆಂದರೆ, ಸಬಾಡೋ ಜಿಜಾಂಟೆ  ಮತ್ತು ಹಗಲು ಪ್ರಸಾರವಾಗುವ ಟಾಕ್ ಷೋ ಕ್ರಿಸ್ಟೀನಾ . ಅದರಲ್ಲಿ, ಸಬಾಡೋ ಜಿಜಾಂಟೆ ಶನಿವಾರ ರಾತ್ರಿ ಪ್ರಸಾರವಾಗುವ, ರಂಜನೀಯ ಕಾರ್ಯಕ್ರಮವಾಗಿದ್ದು, ಇಡೀ ಅಮೇರಿಕಾ ಸೇರಿದಂತೆ, ದಕ್ಷಿಣ ಅಮೇರಿಕ ಮತ್ತು ಯುರೋಪಿನಲ್ಲಿ ಕೂಡ ಪ್ರಸಾರವಾಗುತ್ತದೆ.   
ಮತ್ತೊಂದು ಜನಪ್ರಿಯ ಕಾರ್ಯಕ್ರಮವೆಂದರೆ ಎಲ್ ಗಾರ್ಡೋ ಯ್ ಲಾ ಫ್ಲಾಕಾ .   ಅಲ್ಲಿನ ಜನಪ್ರಿಯ ಗಾಯಕ ದಿವಂಗತ ಕೀತ್ ವ್ಹಿಟ್ಲೇ (೧೯೫೫–೧೯೮೯) ಮಿಯಾಮಿ ಮೈ ಆಮಿ ಎಂದು ಹಾಡಿರುವ ಹಾಡು ಮಿಯಾಮಿಯ ವಿಶಿಷ್ಟ ಮಹಿಳೆಯೊಬ್ಬಳ ಕುರಿತಾದದ್ದು. ಕೀತ್ ವ್ಹಿಟ್ಲೇ ಹಾಡಿರುವ ಈ ಗೀತೆ ಇವತ್ತಿಗೂ ತುಂಬಾ ಜನಪ್ರಿಯತೆ ಉಳಿಸಿಕೊಂಡಿದೆ.

ಹಿಂದಿ ಚಲನಚಿತ್ರ ದೋಸ್ತಾನಾ ಸಂಪೂರ್ಣವಾಗಿ ಯು.ಎಸ್.ನ ಮಿಯಾಮಿಯಲ್ಲಿ ಚಿತ್ರಿತವಾಗಿರುವ ಬಾಲಿವುಡ್ ಸಿನಿಮಾ.

ಅವಳಿ ನಗರಗಳು 

 ಬೊಗೋಟಾ, ಕೊಲಂಬಿಯಾ (೧೯೭೧ರಿಂದಲೂ)  
 ಮನಗುವಾ, ನಿಕಾರ್ ಗುವಾ, (೧೯೯೧ರಿಂದಲೂ)
 ಬ್ಯೂನಸ್ ಏರ್ಸ್, ಅರ್ಜೆಂಟಿನಾ (೧೯೭೯ರಿಂದಲೂ)
 ಕಗೊಶಿಮಾ, ಜಪಾನ್ (೧೯೯೦ರಿಂದಲೂ)
 ಲಿಮಾ, ಪೆರು (೧೯೭೭ರಿಂದಲೂ)
 ಅಮನ್, ಜೋರ್ಡಾನ್, (೧೯೯೫ರಿಂದಲೂ)
 ಮ್ಯಾಡ್ರಿಡ್, ಸ್ಪೇನ್, (೧೯೯೭ರಿಂದಲೂ)
 ಪೋರ್ಟ್-ಅ-ಪ್ರಿನ್ಸ್, ಹೈಟಿ (೧೯೯೧ರಿಂದಲೂ)
 ಕಿಂಗ್ಡಾವೋ, ಪೀಪಲ್ಸ್ ರೆಪಬ್ಲಿಕ್ ಆಫ್ ಚೈನಾ (೨೦೦೫ರಿಂದಲೂ) 
 ಸ್ಯಾಂಟಿಯಾಗೊ, ಚಿಲಿ (೧೯೮೬ರಿಂದಲೂ)
 ಪಲೆರ್ಮೋ, ಇಟಲಿ (೨೦೦೧ರಿಂದಲೂ)
 ಸಾಲ್ವಡಾರ್, ಬ್ರೆಜಿಲ್ (೨೦೦೬ರಿಂದಲೂ)
 ಸ್ಯಾಂಟೋ ಡಾಮಿಂಗೋ, ಡೊಮಿನಿಕನ್ ರಿಪಬ್ಲಿಕ್ (೧೯೮೭ರಿಂದಲೂ) 
 ವಾರ್ನಾ, ಬಲ್ಗೇರಿಯ

ಇವನ್ನೂ ಗಮನಿಸಿ 
 ಮಿಯಾಮಿ ಪೋಲಿಸ್ ಡಿಪಾರ್ಟ್ಮೆಂಟ್ 
 ಮಿಯಾಮಿಯ ಅತಿ ಎತ್ತರದ ಕಟ್ಟಡಗಳು 
 ಮಿಯಾಮಿಯ ಜನರು 
 ಮಿಯಾಮಿ ಪೋರ್ಟ್ ಟನೆಲ್

ಟಿಪ್ಪಣಿಗಳು

ಎಕ್ಸ್ಟರ್ನಲ್ ಲಿಂಕ್ಸ್ 

 ಸಿಟಿ ಆಫ್ ಮಿಯಾಮಿ - ಅಫಿಶಿಯಲ್ ಸೈಟ್  
 ಸಿಟಿ ಆಫ್ ಮಿಯಾಮಿ ಗವರ್ನಮೆಂಟ್  
 ಗ್ರೇಟರ್ ಮಿಯಾಮಿ ಕನ್ವೆಶನ್ ಮತ್ತು ಪ್ರವಾಸಿಗರ ಬ್ಯೂರೋ  
 
 ಯು.ಎಸ್. ಸೆನ್ಸಸ್ ಬ್ಯೂರೋ - ಸೆನ್ಸಸ್ 2000 ಡೆಮೋಗ್ರಾಫಿಕ್, ಪ್ರೊಫೈಲ್ ಫಾರ್ ಸಿಟಿ ಆಫ್ ಮಿಯಾಮಿ   

ಬರ್ಮುಡಾ ಟ್ರಯಾಂಗಲ್
ಮಿಯಾಮಿಯ ಸಿಟಿಗಳು - ಡೇಡ್ ಕಾಂಟಿ, ಫ್ಲೋರಿಡಾ
ಫ್ಲೋರಿಡಾದ ಕಾಂಟಿ ಸೀಟ್ಸ್
ಮಿಯಾಮಿ, ಫ್ಲೋರಿಡಾ
ಫ್ಲೋರಿಡಾದ ಬಂದರು ನಗರಗಳು
ಫ್ಲೋರಿಡಾದ ಕಡಲತೀರದ ತಂಗುದಾಣಗಳು
1840ರಲ್ಲಿ ಸ್ಥಾಪಿಸಲ್ಪಟ್ಟ ಜನವಸತಿ ಸ್ಥಳಗಳು
ಬಹುಸಂಖ್ಯಾತ ಹಿಸ್ಪಾನಿಕ್ ಜನತೆಯನ್ನು ಹೊಂದಿರುವ ಯುನೈಟೆಡ್ ಸ್ಟೇಟ್ಸ್ ಕಮ್ಯುನಿಟಿಸ್
ಮಕರ ಸಂಕ್ರಾಂತಿ ವೃತ್ತಗಳು
ಅಮೇರಿಕ ಸಂಯುಕ್ತ ಸಂಸ್ಥಾನದ ಪಟ್ಟಣಗಳು